SunOnline: #VAAHAKA: Kalaage Loabin... - 01\nކަލާގެ ލޯބިން... 01\nޔަޝްފާ ޙުސައިން 23 Nov 2021, 07:29\nވެލާނާ އިންޓަނޭޝަނަލް އެއާޕޯޓުގެ ރަންވޭގައި މަތިންދާބޯޓު ޖެއްސުމާއިއެކު، ފަސިންޖަރުންތައް ބޯޓުން ފައިބަން ފެށިއެވެ. ކިޔޫގެ އެންމެ ފަހަތުގައި މަޑުކޮށްލައިގެން ހުރި ޒުވާނާ، އޭނާގެ އަތުކުރީގައި އޮތް ގަޑިއަށް ބަލައިލިއެވެ. ގަޑިއަކަށް ތަނަކަށް ދާންޖެހުނު ނަމަވެސް، ދެވޭނެ ވަގުތު ދެން ނެތްކަން އެނގުމުން، ޒުވާނާގެ މޫނު މިލައިގެން ދިޔައެވެ. ފިރިހެންވަންތަ ހިނގުމެއްގައި އޭނާ އެއާޕޯޓުން ނުކުމެގެން ކުރިއަށް ހިނގައިގަތެވެ. އަންހެން ކުދިންގެ ކަތި ނަޒަރުތައް އޭނާއަށް ހުއްޓެމުން ދިޔައެވެ. ހަމުގެ ކުލަ އަލި އެ ޒުވާނާ އިސްކޮޅުން ދިގެވެ. ބޮލުގެ އިސްތަށިގަނޑު ނިތްކުރިމަތިން މައްޗަށް ހިއްލާލާފައިވާއިރު، އިސްތަށިގަނޑު އޮތީ، ހެޔޮވަރު ވަރަކަށް ކޮށާލާފައެވެ. އަތްދިގު ހުދު ގަމީހަކާއި ކަޅު ފަޓުލޫނުގައި ބެގީކޮށްފައި ހުރުމުން، ޒުވާނާގެ ގައިގައި ރަސްމީ ފާޑު ޖަހައެވެ.\nޒުވާނާގެ ފަހަތުން ކަހަލަ ގޮތަކަށް ދެއަތުން ދެ ފޮށި ހިފައިގެން އައި މާކިން، ކާރަށް ފޮށިތައް އަރުވާފައި އެނބުރުނެވެ. އޭނާ ސިހުނީ، ކުރިމަތީގައި ދެބުމަ އުފުލާލައިގެން ހުރި ޒުވާނާ ފެނިފައެވެ.\n"ޒެކް. ސިއްސައިގެންނޭ އެދިޔައީ..." މާކިން އޭނާގެ މޭގައި އަތް ޖައްސައިލިއެވެ.\n"ގަޑި ޖެހިއްޖެ..." އަތުކުރީގައި އޮތް ގަޑި ދައްކައިލަމުން އައިޒަކް ބުންޏެވެ.\n"ހުރިހާ ކަމެއް ކުރަންވީމަ ނާދެވޭނެދޯ ބުނާހާ އަވަހަކަށް... ފޮށިތަކާ އެއްޗެހި އުފުލަން މިޖެހުނީ މަށަށްވިއްޔަ..." ޑްރައިވަރު ޝީޓާއި ދިމާއަށް ހިނގައިގަންނަމުން މާކިން ވާހަކަ ދެއްކިއެވެ.\n"ފޮށިތައް އުފުލީތަ، ނޫނީ އެތާ ތިބިއްޔާ ތިބި އަންހެންކުއްޖަކާ ފްލާޓްކުރީތަ؟..." އައިޒަކް ބޯ ހޫރައިލިއެވެ. "މާކް، ކޮން ދުވަހަކުންތަ ތިކަން ހުއްޓާނީ؟..."\n"އޯހް ކަމްއޯން ޒެކް... ހާދަ ދުވަހެއް ފަހުންނޭ ދިވެހި ކުއްޖެއް މި ފެނުނީ.. ރާއްޖޭގަވެސް ހާދަ ސަޅި ބިޓުން އުޅެއޭދޯ މިހާރު..." މާކިން ހީގަތެވެ.\n"ހަތް ފެނުން ދޮވުނަސް ނުވާނެ ރަނގަޅެއް..." އައިޒަކް ފުން ނޭވާއެއް ދޫކޮށްލަމުން، ކާރާއި ދިމާއަށް ހިނގައިގަތެވެ.\nކާރަށް އަރާފައި، ފަހަތުން އައި މާކިންއަށް އޭނާ ބަލައިލީ، ލޯގަނޑުންނެވެ. މާކިން ކާރަށް އެރުމުގެ ކުރިން އައިޒަކް ކާރު ދުއްވައިލިއެވެ.\n"އޭތް. މަ ގޮވައިންދޭ..." ކާރުގެ ފަހަތުން ދުއްވައިގަންނަމުން މާކިން ހަޅޭއްލެވިއެވެ.\nއައިޒަކްގެ ކާރު ގޮސް ލޯމަތިން އޮބައިލުމުން، މާކިން އޭނާގެ ބޮލުގައި ދެއަތުން ހިފަހައްޓައިލިއެވެ.\n"ވަރެއްގެ މީހެކޭ... އަންހެނެއްގެ ވާހަކަ ދެއްކުނީމަ ދެރައީ... އެންމެ ކުއްޖެއްގެ ސަބަބުން ހުރިހާ އަންހެނުންދެކެ ފޫހިވާނީ މޮޔައެއްނު... ދެން މިޖެހުނީ ކާރެއް ހޯދަން ކިޔޫއަށް އަރަން..." އެނބުރި އައިކޮޅަށް ހިނގައިގަންނަމުން މާކިން އޭނާގެ އަމިއްލަ ނަފުސަށް އަޑުލަމުން ދިޔައެވެ.\nޒިބެކް މޯލްޑިވްސްއަކީ، ޚަބަރާއި މުނިފޫހިފިލުވުމުގެ ޕްރޮގްރާމްތައް ގެނެސްދޭ ޓީވީ ޗެނަލެކެވެ. ރާއްޖޭގެ އެންމެ ނަން މަޝްހޫރު ކުންފުނީގެ ދަށުން ހިންގަމުން އަންނަ ޓީވީ ޗެނަލަށް އާންމުންގެ ބޮޑު ތަރުހީބެއް ލިބިފައި ވިއެވެ. ވާދަވެރިންގެ ކަޅިތައް އަމާޒުވެފައިވާ ކުންފުނީގައި ގިނައީ ކިޔަވައިގެން ތިބި ޒުވާން މޫނުތަކެވެ.\nކުންފުނީގެ އޮފީސް ހިންގާ ބައި ހަލަބޮލިވެފައިވި ވަގުތެކެވެ. ފޯނަށް ނަޒަރު ހުއްޓާލައިގެން ހުރެ އޮފީސްތެރެއަށް ވަން އަންހެންކުއްޖާގެ ފިޔަވަޅުތައް މަޑުޖެހުނީ، އެކިކޮޅުކޮޅަށް ދުވެދުވެފައި އުޅޭ ކުދިންތައް ފެނުމުންނެވެ. ދެތިން ދުވަހުގެ ޗުއްޓީއަކަށްފަހު، އޮފީހަށް ނުކުތް ދުވަހު ފެނުނު މަންޒަރުން، އަންހެންކުއްޖާ ހުރީ، ހިނގައިގަންނަންވެސް ނޭނގިފައެވެ.\n"އިރަމް އަވަހަށް އާދެބަލަ..." ގަބުވެފައި ހުރި އިރަމް ފެނުމާއިއެކު، ސުހާ ގޮސް އިރަމްގެ އަތުގައި ހިފައިލިއެވެ. "އަވަހަށް ގޮސް ކެބިން ސާފުކޮށްލަބަލަ..."\n"ކިހިނެއް ވެގެން މިއުޅެނީ؟..." އިރަމް އަހައިލިއެވެ.\n"ބޮސް އަންނަނީ ބޮސް..." ސުހާ ބުންޏެވެ.\n"ބޮސްއޭ؟... ސައްތާރު؟..." އިރަމް އަހައިލީ، ގަބޫލު ނުކުރެވިފައިވާ ރާގަކަށެވެ.\n"ސައްތާރެއް ނޫނޭ މިހާރު ބޮސްއަކީ... އޭނަގެ ދަރި..." ސުހާ ޖަވާބުދިނެވެ.\n"އޭނ؟... ސައްތާރުގެ ދަރިއެއް ހުރޭތަ؟..." މަޖާ ރާގަކަށް އެހެން ބުނެފައި، އިރަމް ގޮސް އޭނާގެ ކެބިންއަށް ވަނެވެ.\n"އިރަމްގަނޑާ..." އިރަމްގެ ފަހަތުން ކެބިންއަށް ވަން ސުހާ ލޯ އަޅައިލިއެވެ. އިރަމް އިށީނުމުން އޭނާ ގޮސް މޭޒު ކުރިމަތީގައި ހުއްޓިލިއެވެ.\n"ކޮންއިރަކުތަ އެ ސައްތާރު މީހަކާ އިނީ؟... އަހަރެން ދުވަހަކުވެސް ސައްތާރުގެ އަންހެނުންނެއް ނުދެކެން..." ސުހާ އިތުރަށް ރުޅިއަރުވައިލުމުގެ ގޮތުން އިރަމް ބުންޏެވެ.\n"އަޅެ ދެން، ސީރިއަސްވެބަލަ... އެއީތަ އިރަމް ޝައުޤުވެރިވި ކަމަކީ؟... ގޮސް ސައްތާރު ކުރެން އަހަންވީނު ކިތައް ދަރިން ތިބިތޯ... ނޫނީ މީހަކާ އިނދެގެންދޯ ސައްތާރަށް ދަރިން ލިބުނީ..." ސުހާ ދެއުކުޅުގައި އަތް ވިއްދައިލިއެވެ. "ޗުއްޓީގަ ހުރެފަ އައީމަ ތީނީ ރަނގަޅަށްވެސް ބޯ ސަކަރާތްވެފަ... އަދިވެސް އިނީތަ؟ ދެންވެސް އަވަހަށް އާދެބަލަ ސާފުކުރަން... އަހަރެންވެސް ހެލްޕް ވާނަމޭ..."\n"މަސައްކަތްކުރާ ތަނެއްވިއްޔާ އެހާ ތަރުތީބު ނުވާނެކަން ތިބުނާ ޒުވާން ބޮސްވެސް ޖެހޭނެ ގަބޫލުކުރަން..." ކޮމްޕިއުޓަރުގެ އިސްކްރީނަށް ނަޒަރު ހުއްޓައިލަމުން އިރަމް ބުންޏެވެ.\n"ޕިސްޕިސްޕިސް... ހާދަ ބޯވެސް ހަރު ކުއްޖެކޭ..." ސުހާ ތުންދަމައިލިއެވެ. "އިނދޭ އިނދޭ... ބޮސް އަންނަންދެން އިނދޭ... މަށަށް ޔަގީން އޭނަ ފުރަތަމަ ބައްދަލުކުރާނީ އިރަމްއާ ކަން... ދެން އެކަމް ފަހުން ނާންނާތި ރޮމުން..."\nއަލަށް ތަނާއި ހަވާލުވާ ވެރިޔާ އާއިއެކު ބާއްވާ ބައްދަލުވުން ފެށުމަށް ހަމަޖެހިފައިވާ ގަޑީގެ ފަސްމިނެޓް ކުރިން، ހުރިހާ މުވައްޒަފުން ހޯލަށް ޖަމާވިއެވެ. އިރަމްއަކީ ޕްރޮގްރާމްތައް އުފައްދައި ހުށަހަޅައިދިނުމުގެ މަސައްކަތްވެސް ކުރާ މީހަކަށް ވާތީ، މަސައްކަތުގެ ޝެޑިއުލް ވަރަށްވެސް ބުރައެވެ. ޗުއްޓީގައި ހުރެފައި ނުކުތް ފުރަތަމަ ދުވަހު، ބައްދަލުވުމަށް ދާންންޖެހޭތީ، އިރަމް ހުރީ ފޫހިވެފައެވެ. އިރަމް އާއި ސުހާ ހޯލަށް ވަންއިރު، ހުރިހާ މުވައްޒަފުން އެތަނުގައި ތިއްބެވެ.\n"އަޑުއެހިން ވަރަށް ރީތި ބިޓެކޯ ކިޔާ އަޑު... ހުސްކޮންނޯ ހުރީވެސް..." ސުހާ އިރަމްގެ ކަންފަތް ކައިރީގައި ސިއްރުން ބުންޏެވެ. "ކޮންމެސް އަންހެންކުއްޖަކު އޭނައަށް ދޯކާދިންފަހުން އަންހެންކުއްޖަކާ ދިމާލަށް ބަލާވެސް ނުލަޔޯ... ގަބޫލު ކުރެވޭތަ؟..."\n"ދެން އެހެންވިއްޔާ، ސުހާ އެކަމާ އުޅެންވީނު... މިފަހަރު ވާނެ ކޮންމެހެންވެސް ތިކަން ކުރަން..." އިރަމް ދިމާކުރިއެވެ.\n"ހޫމްމް.. އަހަރެން އަދި ހަނދާންނެތުނީއޭ އިރަމްގެ ގޮތް... ދެން އެހެން ނޫނަސް، އަހަރެންވެސް ބޭނުން ކާމިޔާބު މީހަކަށް ވާން... އެކަމަކު، އަހަރެން ކަހަލަ ކަޅު މީހަކަށް ބަލާނެ މީހަކު ވާނެތަ؟... ހުރިހާ ފިރިހެނުންގެ ދޮން ބައްޓަކީ ތިއެއްނު..." ސުހާވެސް އިރަމް އާއި ދިމާކޮށްލިއެވެ. "އެހެން ބުނާނެތާ، މިތާ ނޫޅޭވިއްޔަ އިރަމްއަށް ހިތް ނުކިޔާ ފިރިހެން ކުއްޖެއް... އަނެއްކާ އެހާ ވަރަށް ހުށައެޅުންތައް ލިބޭއިރުވެސް، ހަމަ އަޅާވެސްނުލާ ތި އިންނަނީ... ހީވަނީ، ތި ބަށި ބިނދެވެނީ ވަކި މީހެއްގެ އަތުންހެން... އަހަންނަށް މިހާރު ހީވޭ، އިރަމްގެ ޚާއްސަ މީހަކު ހުންނަހެން... ނޫނީ މީހަކު ދޯކާދިނީތަ؟..."\n"ސާބަސް ސުހާއަށް... މިތާ ދެން ކޮން ވާހަކައެއްތަ ތި ފެށީ..." ސުހާގެ ކޮނޑުގައި ޖަހަމުން އިރަމް ބުންޏެވެ. "އެ އަނޫފްގަނޑު ނާންނަ ދުވަހެއްތަ މިއަދު؟..."\nއަނޫފަކީ، އިރަމް އާއި ސުހާ އާއި އެކުގައި މަސައްކަތް ކުރާ ޒުވާނެކެވެ. މަސައްކަތުގެ މާހައުލުގައިވެސް ތިން މީހުންގެ އެކުވެރިކަން ރަނގަޅެވެ.\n"ސަލާން ފޮނުވާފަ އޮތް... ވަރެއްގެ މީހެކޭ އެވެސް..." ސުހާ ފޫހި ރާގަކަށް ބުންޏެވެ. "މިކަހަލަ މުހިއްމު ކަމެއް އޮތިއްޔާ، އޭނަގެ ހާލަކީ އެއެއްނު... ރަނގަޅު ލަނޑެއް ދޭނަމޭ މާދަމާ އައީމަ..."\n"އެފަކީރުގެ ދުވަސް ތި ދިޔައީ.." އިރަމްއަށް ހެވުނެވެ.\n"ޝްޝްޝް... ބޮސް... ބޮސް... ދޮރު ހުޅުވާލައިފި..." ސުހާ އިރަމްގެ ކޮނޑުގައި ކޮއްޓައިލިއެވެ. "ވަދެއްޖެ ވަދެއްޖެ..."\nއިރަމް އިނީ، ދޮރަށް ފުރަގަސްދީގެންނެވެ. ސުހާ ދޮރާއި ދިމާއަށް އިޝާރާތްކޮށްލި ނަމަވެސް، ފަސްއެނބުރި ބަލައިލުމުގެ ޝައުޤުވެރިކަމެއް އޭނާގެ ނެތެވެ. ދާދި ކައިރިން މީހަކު ހުރަސްކޮށްލުމުން ދުވި ލުއި ސެންޓެއްގެ މީރުވަހާއިއެކު، އިރަމްއަށް ލިބުނީ ހައިރާންކަމެކެވެ. ފަސްއެނބުރި ބަލައިލެވުނީ، އޭނާގެ އިހުތިޔާރުން ބޭރުގައެވެ. ދުވީ، އިރަމްއަށް އައު ވަހެއް ނޫނެވެ.\nފަސްދީފައި ދިޔަ ޒުވާނާ އިރަމްއަށް ފެނުނީ، ފުރަގަހުންނެވެ. ރަސްމީ ހެދުމެއްގައި ހުރިއިރު، ޒުވާނާގެ ހިނގުމާއި، އިސްކޮޅާއި، ހަށިގަނޑު ފެނި، އިރަމްގެ ނޭވާ އަވަސްވިއެވެ. އެއީ ހަމަ އެ ހަށިގަނޑެވެ. އެ އިސްކޮޅެވެ. ފުރަގަހުންވެސް އެ މީހަކު ވަކިކުރަން އިރަމްއަށް އުނދަގޫ ކަމަކަށް ނުވިއެވެ. އެމީހަކު ގޮސް ރިޔާސަތުގައި ބަހައްޓާފައިވާ ގޮނޑީގައި އިށީނދެ، ކުރިމަތީގައި ތިބި މުވައްޒަފުންނަށް ނަޒަރު ހުއްޓާލަންދެން، އިރަމް އިނީ ކަޅި ޖަހައިވެސް ނުލައި ބަލާށެވެ.\n"އައިޒަކް؟..." ފެނުނު ސޫރައަކުން، އިރަމްގެ ނޭވާ ހީވީ، ހުއްޓުނު ހެންނެވެ. އޭނާއަށް ހީވީ ރަނގަޅަށެވެ. އެއީ އިރަމްއަށް އައު މޫނެއް ނޫނެވެ. އެފަދަ މާހައުލަކުން ބައްދަލުވެދާނެ ކަމަށް އޭނާ ކުޑަކޮށްވެސް އުއްމީދުކުރި ސޫރައެއް ނޫނެވެ.\nއިރަމް އަވަހަށް ސުހާ ލިޔަން ގެންގުޅުނު ފޮތް ދަމައިގަނެފައި، އެއިން މޫނު ފޮރުވައިލިއެވެ.\n"ކީއްތަ ތި ކުރަނީ؟..." އިރަމްގެ އަތުން ފޮތް އަތުލަން މަސައްކަތްކުރަމުން ސުހާ ބުންޏެވެ.\n"ޝްޝްޝް... މަޑުން އިނދެބަލަ..." ސުހާ ހުއްޓުވަން އިރަމް މަސައްކަތްކުރިއެވެ.\nރިޔާސަތުގައި އިށީނދެލައިގެން އިން އައިޒަކްގެ ނަޒަރު ވަނީ، އިރަމްއަށް ހުއްޓިފައެވެ. ކުޑަ ހިނދުކޮޅަކަށް ނަމަވެސް ދަންނަ މޫނެއް ފެނުނުހެން އޭނާއަށް ހީވިއެވެ. އައިޒަކް ރަނގަޅަށް ބަލައިލުމުގެ ކުރިން އެކުއްޖަކު މޫނުގައި ފޮތް އެޅުމުން، ކާކުކަން ޔަގީންވާ ވަރެއް ނުވިއެވެ.\n"އިރަމް؟..." ޝައްކުގެ ނަޒަރަކުން، އިރަމް އާއި ދިމާއަށް ބަލަން އިން އައިޒަކްގެ ހިތް ބުނެލިއެވެ.\nއައިޒަކް އޭނާގެ އަމިއްލަ ތައާރަފެއް ދީ، ބައްދަލުވުން ފެށިއެވެ. ކޮންމެ މުވައްޒަފަކުވެސް އެ މުވައްޒަފެއްގެ ތައާރަފެއް ދިނުމަށް އޭނާ އެދުނެވެ.\nސުހާ ފޮތް އަތުލުމުން، އިރަމް އިނީ އޭނާގެ ކައިރީގައި އިން ކުއްޖާ އާއި ނިވާވެލައިގެންނެވެ. ފަހަރަކު މުވައްޒަފެއްގެ ތައާރަފު ދެމުން އައިސް އިރަމް އާއި ޖެހުނެވެ. ކޮޅަށް ތެދުވާންވެސް ނުކެރިފައި އިރަމް އިނެވެ. އެންމެންގެ ނަޒަރު އިރަމްއަށް ހުއްޓިފައި ވިއެވެ.\n"އައިޝަތު އިރަމް... ހެޑް އޮފް ޕްރޮގްރާމިން ޑިޕާޓްމެންޓް..." އިރަމް އެއް ނޭވާއިން ހުރިހާ ވާހަކައެއް ބުނެ، ނިންމައިލިއެވެ.\nއިރަމްގެ އަޑު އިވުމާއިއެކު، އައިޒަކްގެ މޫނުން ތަފާތު އަސަރެއް ފެނިގެން ދިޔައެވެ. އެ އަންހެންކުއްޖާގެ މޫނު ފެނޭތޯ އޭނާ ކުޑަކޮށް ބޯ އަރިވެސް ކޮށްލި މެއެވެ. އިރަމް އިނީ އަނެއް ފަރާތަށް އެނބުރިގެންކަމުން، އައިޒަކްއަށް އިރަމްގެ މޫނު ފެންނަގޮތެއް ނުވިއެވެ. އެކަމަކު، އައިޒަކްގެ ހިތުގައި އޮތް ޝައްކު ޔަގީނާއި ގާތްވިއެވެ. އެއީ ހަމަ އެ ސޫރަ ކަމުގައި އޭނާގެ ހިތް ބުނަން ފެށިއެވެ.\nއިރަމް ވާހަކަ ދައްކާ ނިމުމުން، ސުހާ އިރަމްގެ ގައިގައި ވިކައިގަތެވެ.\n"ކޮން ފާޑަކަށް އުޅޭ ދުވަހެއްތަ؟.. އެންމެން އެ ބަލަނީ އިރަމްއަށޭ.." ސުހާ ހަމައެކަނި އިރަމްއަށް އިވޭ ވަރަށް ބުންޏެވެ.\n"ބެލިޔަސް ކީއްކުރާނީ؟.. އަހަރެން މި ވެއްޓުނީ އަލިފާންގަނޑަކަށް... ރޯވެގެން އަނދާ އަޅިއަށްވެފަ އޮއްވާ ދެން ފެންނާނީ..." އިރަމްގެ މޫނު ވަނީ މަލެއްހެން މިލާ މޯޅިވެފައެވެ. "ހުރިހާ ކަމެއް ހަމަވެއްޖެ... ކަނޑުގެ އެންމެ އަޑީގަ ފަތަފަތާ އޮއްވާ ކަންނޭނގެ ނޭވާ ކޮޅަށްދާނީ..."\n"ކީކޭތަ ތިކިޔަނީ؟... ކަނޑުއަޑީގަވެސް ފެތޭތަ؟... ހަމަ ރަނގަޅަށްވެސް ތީނީ ޗުއްޓީ މޮޔަވެފަ..." ސުހާ ބޯ ހޫރައިލަމުން ބުންޏެވެ.\nބައްދަލުވުން ނިންމާ، މުވައްޒަފުން ހޯލުން ނުކުންނަން ފެށިއެވެ. އިރަމް ފެނޭތޯ އައިޒަކް ކޮޅަށް ތެދުވެލިއެވެ. މީހުންތަކުގެ ތެރެއިން އޭނާއަށް އިރަމް ފެނުނީ، ދޮރާއި ދިމާއަށް ދަނިކޮށެވެ. އިރަމް ބެލީ އަވަހަށް އެތަނުން ސަލާމަތްވެވޭތޯއެވެ. އައިޒަކްއަށް ފެނުމުގެ ކުރިން، އޭނާ މީހުންތަކުގެ ތެރެއިން ނުކުމެގެން ގޮސް، ކެބިންއަށް ވަނެވެ. ދޮރުފޮތިތައްވެސް ތިރިކޮށްލައިގެން އިރަމް އިނީ، ދެއަތުން މޫނު ފޮރުވާލައިގެންނެވެ. ކުއްލިއަކަށް ދޮރު ހުޅުވާލި އަޑު އިވިފައި އިރަމް ފުންމައިގެން ތެދުވިއެވެ.\n"އާހް... ކިރިޔާއޭ ހާޓްއެޓޭކެއް ނުޖެހުނީ..." އެތެރެއަށް ވަން، ސުހާ ފެނުމުން އިރަމް ބުންޏެވެ. "ޓަކި ޖަހާލާފަ ވަދެބަލަ..."\n"ހާޓްއެޓޭކެއް ނޫން ހުރިހާ އެއްޗެއް ޖެހޭނެ... އޭރުވެސް ބުނީމެއްނު ސާފުކުރާށޭ... ބޮސް އެބަ އާދޭ ސީދާ މިތަނަށް..." ސުހާގެ ޖުމްލަ ނުނިމެނީސް، އިރަމް ދުއްވައިގެންފިއެވެ. ވާނުވާ ނޭނގިފައި ސުހާ ހުރީ، އިރަމް ދިޔައީ ކޮންތާކަށްކަން ނޭނގޭތީ، ހަދަންވީގޮތެއް ނޭނގިފައެވެ.\nއިރަމްއަށް ނުކުމެވުނީ، އައިޒަކްގެ ކުރިމައްޗަށެވެ. އައިޒަކް ހުރީ މާކިން އާއި ވާހަކައެއް ދައްކަންކަމުން، އިރަމްއަށް އެ ނަޒަރުން ސަލާމަތްވާން ފުރުސަތު ލިބުނެވެ. އިދާރީ މުވައްޒަފުން ތިބޭ ބަޔާއި ދިމާއަށް ދިޔަ މުވައްޒަފެއްގެ ނިވަލުން ގޮސް، އިރަމް ފާރަކާއި ނިވާވެލިއެވެ. އަދި ބޮނދަމުން ކަހަލަ ގޮތަކަށް ފާޚާނާތަކާއި ދިމާއަށް ދިޔައެވެ. އިރަމްގެ ހަރަކާތްތަކަށް ބަލަން އިދާރީ މުވައްޒަފަކު ހުރީ، ދެލޯ ބޮޑުކޮށްލައިގެންނެވެ. އެ މަންޒަރު ފެނުމާއިއެކު، އިރަމް ގަދަކަމުން ކަހަލަގޮތަކަށް ހީލިއެވެ. އެއަށްފަހު، އަތުގެ އިޝާރާތުން އޭނާގެ ކައިރީގައި އެތަނުން ދިޔުމަށް އެދުނެވެ.\nފާޚާނާއަށް ވަދެ، ދޮރުގައި ލެނގިލިގޮތަށް އިރަމް ހުރީ، މޭގައި އަތް ޖައްސާލައިގެންނެވެ. އަބަދު އައިޒަކްއަށް ފިލައިގެން ނޫޅެވޭނެ ކަންވެސް އޭނާއަށް އެނގެއެވެ. އެކަމަކު، އައިޒަކްގެ ކުރިމައްޗަށް އަރާނެ ހިތްވަރު އިރަމްގެ ގައިގައި ނެތީއެވެ. އެތައް އިރެއް ކޮށްފައި އިރަމް ފާޚާނާއިން ނުކުތެވެ. ލަސްފިޔަވަޅުތަކެއް ނަގަމުން ކުރިއަށް ހިނގައިގަތް ވަގުތު، ކުރިމަތީގައި ހުރި އައިޒަކް ފެނި، އިރަމްގެ ދެލޯ ބޮޑުވެގެން ދިޔައެވެ.\n"އިރަމް..." ފިރިހެންވަންތަ ބަރު އަޑަކުން އައިޒަކް ގޮވައިލިއެވެ.\nއިރަމްގެ ގައިން ހީބިހި ނަގައިގަތެވެ.\n"ތިއުޅެނީ އަހަންނަށް ފިލައިގެންތަ؟... ނޫނީ ގަސްދުގަ އަހަރެން އިގްނޯ ކުރަނީތަ؟..." އައިޒަކް އަހައިލީ ރުންކުރު ރާގަކަށެވެ.\nއައިޒަކްގެ ކަޅުކަންގަދަ ދެބުމަ ކައިރިވެފައިވާއިރު، އެ އޮމާން މޫނުގައި ތުނިކޮށް ފަޅާފައިވާ ތުނބުޅިން ފިރިހެންވަންތަކަން އިތުރުވެފައި ވިއެވެ. ތޫނު ދެލޯ ހަނިކޮށްލައިގެން ހުރިއިރު، އެ ނަޒަރު އަމާޒުވެފައިވީ، ސީދާ އިރަމްގެ ދެލޮލަށެވެ. އިރަމް އަވަހަށް އޭނާގެ ނަޒަރު ބަދަލުކޮށްލިއެވެ.\n"ލޯންގް ޓައިމް..." އައިޒަކް ބުނެލިއެވެ. "އަހަރެން ހީކުރީ އަހަންނަކީ ކާކުކަން އިރަމްއަށް ނޭނގޭނެ ކަމަށް..."\nއިރަމްއަށް އޭނާގެ ތިރީ ތުންފަތުގައި ދަތްއަޅައިލެވުނެވެ. އައިޒަކް ފެނުމުން ފިލަންނޫޅެ، އަޅާވެސްނުލާ ހުރެވުނުނަމައޭ ހިތަށް އެރިއެވެ.\nއިރަމްގެ ފައިން ފެށިގެން މޫނާއި ހަމައަށް އައިޒަކްގެ ނަޒަރު ދަތުރުކޮށްލިއެވެ. އެ އަންހެންކުއްޖާ ކުރިއަށްވުރެ ހިއްކެވެ. ދިގު އިސްތަށިގަނޑު ކަނދުރާ އާއި ހަމައަށް ކޮށާލާފައިވާއިރު، ކުރިން ރާޅުކޮށް އޮތް އިސްތަށިގަނޑު އޮތީ، ފަންކޮށްލާފައެވެ. ވޫލުކޮޅަކުން އިސްތަށިގަނޑު އައްސާލާފައިވާތީ، ދޮން ކަނދުރާ ހާމައަށް ފެންނަން އޮތެވެ. ކުރިއެކޭ އެއްގޮތަށް އެކުއްޖާގެ ރީތި ކަމަކަށް ކުޑަވެސް ބަދަލެއް ނާދެއެވެ. ކޮންމެ ގޮތަކަށް ހުއްޓަސް، އެހާމެ އަންހެންވަންތަވެފައި، ރީއްޗެވެ.\nއައިޒަކް ކުޑަކޮށް ކުރިއަށް ޖެހިލައި، އިރަމް އާއި ދިމާއަށް ގުދުވެލިއެވެ. އެއަށްފަހު، އިރަމްގެ ކަނދުރާ އާއި ދިމާއިން ފުރަގަހަށް އަތް ގެންދަން ފެށިއެވެ. ނޭވާ ލާންވެސް ނުކެރިފައި ހުރި އިރަމްގެ ހިތް ހީވީ ބޭރަށް ފުންމައިލަން އުޅުނުހެންނެވެ. އައިޒަކް އެ އުޅެނީ ކީއްކުރަން ހެއްޔެވެ؟ އިރަމްގެ ހިތުގެ ތެޅުމުގެ އަޑު އައިޒަކްގެ ކަންފަތާއި ހަމައަށް ވާސިލުވާނޭކަމާއިމެދު ކުޑަވެސް ޝައްކެއް ނެތެވެ. ދުރަށްދާން ބޭނުންވި ނަމަވެސް، ގުޑިވެސް ނުލެވިފައި އިރަމް ހުރީ، ޖެހި ބުދެއް ހެންނެވެ. ކަޅި ޖަހައިލުމެއްނެތި، ކައިރިވަމުންދިޔަ އައިޒަކްގެ މޫނަށް ބެލުން ނޫންކަމެއް އޭނާއަކަށް ނުކުރެވުނެވެ. އައިޒަކްގެ އަވަސް ހަރަކާތާއިއެކު، އިރަމްގެ އިސްތަށިގަނޑުގައި އައްސާލާފައިވާ ވޫލުކޮޅު ދަމައިގަތީ ދާދި ފަސޭހައިންނެވެ. އެންމެ އަމަލަކުން އިރަމްގެ ކަނދުރާގައިވާ ލޯލިތައް ކޮޅަށްޖެހިގެން ދިޔައެވެ.


SunOnline: #VAAHAKA: Ma loiybeh dhen nuvaanamey...- Ep. 34\nމަރިޔަމް ހިމްނާ (ހިމީ) 01 Apr 2020, 09:30\nހިމީގެ މަ ލޯތްބެއް ދެން ނުވާނަމޭ...\nފަތިހު އައިރީން ހޭލިއިރު ވާރޭ ވެހެއެވެ. އޭނާ ނަމާދަށް ދާން އިޔާންއަށް ގޮވާލާފައި ގޮސް ބެލްކަންޏަށް ނުކުމެލިއެވެ. ވާރޭ ވެހެނީ މާ ބޯކޮށް ނޫނަސް ތެމޭހާވެއެވެ.\nވާރޭގެ އެ ހިތްގައިމު މިއުޒިކީ އަޑު އަހަން ހުރިއިރު އޭނާގެ ވިސްނުން އެ ވީޑިއޯ އާ ގުޅިގެން ދިޔައެވެ. ޖަހާލި ވިދުވަރާއެކު ކުއްލިއަކަށް އޭނާގެ ކަންފަތް ބުޑުގައި ކުޑަ ކުއްޖަކު ހަޅޭއްލަވައި ގަތްފަދަ އިޙްސާސްއެއްކުރެވި ސިހުނު އައިރީން ގޮސް ކޮޓަރިއަށް ވަނެވެ. އޭރު އިޔާން ފާހާނާއިން ނުކުންނަނީއެވެ. އެ އޮތް ފިނީގައިވެސް އައިރީންގެ ނިތުން ދާ ތިކިތައް ފައިބަން ފެށިއެވެ. ހިތް ތެޅެމުން ދިޔަލެތް ބާރުކަމުން ހީވަނީ މޭ މަޅާފައި ބޭރަށް ފުންމާލަފާނެހެންނެވެ. އެ ދިޔަ ބާރުމިނުގައި ގޮސް އިޔާންގެ ގަމީހުގައި ފަހަތުން ހިފައްޓާ ބޮނޑިކޮށްލިއެވެ. އޭރު އޭނާގެ ދެއަތް ވެސް ތުރު ތުރު އަޅައެވެ.\n"ރީން... ކިހިނެއްވީ؟" އިޔާން އައިރީންއާ ދިމާލަށް އެނބުރިލާ އައިރީންގެ އަތުގައި ހިފައްޓާލަމުން ސުވާލުކޮށްލިއެވެ.\n"ނޭނގެ... ނޭނގެ" އައިރީންގެ އަޑު ނުކުތީ އުނދަގުލުން ނަމަވެސް އެ އަޑުގައި ވި ބިރުވެރިކަން އިޔާންއަށް އިޙްސާސް ކުރެވުނެވެ. މަޑުމަޑުން އައިރީންގެ ތުރުތުރު އަޅަމުން ދިޔަ އަތް އޭނާގެ އަތުގެ ތެރެއަށް ގެނެސް، ދެވަނަ ފަހަރުވެސް ވީ ގޮތާ ބެހޭގޮތުން އިޔާން ސުވާލުކުރިއެވެ.\n"މީހަކު ހަޅޭއްލަވައިގަތީ.... " އައިރީން އެންމެ ފަހުން ބުނެލިއެވެ.\n"ކާކު؟ ކޮންތާކު ހުރި މީހެއް؟" އިޔާން ސުވާލުކޮށްލިއެވެ.\n"ނޭނގެ... ކުޑަ ކުއްޖެއް" އައިރީން ބުނެލިއެވެ. ކޮންމެވެސް ވަރަކަށް ވީ ގޮތް އެނގުނު އިޔާން އައިރީން ގެނެސް އެ މޭގައި ލައްކޮށްލައިގެން އިރުކޮޅަކު ހުއްޓެވެ. އައިރީންގެ ސިކުނޑީގައި ރައްކާކުރެވިފައިވާ ހަނދާންތައް ނުކުތުމަށް މަސައްކަތް ކުރަނީއެވެ. އެ އުނދަގޫތައް އެ ދިމާވަނީ އެހެންވެގެންކަން އިޔާންއަށް ވެސް އެނގެއެވެ. މި ވަގުތު އޭނާގެ އެހީތެރިކަން އިންތިހާއަށް އައިރީންއަށް ބޭނުންވާނެކަން އިޔާން ދަނެއެވެ. އަނެއްކޮޅުން އައިރީންގެ ސިކުނޑިއަށް ވެސް ކޮންމެވެސް ވަރެއްގެ ރެސްޓެއް ބޭނުންވާނެއެވެ.\nއިރުކޮޅަކު ވިސްނަން ހުރުމަށްފަހު އޭނާ އައިރީން ދުރުކޮށްލިއެވެ. ނަމާދަށް ދާން ވެގެން ކޮޓަރިން ބޭރަށް ނުކުތް އިރު ވާރޭވެސް ބޯ ކޮށްވެހެއެވެ. އެހެންވެގެންނާއެކީ އައިރީން އެކަނި ނުކުރަންވެގެން، އިޔާން ގަސްތުކުރީ މިއަދު ގޭގައި ނަމާދުކޮށްލުމަށެވެ.\nއެނބުރި ކޮޓަރިއަށް ވަތް އިރު އައިރީން ވިސްނުމަކަށް ގެއްލިފައި ހުރިތަން ފެނުނެވެ. އެހެން ހުރި އިރު އިރުއިރު ކޮޅަކާ ފުންނޭވައެއް ލާ ފާނެއެވެ. ނޫނީ ދެލޯ މަރާ ބާރުކޮށްލަފާނެއެވެ.\n"ރީން" އިޔާން އައިރީންއަށް ގޮވާލީ ދާދި ގާތަށް އައިސް ހުއްޓިފައެވެ.\n"މިސްކިތަށް ނުދަނީތަ؟" އިޔާންގެ އަޑަށް ސިހިފައި ބަލާލި އައިރީން ސުވާލުކޮށްލިއެވެ.\n"ވަރަށް ބޯކޮށް ވާރޭ ވެހޭއެބަ... އެހެންވީމަ މިރޭ ދެން ގޭގަ ނަމާދުކޮށްލާނީ ދޯ" އިޔާން ހިނިތުންވެލިއެވެ.\nއިޔާން ނަމާދުކޮށް ނިމުމުން އައިރީން ތިރިއަށް ފޭބީ ކޮފީއެއް ހަދާލުމުގެ ބޭނުމުގައެވެ. ދެ ކޮފީ މަގު ހިފައިގެން އޭނާ އެނބުރި މައްޗަށް އެރިއިރު އިޔާން ހުރި ބެލްކަނީގައެވެ. ވާރޭގެ މަންޒަރަށް ގެއްލިފައި ހުރި އިޔާންގެ ފަހަތުގައި މީހަކު ހުރި ކަހަލަ އިޙްސާސްއެއް ކުރެވި އޭނާ އެނބުރިލިއެވެ. އައިރީންފެނި ހިނިތުންވެލާ، އެއް ކޮފީ މަގުގައި އޭނާ ހިފިއެވެ. އެއަށްފަހު އޭގެން އެތިފޮދެއް ބޯލިއެވެ.\n"ސޯ އަހަރެން ހިރަށް މި އަރަނީ... ދުވަސްކޮޅަކަށް އެކޮޅަށް ބަދަލު ވާންވިއްޔޭ.... " އިޔާން އޭނާގެ ވާހަކަ ފެށިއެވެ.\n"ތިބުނީ؟ ކޮންތާކަށް؟" އައިރީންގެ އަޑުގައި ހައިރާންކަން ވެއެވެ.\n"މި ބުނީ ރާއްޖޭން ބޭރަށް... ކެނެޑާ އަށް ނޫނީ އޮސްޓްރޭލިޔާއަށް... " އިޔާން އައިރީންއަށް ބަލާލިއެވެ.\n"އެ ކީކުރަން؟" އައިރީން ކޮށްލީ ސުވާލެކެވެ.\n"ދެން ހަމަ ޖައްސައިލަން... އެކޮޅުގަ ތިން މަސް ކޮށްލާފަ އަންނާނީ" އިޔާން އަނެއްކާވެސް ކޮފީ މަގުން އެތިފޮދެއް ބޯލިއެވެ.\nއެއަށްފަހު އައިރީންގެ ޖަވާބަކަށް އިންތިޒާރުކުރިއެވެ. އޭނާ ބޭނުންވަނީ މި މާހައުލާ ދުރަށް އައިރީން ގެންދާށެވެ. ސިކުނޑި ހަމަ ޖައްސާލާ ދެމީހުން އެކުގައި ވަގުތުކޮޅެއް ހޭދަ ކޮށްލާށެވެ.\n"އޭރުން އޮފީހޯ؟" އައިރީން ސުވާލުކޮށްލުމުން އިޔާން ބުނީ އޭނާ އެކަންތައް ހަމަ ޖައްސާނެ ކަމަށެވެ.\n"ދެން ހިނގާބަލަ... އަހަންނާއެކު ދާން ބޭނުންނުވަނީތަ؟ ނޫނީ ޒެލް މެން ގޮވައިގެން ވެސް ދެވިދާނެ" އިޔާން ހިޔާލެއް ދިނެވެ.\n"އޮސްޓްރޭލިޔާއަށް ދަމާ... އޯކޭ ވާނެ ދެމީހުން އެކަނި ދިޔަޔަސް" އައިރީން އެއްބަސްވިއެވެ.\n"އަހަރެން ބައްޕައާ ވާހަކަ ދައްކާނަން... " އިޔާން ބުނެލިއެވެ. އައިރީން ބޯ ޖަހާލިއެވެ.\nއެ ދުވަހު އިޔާން އެކަމާ ބެހޭގޮތުން ފަލަކްގެ ހިޔާލެއް ހޯދިއެވެ. ފަލަކްއަށްވެސް އެ ހިޔާލު ކަމުދިޔައެވެ. ޖެހިގެން އަންނަ ހަފްތާއަށް ފުރުމުގެ ކަންތައްތައް ހަމަޖައްސަން އިޔާން ތައްޔާރުވީ، އެ ވާހަކަ ބައްޕައާއިވެސް ހިއްސާ ކުރުމަށްފަހުއެވެ. ޒަލަފްމެނަށް އެނގިގެން ޒަލަފްއާއި ރަޔާ ދާން ބޭނުންވި ނަމަވެސް ފުލުހުންގެ ތަހުގީގު ނުނިމޭތީ އޭނާ އެހަށް މަޑުކޮށްލީއެވެ.\n"އަހަރެން ބޭނުން އޭނަ އަހަންނަށް އެވަރުގެ ހަމަލާއެއް ދިނީ ކީއްވެތޯ ބަލަން" އިޔާން އާއި ޒަލަފްއާ ދެމީހުން ތިބީ ރެސްޓޯރެންޓެއްގައެވެ. ކޮންމެވެސް ވަރަކަށް ވާރޭ ވެހެމުން ދިޔައިތީ ރެސްޓޯރެންޓުގައި މީހުން ވެސް މަދެވެ.\n"އެ ސުމާ ގާތު އެހިއްޔާ މާ ރަނގަޅެއް ނޫންތަ؟" އިޔާން ސުވާލުކޮށްލިއެވެ.\n"ދޮންބެއަށް ނޭނގި އަހަރެން ސުމާ އާ ބައްދަލުކުރަން ދިޔައިން... ސުމާ ބުނީ ލިއަމް އާ މަށާ ދެމެދު ކުރިން ކަމެއް ހިނގާފައިވާކަމަށް... ކޮންކަމެއް ކަން އޭނާއަށ ސީދާ ނޭނގޭ ކަމަށް" ޒަލަފް ބުނެލިއެވެ. "މަށަށް އަންގާވެސް ނުލާ ދިޔައީ..." އިޔާން ބުމަ އަރުވާލިއެވެ.\n"އެ ދެން އެހެން އުޅެމުން އުޅެމުން ރަޔާ އާ އެކު ދިޔައީ" ޒަލަފް ބުނެލިއެވެ.\n"އެހެންވިއްޔާ އަހަންނަށް ހީވަނީ ޒާނާ ލިއަމް އާ ރުޅިވީމަ އެކަމުގެ ބަދަލު ހިފާލީކަމަށް... ޒާނާ އަހަންނާ ރައްޓެހި ވި ކަމެއް ނޭނގޭނެއެއްނު އޭނަ އެ ދުވަސްކޮޅު ކޮލެޖުން ކެނޑުނީމަ" އިޔާން ވިސްނާލިއެވެ. އިޔާން އެހެންބުނުމުން ޒަލަފްވެސް ބޯ ޖަހާލިއެވެ.\n"ފުލުހުން އެއްޗެއް ބުނަން ދެން މަޑުކުރަމާ... ކޮންމެހެން އޭނައާ ބައްދަލުކުރަން ދާނެކަމެއް ނެތް... އަނެއްކޮޅުން އިއްޔެ ފުލުހުން ބުންޏެއްނު ޒާނާ ވެސް ތުހުމަތުގަ ބަންދު ކުރި ވާހަކަ، ދެން އަޅާނުލާ" އިޔާން ބުނެލިއެވެ. ޒަލަފް ވެސް އެއްބަސްވިއެވެ.\nއޮސްޓްރޭލިއާޔަށް ފުރުމުގެ ކުރިން އިޔާންއާއެކު ގޮސް އައިރީން އޭނާގެ ޑޮކްޓަރަށް ދެއްކިއެވެ. ޑޮކްޓަރު ތިން މަސް ދުވަހުގެ ބޭހެއް ލިޔެދިނެވެ. އޭގެ އަނެއްދުވަހު އިޔާންއާ އައިރީންއާ ދެމީހުން ފުރީ އޮސްޓްރޭލިއާއަށެވެ.\nޒަމީރަކީ ޖަލީލުގެ ބައްޕަ ކަމުގައި ވިނަމަވެސް ދަރިއަކަށްޓަކައި ބައްޕައެއްގެ ހިތުގައި އޮންނަން ޖެހޭ ފަދަ އެއްވެސް ރަހުމެއް އޭނާގެ ހިތުގައި ނުވެއެވެ. އޭނާ ދަހިވެތި ވެފައިވަނީ ޖަލީލުގެ މުދަލަށެވެ. ޖަލީލު މަރުވަންދެންވެސް ޖަލީލުގެ ހާލުވެސް ބަލާލާފައެއް ނުވެއެވެ. އެއާއިލާގެ ތެރޭގައި ވެސް ޖަލީލުގެ ވާހަކަ ދެއްކުން އޭނާ މަނާކުރީއެވެ. އޭނާގެ ވިޔަފާރި ބަނގުރޫޓު ވުމުގެ އަސްލަކީ ޖަލީލު ކަމުގައި އޭނާ ގަބޫލު ކުރަނީއެވެ. ރިޒްފާ އާއި ޖަލީލު ކައިވެނި ކުރިނަމަ އެމީހުންގެ ކުންފުނި މިހާރުވެފައިވާނީ ދުނިޔޭގައިވެސް މަޝްހޫރު ކުންފުންޏަކަށެވެ.\nޖަލީލުގެ ކުންފުނި ޑައިމަންޑް ހޯލްޑިންގްސް މިހާރު ވެފައިވަނީ ދުނިޔޭގެ މަޤްބޫލުކަން ލިބެމުންދާ ކުންފުންޏަކަށެވެ. އެކަން އެގޮތަށް ވަމުން ދާތަން ބަލަން އޭނާއަކަށް ކުޅަދާނައެއް ނޫނެވެ. ޖަލީލުގެ ކުންފުންޏަށް ދަހިވެތިވެފައި ހުރިލެއް ބޮޑުކަމުން ކޯޓަށް ގޮސްގެންވެސް އެ ކުންފުނި ހޯދަން ޒަމީރު ބޭނުންވެއެވެ. އެހެންނަމަވެސް މަޑުޖެހެވެނީ ކުންފުނި އެކީ އައިރީންގެ ނަން މައްޗަށް ބަދަލުކޮށްފައި، ހުރިހާ ލިޔެކިޔުންތަކެއްގައި ޖަލީލު ސޮއިވެސް ކޮށްފައިވާތީއެވެ.\nއިޔާންއާ އައިރީންއާއި ދެމީހުން ފުރަތަމަ މަޑުކުރީ އޮސްޓްރޭލިއާގެ ސިޑްނީގެ މަޝްހޫރު ހޮޓެލްއެއްގައެވެ. އެ ތަނުގައި ތިން ދުވަހު މަޑުކުރުމަށްފަހު ހަތަރު ވަނައަށް ވީ ދުވަހު ދަތުރުފެށީ ފަރުބަދަ މަތީއަވަށަކަށް ދިޔުމަށެވެ. އެ ހިސާބުގައި އިޔާން ބައްޕަގެ ކޮޓެޖެއް ހުރެއެވެ. ދިގު ދަތުރަކަށް ފަހު ކޮޓެޖަށް އާދެވިއްޖެއެވެ. ކޮޓެޖު ވަށައިގެން ހައްދާފައިވަނީ ވިނަ ގަސްތަކެވެ. ވާތް ފަރާތުގައި ބޮޑު ބިޔަ ގަހެއް ހުރިއިރު ގަހުގެ ހިޔާ ވަނީ މުޅިތަނަށް ފެތުރިފައެވެ. އިޔާންއާއި ދެމީހުން ކާރުން ފޭބުމާއެކު ފިރިހެނަކު އައިސް ފޮށިތައް ބާލަދީފިއެވެ. އިޔާންގެ އަތުގައި ހިފާލި އައިރީން އަށް ދެއަތް މޭގައި ހުރަސްކޮށްލެވުނެވެ. ފުދޭވަރަކަށް ފިންޏެވެ.\nއިޔާން އައިރީންގެ ކޮނޑުގައި އަތް އަޅުވާލަމުން ގާތް ކޮށްލިއެވެ. އެތެރެއަށް ވަނުމާއެކު އިޔާންމެނަށް މަރުހަބާ ކީ މެދު އުމުރުގެ އަންހެނެކެވެ. އެމީހާގެ މޫނުމަތީގައި ފުޅާ ހިނިތުންވުމެއް ވެއެވެ. އައިރީން ވަށައިގެން ގޭތެރެއަށް ބަލާލިއެވެ. އެއްފަރާތުގައި ސޯފާސެޓެއް ބެހެއްޓިފައި ހުރި އަނެއްފަރާތުގައި ވަނީ މައްޗަށް އަރައިގެން ދާ ސިޑިއެވެ. ކުރިމަތީގައި އެތެރެއަށް ވަދެވޭ ގޮތަށް އިތުރު ދޮރެއް ހުއްޓެވެ.\n"ވަރަށް އުފާވެއްޖެ" އިޔާންއަށް ބަލާލަމުން އެ އަންހެން މީހާ ބުނެލިއެވެ. ވާހަކަ ދެއްކީ ސާފު ދިވެހިބަހުންނެވެ. އެހެންކަމުން އައިރީންއަށް ކުޑަ ހައިރާންކަމެއް ލިބުނެވެ. "މީ ފަހީމައްތަ... މަންމަމެން މިކޮޅުގައި އުޅުން އިރު މިގޭގައި އުޅެން ފެށި ގޮތަށް އަދިވެސް އެ އުޅެނީ... ފަހީމައްތައާއި ފަހީމައްތަ ފިރިމީހާ މިގެ ބަލަހައްޓާނީ... ފޮށިތަށް ބާލާދިނީ ފަހީމައްތަގެ ފިރިމީހާ އަސަދުބެ " އިޔާން ކުޑަ ތައާރަފެއް ދިނެވެ.\nއެންމެ ފުރަތަމަ ފަހީމާ އޮސްޓްރޭލިއާއަށް އައީވެސް ފަލަކްއާއެކުގައެވެ. ފަލަކްމެން ރާއްޖެ ބަދަލުވި ފަހުން ވެސް ފަހީމާ މިކޮޅުގައި ހުންނަން ބޭނުންވުމުންނާ، އެ ގެ ސާފުކޮށްބަލަހައްޓަން ވެސް މީހަކު ބޭނުންވާތީ، އެގޮތަށް ފަހީމާ އެގޭގައި ބެހެއްޓީއެވެ. ފަހީމާގެ އުމުރުން މިހާރު ފަންސާސް އަހަރު ވާން ގާތްވެފައި ވާއިރުވެސް ކުއްޖަކު ނުލިބެއެވެ.\n"ޒަލަފް ނާދޭތަ؟" ފަހީމާ އިޔާންއާ ސުވާލުކޮށްލިއެވެ. އިޔާން ހަމައެކަނި ބޯ ޖަހާލީއެވެ. ދެމީހުން ސިޑިން މައްޗަށް އަރައިގެން އެމީހުންނަށް ތައްޔާރުކޮށްދީފައި ހުރި ކޮޓަރިއަށް ވަނެވެ. ފެންވަރާ ތާޒާ ވެލައިގެން ތިރިއަށް ފޭބީ އެއްޗެއް ކާލާށެވެ. އޭރު ފަހީމާ ހުރީ ކާއެއްޗެހި ތައްޔާރުކޮށްފައެވެ. ކައިލައިގެން ވެފައި ހުރި ވަރުބައްޔާއެކު ދެމީހުން އަނެއްކާވެސް ދިޔައީ މައްޗަށެވެ. އަރާމުކޮށްލުމުގެ ބޭނުމުގައެވެ. އިރު އޮއްސުނު ގަނޑީގައި އިޔާން އާއި އައިރީންއާ ދެމީހުން ބޭރަށް ނުކުމެލިއެވެ. ފަރުބަދަ ތަކުގެ ހިތްގައިމު މަންޒަރަށް ގެއްލިފައި އައިރީންއަށް ހުރެވުނެވެ. ގުދުރަތުގެ ފުރިހަމަ ކަމާއެވެ. ބަލާލި ކޮންމެ ދިމާލަކުން ފެންނަނީ ހިތްތަކަށް އުފާވެރިކަން ގެނެސްދޭފަދަ މަންޒަރެކެވެ. ފޮޓޯތައް ނެގުމުގައި އެތައް ވަގުތެއް އެދެމީހުން ހޭދަކުރިއެވެ.\nއިޔާންމެން އެތަނުގައި މަސްދުވަސް ހޭދަކުރިފަހުން ޒަލަފްއާއި ރަޔާ އައެވެ. އެއާއެކު ތަފާތު އެކު ތަންތަނަށް ޓްރިޕްތައް ދެވެން ފެށުނެވެ. އަބަދުވެސް އުޅެވެނީ ކޮންމެވެސް ތަނެއް ބަލާލުމުގައެވެ. އޮސްޓްރޭލިއާގެ ޒޫ ތަކާއި ޕާރކުތަކުގައި ފޮޓޯ ނެގުމުގައެވެ. ދުވަސްތައް ހީވެސް ނުކުރާހާ އަވަހަށް ފާއިތުވަމުން ދިޔައެވެ.\n"ކޮބާ ޒެލް!... މައްސަލައަށް ވީ ގޮތެއް ނުބުނަމެއްނު..." އެމީހުން ތިބީ ޕާކެއްގެ ތެރޭގައެވެ.\nރަޔާއާއި އައިރީންއާ ދެމީހުން ފޮޓޯނެގުމައިގެން އުޅުނު އިރު އިޔާންއާއި ޒަލަފް ތިބީ އެތަނުގައި ހުރި ބެންޗެއްގައި އިށީނދެގެންނެވެ. އެ ދެމީހުންގެ ނަޒަރު ހުރީ އައިރީންމެނަށް ހުއްޓިފައެވެ. ކުއްލިއަކަށް ކަމެއް ހަނދާންވާފަދައަކުން އިޔާން އަހާލުމާއެކު ޒަލަފް ހީލިއެވެ.\n"ކިހިނެތް ނިމޭނެހެން ދޮންބެ އަށް ހީވަނީ... ލިއަމް އުޅުނީ ޒާނާގެ ބޮލުގަ އެކަން އަޅުވަން، ޒާނާވެސް ހައްޔަރުކުރި ތުހުމަތުގަ. އެކަމަކު ފަހުން ޒާނާ އެކަމުގައި ބައިވެރި ނުވާކަން އެނގުނު... ސުމާވެސް ބުނި ކަމަށްވަނީ ލިއަމް ކައިރީ އަހަންނަށް ހަމަލާ ދޭން... އެކަމަކު ލިއަމް އެކަން ކުރީ ވަކި އެހެންވެގެނެއް ނޫން... ޒާނާ އޭނާއާ ރުޅިވީމަ އެކަމުގެ ބޮނޑި މަށަށް ބޭލީ އޯ އޭނަ... ހެހެ. ކޮލެޖުން ކެނޑިގެން އައިސް ރާއްޖެތެރޭރަށެއްގަ ވެސް އުޅެ ފަ އޭނާ މާލެ ބަދަލުވީ... އަހަރެން ގަޔަށް ވަޅި ޖެހި ކަމަށް އޭނާ އަމިއްލައަށް އެއްބަސްވީ... އެއާއެކު އޭނާގެ މައްޗަށް ކުށް ސާބިތުވި... އޭނާއަށް އައީ އުމުރު ދުވަހުގެ ޖަލު ހުކުމެއް... ސުމާވެސް ޖަލަށްލީ... ކިހާ ދުވަހަކަށް ކަމެއް ނޭނގެ" ޒަލަފް ބުނެލިއެވެ. އިޔާން އެހެންހޭ އަހާލާ ހިނިތުންވެލިއެވެ.\nއަލުން އެ ދެމީހުންގެ ހަޔާތަށްވެސް މިހާރު މިވަނީ އުފާވެރި ދުވަސްތަށް މަރްޙަބާ ކިޔާފައެވެ. މާޒީއަށް ފަސް އަޅާ ފޮރުވާލުމަށްފަހު ބޭނުންވަނީ އުފާވެރި ދުވަސްތަކެއް އެކަކު އަނެކަކާ އެކު ހޭދަ ކުރުމަށެވެ. މިހާރު ދެ މަސްދުވަސް ފާއިތުވެއްޖެއެވެ.\nނިދާހޭލައިގެން މޯޅިއަކަށް ދެމިލި އައިރީން މޭ ނުބައި ކުރުމާއެކު ފުރަތަމަވެސް ދުއްވައިގަނެވުނީ ފާހާނާއަށެވެ. އިޔާންއަށް ހޭލެވުނީ އައިރީން ހޮޑުލަމުން ދިޔަ އަޑަށެވެ. އޭނާ އެނދުން ފުންމައިގެން ތެދުވިއެވެ.\n"އިއްޔެ މާގިނައިން ދަތުރު ކުރެވުނީ ކަންނޭގެ ދޯ" އިޔާން އައިރީންއަށް އެހީތެރިވަމުން ބުނެލިއެވެ. އައިރީން ބޯޖަހާލިއެވެ. ހެނދުނަށްފަހު ހޮޑު ނުލެވޭތީ އަޅާނުލާ ތިއްބާ، އަނެއްކާ މެންދުރު ކެއުމާއެކު އައިރީންއަށް ހޮޑުލެވުނެވެ. އޭގެފަހުން ޖޫސްތަށި ދިނުމާއެކު އަނެއްކާވެސް ހޮޑުލެވުނެވެ. އެހެންކަމުން އިޔާން ގަސްތުކުރީ އައިރީން ޑޮކްޓަރަށް ދައްކާލަން ދިޔުމަށެވެ. ރީތިވެލައިގެން ނުކުތް އިރު އައިރީން އިނީ ފޯނަށް ނަޒަރު ހުއްޓާލައިގެންނެވެ. އިޔާން ސުވާލުކޮށްލުމާއެކު އައިރީން އިސްއުފުލާލިއެވެ.\n"އައި ތިންކް އައި އެމް ޕްރެގްނެންޓް" އައިރީން ބުނެލިއެވެ. އިޔާންއަށް ހިނދުކޮޅަކު އެއްޗެއް ނުބުނެ ހުރެވުނެވެ. ލިބުނު އުފާވެރިކަން ބަޔާން ކުރާނީ ކިހިނެއްކަން ނޭނގުނީއެވެ.\n"ހޮސްޕިޓަލަށް ގޮސް ދެން ޓެސްޓް ހަދާލާނީ ދޯ" އިޔާން ބުނެލިއެވެ. އައިރީން ބޯ ޖަހާލިއެވެ. ޑޮކްޓަރަށް ދައްކާފައި ބަނޑުބޮޑުތޯ ޔަޤީން ކުރަންވެގެން ޓެސްޓް ހެދުނެވެ. ޖެހިގެން އައި ދުވަހު ނަތީޖާ ބަލާ ދިޔައިރު ދެމީހުންވެސް އިންތިޒާރުކުރަމުން ދިޔައީ އޭގައި އޮތް އެއްޗެއް ބަލާލުމަށެވެ. އައިރީން ބަނޑުބޮޑުކަން ޔަޤީންވުމާއެކު ދެމީހުން ބޭނުންވީ ވީ އެންމެ އަވަހަކަށް ރާއްޖެ ދާށެވެ. އަދި އެއްމަސް ދުވަސް އެބައޮތެވެ. އެހެންނަމަވެސް މިހާރު ބޭނުންވަނީ އަވަހަށް ރާއްޖެ ގޮސް އާއިލާއާއި އެ އުފާވެރި ހަބަރު ހިއްސާކުރާށެވެ.\nރާއްޖެދާން ވާހަކަ ދެކެވެމުން ދަނިކޮށް އެއްދުވަހެއްގެ ހެނދުނު ބައްޕަ ގުޅާފައި ދިން ހަބަރުން އިޔާން ހާސްވިއެވެ. "ޒަމީރުއަށް އެކަން އެނގުނީ ސަލީމުގެ ފަރާތުން... އޭނަ ކުންފުނީގެ މައްސަލައިގައި ކޯޓަށް ގޮސްފި" އާމިރު ވާހަކަ ދެއްކިއިރު އެ އަޑުގައިވަނީ ހާސްކަމެވެ.\nއިޔާން ދެކޮޅަށް ހިނގަމުން އާމިރު އާ ވާހަކަ ދައްކަމުން ދިޔައިރު އައިރީން އިނީ އެ ވާހަކަތައް ކަނުލާ އަޑު އަހާށެވެ. އެހެންނަމަވެސް މާ ބޮޑަކަށް ވާނުވާއެއް އޭނާއަކަށް ނޭނގެއެވެ.\n"ކިހިނެތްވީ؟" އިޔާން ފޯނު ބޭއްވުމުން އައިރީން އަހާލިއެވެ. އިޔާން ފުންނޭވާއެއް ލަމުން ވެގެން އުޅޭގޮތް ކިޔައިދިނެވެ.\n"އަވަހަށް އެކޮޅަށް ދަމާ" އައިރީން ބުނެލިއެވެ.\n"އާނ... އަހަރެވެސް މި ހިތަށް އަރަނީ ތިހެން.... ޒެލް މެން ކައިރީގަވެސް ބުނަންވީ ދޯ" އިޔާން އައިރީންއަށް ބަލާލިއެވެ.\nވެގެންއުޅޭ ގޮތް ބުނުމުން ޒަލަފްމެންވެސް ބޭނުންވީ އެމީހުންނާއެކު ދާށެވެ.\nދެން ކޮން އިރަކުން އަންނާނީ ... ޒަލަފް އައިމަ ހީވާނީ ބަޔަކު އުޅޭހެން..." ފަހީމާ ހުރީ ދެރަވެފައެވެ.\n"ފަހީމައްޗަ ދެރަނުވޭ... އަދި އަންނާނަން... ނޫނީ ހިނގާ އަހަރެމެންނާއެކު ޜާއްޖެ ދާން" ޒަލަފް ފަހީމާގެ ކޮނޑަށް އަތް ވައްޓާލަމުން ބުނެލިއެވެ. އެއަށްފަހު ހީގަތެވެ.\n"އެއްކަލަ ޒަލަފް...." ގަޑިއަށް ބަލާލަމުން ފަހީމާ އެދުނީ އަވަސްކުރުމަށެވެ. އެއާރޕޯޓަށް ދާން ވެގެން ކާރުގައި ނައްޓާލިއިރު ފަހީމާ އަތުން ހަނާ އަލާލިއެވެ.\nރާއްޖެ އާދެވުނީ ރޭގަނޑު އަށެއް ޖެހިފަހުންނެވެ. ކޮންމެއަކަސް ލިބުނު ހަބަރަކުން އައިރީންގެ އިތުރުން ހުދު އިޔާންވެސް ވަނީ ހާސްކަމެއްގެ ތެރޭގައެވެ. އެއާރޕޯޓުގައި އަޝްރާއާއި އާމިރު ތިއްބެވެ. ފަލަކް އަށް ނާދެވުނީ ކުޑަކޮށް ބަލިވެ އުޅޭތީއެވެ. އެރައިވަލް ގޭޓުން ނުކުތް ހަތަރު މީހުން އާމިރުއާ ދިމާލަށް މިސްރާބުޖެހިއެވެ.\n"ކޮބާ ކިހިނެތް ދަތުރު؟" އާމިރު ހިނިތުންވެލަމުން އަހާލިއެވެ.\n"ދަތުރު ހަމަ ބަރާބަރު ދޯ" އިޔާން އެންމެނަށް ދޯ ދެމުން ބުނެލިއެވެ.\nރޭގަނޑުގެ ކެއުމުގެ ވަގުތެވެ. ސުފުރާމަތީގައި ކުކުޅާއި ފްރައިޑްރައިސްގް އިތުރުން ދެ ވައްތަރެއްގެ ސެލެޑް ހުއްޓެވެ. އޭގެ އިތުރުން ޖޫހާއި ބައެއްކަހަލަ މޭވާތަށްވެސް ކޮށާފައި ތައްޓަކަށް އަޅާފައި ހުއްޓެވެ. އަރަމުން ދިޔަ މީރުވަހުން ކުޅުދިޔާވާހާވެއެވެ. އިޔާންއާއި އައިރީންއާއި ދެމީހުން ލޮލުން އެކަކު އަނެކަކާ ވާހަކަ ދައްކަމުން ދިޔައެވެ. އެތަން އެންމެ ފުރަތަމަ އަޅައިގަތީ ޒަލަފްއާއެވެ.\n"އޭތް.... ކޮން ކަމެއް ތީ..." ޒަލަފް ބަތް ސުވާއެއް އަނގަޔަށް ލަމުން ބުނެލިއެވެ. އެއާއެކު އިޔާންއާއި އައިރީން ދިޔައީ ސިއްސައިގެންނެވެ. އެންމެންގެ ނަޒަރުވެސް އައިރީންމެން ދެމީހުންނަށް ހުއްޓިގެން ދިޔައެވެ. އެންމެ ފަހުން އެ އުފާވެރި ހަބަރު އެ އެންމެނަށް ދިނީ އިޔާންނެވެ. ސުފުރާމަތީގައި ތިބި އެންމެންގެ މޫނުމަތިން ހިނިތުންވުން ފެންނަމުން ދިޔައެވެ.\n"ނުވެސް ބުނޭ... އެކޮޅުންއެހާ އަވަހަށް އަންނަން އުޅުނީ އެހެންވެ ދޯ... ވަގުކަން" ޒަލަފްއަށް އަނގަ މަޑުން ލައިގެން އިންނަން އުނދަގޫވިއެވެ. އަޝްރާ ޒަލަފް ގެ ކަންފަތުގައި ހިފިއެވެ. އެންމެންގެ ހުނުމުގެ އަޑު އެތަނުގައި ގުގުމާލިއެވެ.\nހަލުވި ކަމާއެކު ދުވަސްތައް ފާއިތުވަމުން ދިޔައެވެ. ކޮންމެ މީހަކުވެސް އުންމީދު ކުރަނީ އެ އާއިލާއަށް އަންނަން އުޅޭ އާ މެހެމާނަށް މަރުހަބާ ކިޔުމަ ށެވެ.\nތިން މަސް ފަސް\nމައްސަލަ ނިމުނީ އިޔާންމެނަށް ކުރި ލިބިގެންނެވެ. މައްސަލަ ނިމުންއިރު ޒަމީރުގެ މައްޗަށް ކޮރަޕްޝަން ގެ ތުހުމަތެއް ކުރެވި އޭނާއަށްވެސް ޖަލު ހުކުމެއް އައެވެ. އޭނާއާއެކު ސަލީމުވެސް މަސްތުވާތަކެތީގެ މައްސަލައެއްގައި ޖަލަށް ލެވުނެވެ.\nއައިރީންގެ ބަނޑަށްވެސް މިހާރު ހަތަރު މަސްވެއްޖެއެވެ. ކުރިއަށްވުރެ ރޫފަ ރަނގަޅުވެލާ ކޮލުގައި މަސްޖަހާ ފަލަވެލައިފިއެވެ. އައިރީން ބަނޑު ބޮޑުކަން ބަނޑުން އެނގެން ފެށިއެވެ. ކުރިއަށްވުރެ ގިނަ ވަގުތު އައިރީންގާތު ހޭދަކުރެވޭތޯ އިޔާން ބަލައެވެ. އޮސްޓްރޭލިއާގައި އުޅުނު އިރު އައިރީން ނެގި ތެރަޕީ ސެޝަންތަކުގެ ސަބަބުން އައިރީންއަށް ވަމުންދިޔަ އުނދަގޫތައް ކޮންމެވެސް ވަރަކަށް ލުއި ވިނަމަވެސް އަދިވެސް އެ އުނދަގޫތައް އައިރީނާ ކުރިމަތިވެއެވެ. އެ ހުރިހާ އިރަކު އައިރީންއަށް ލިބޭ އެންމެބޮޑު ހިންހަމަޖެހުމަކީ އޭނާގެ ގާތުގައި އިޔާން ހުރުމެވެ.\nރޭގަނޑުގެ ކެއުމަށްފަހު އިޔާންއާއި އައިރީންއާއި ދެމީހުންވެސް އެރީ މައްޗަށެވެ. އިޔާންވެސް މިހާރު ކެއުމަށްފަހު މުހިންމު ކަމަކުނޫނީ ނޫނީ ބޭރަށް ގޮހެއް ނޫޅެއެވެ. ލޯބިވާ އަނބިމީހާ ގާތުގައި ގިނަ ވަގުތުތައް ހޭދަކުރެވޭތޯ އޭނާ ބަލައެވެ. އެދެމީހުން ކޮޓަރިއަށް ވަތް އިރުވެސް ފުދޭވަރަކަށް ބޯ ކޮށް ވަރޭވެހެމުން ދިޔައެވެ. ރާއްޖެ ކައިރީގައި އުފެދިގެން އުޅޭ ތޫފާން ބާރުގަދަ ވަމުން ދާތީ ބޭރަށް ނުކުމެ އުޅުން ރައްކާތެރި ނޫންކަމަށް ރޭޑިއޯއާއި ޓީވީތަކުންވެސް ގޮވަނީއެވެ. ވިދާ ގުގުރާތީ އައިރީންއަށް ބިރުވެރިކަމާ އެއްވަރަށް ކޮންމެވެސް ކަހަލަ އުނދަގޫތަކެއް ވެސް ވެރިވަމުން ދިޔައެވެ. އެއްޗެހި ބަދަލުކޮށްލައިގެން ފާހާނާއިން ނުކުމެ އިސްތަށިގަނޑު ނިއުޅުވާލާފައި އައިރީން ފުނާ އަޅަން ވެގެން ގޮސް ޑްރެސިން ޓޭބަލްކައިރީގައި ހުއްޓުނެވެ. އެނދުގައި އޮށޯވެލައިގެން އޮތް އިޔާންގެ ނަޒަރު ހުރީ އައިރީންއަށް ހުއްޓިފައެވެ. ގަޔަށް ތަންކޮޅެއް ބާރުކޮށް ހެދުން ލާފައި ހުރުމުން އައިރީންގެ ބޮޑުވެފައިވާ ބަނޑު ރީތިކޮށް ހާމަވެއެވެ. ބަނޑުބޮޑުވިފަހުން އައިރީންގެ ފަންއިސްތަށިގަނޑު އިތުރަށް ދިގުވެ ރީތިވެއްޖެއެވެ.\nނިމިގެން އައިސް އެނދުގައި އޮށޯވެލުމާއެކު އިޔާން އައިރީންގެ ބަނޑުގައި އަތް ޖައްސާލިއެވެ. މިހާރުއްސުރެ އެ ތުއްތު ފުރާނަ ދުނިޔެއަށް އަންނާނޭ އިރަކަށް އިންތިޒާރުކުރެވެން ފެށިއެވެ. ނިދިފައި އޮތް އައިރީންއަށް ސިހުން ގެނުވީ ޖަހާލި ބާރު ގުގުރީގެ އަޑެވެ. ލޯ ހުޅުވާލުމާއެކު ފެނުނީ އޭނާއާއި ދިމާލަށް ގުދުވެގެން އޮތް ސަލީމެވެ. ހަޅޭއްލަވައިގަންނަން މަސައްކަތް ކުރިނަމަވެސް އަނގައިން އަޑެއް ނުނިކުތެވެ. އަތް ހިއްލާލާ އަތަށް ބަލާލިއިރު އަތުން ތަންތަން މަށައިގެން ގޮސް ލޭ އަންނީއެވެ. އެ ހާސްކަމުގެ ތެރޭން ކުޑަ އިރުގެ ހަނދާންތައް އޭނާގެ ސިކުނޑިއަށް ވެރިވާން ފެށިއެވެ.\n"ސޯފާތަކުގެ އެއްފަރާތުގައި ކުޅޭއެއްޗެހިތައް އަތުރައިގެން އިން އައިރީން ސިހުނީ ގޭގެ ދޮރު ހުޅުވުނު އަޑަށެވެ.\n"އައިރީން.... އައިރީން" ދެފަހަރަކު އޭނާގެ ނަމުން ގޮވާލުމާއެކު އައިރީންއަށް ތެޅިގަނެވުނެވެ. ދުވެފައި ދާން ބޭނުންވިނަމަވެސް އޭނާގެ ފައި ހަރަކާތެއް ނުކުރެއެވެ. އެއަޑު ގާތްވަމުން ދިޔަ ވަރަކަށް އެ ހިތް ބާރަށް ތެޅެން ފެށިއެވެ. އެއާއެކު އެ އަޑުގައިވި އަސަރުން އައިރީންގެ ހިތުގައި ވި ބިރުވެރިކަން ދެގުނަ ވިއެވެ. ލޮލަށް ނުފެނު ނަމަވެސް ސަލީމު ހުރީ މަސްތުގެ ހާލުގައި ކަން އެ ކުޑަ ސިކުނޑިއަށް ނަގައިގަނެވުނެވެ. އުމުރުން ހަތް އަހަރު ވީ އިރު ލޯތްބަކީ ކޮން އެއްޗެއްކަން އައިރީނަކަށް ނޭނގެއެވެ. މުޅީންވެސް ލިބެނީ އަނިޔާއެވެ. އަތުގަޔާއި ފައިގައި ލަކުނުތައް ބައިވަރެވެ. އަލިފާން ޖައްސާފައި ހުރި ލަކުނުތަކާއި އިލޮށިފަތީގެ ނިޝާންތަކެވެ. ނޫފައިގަންފައިވާ ތަންތަންވެސް މަދެއްނޫނެނެވެ. ލޮލުން ކަރުނަ ނުހިކެއެވެ. (ނުނިމޭ)\nވޯގްގެ ބޭރަށް ސިއްހީ ހިދުމަތްތެރިން\n"ރޯޖާ"ގެ ސީކުއަލެއް ހަދަނީ\nގަނޑުވަރު ތެރެއިން 15


އއ. ތޮއްޑޫގެ ކުއްލި ދަތުރު (ފަހުބައި) — Ihavandhoo.com\n15 މެއި 20160މުޙައްމަދު ފިރާޟް\nތަނަވަސް ގެއެކެވެ. ޒަމާނީ ފެންވަރަށް ވަނީ ހަދާފައެވެ. ދެން ސުފުރާމަތިން ކަންތައް ވީގޮތް ބަލައިލަމާ ހިގާށެވެ. ގަޑިން މެންދުރު އަބުރާ 131 ވަނީއެވެ. ކާން އިށީނުމުން، ހުސައިންބޭ އަނބި މީހާގެ ފަރާތުން، ނުހަނު މެހްމާނުދާރީ ފެނިގެން ދިޔައެވެ. މޭޒުމަތީގައި ތަށިތައް އިސާހިތަކު ތަރުތީބު ކޮށްލިއެވެ. މީރު ޕެޝަން ފުރުޓު ފަނި އެހުރީ ތައްޓަށް އަޅާފައެވެ. މީރު ކުޅިމަހުގެ ބާވަތަކާއި ރަހުމަތްތެރި ގަރުދިޔައެވެ. ދޮންބިހާއި، ކިރުބިސް ހުރީވެސް އަތް ޖެހޭ ހިސާބުގައެވެ. މޭޒުމައްޗަށް އަތުރާލެވިފައިވާ ލުނބޯ، ފިޔާ، މިރުސް، ކެރެޓް ކެއެމަށް އިތުރު ޝަރަފުވެރިކަން ގެންނާނެކަން ކަށަވަރެވެ. ކާންތިބެވުނީ، ހުސައިންބޭ ގެ ޢާއިލާގެ ބައެއް މެމްބަރުންނާއެކު ކަމަށް ވުމުން، ސުފުރާމަތީގެ އަޑުތައް ވަނީ ހުއްޓިފައެވެ. ނަމަވެސް، އިރުކޮޅަކުން، ހުސައިންބޭ ސުފުރާމައްޗަށް އަރައި ސުފުރާމަތީގެ އަޑުތައް ގެނުވިއެވެ. ވާހަކަ ދެއްކުމުގައި މާތް ގޮތެއް ހުސައިންބޭ ގެންގުޅެއެވެ. އެއްފަހަރުވެސް، "އަޅުގަނޑު" މި ލަފުޒު ބޭނުން ނުކޮށް މުހާތަބު ނުކުރައްވައެވެ. ރަށްފުށުގެ ވާހަކަތައް ބަދަލުކޮށް ހަދައި ނިމުނު ފަހުން، ހުސައިންބޭގެ ފަރުމަސްވެރިކަމާ ބެހޭގޮތުން ވާހަކަ ދެއްކެވުނެވެ. މި އަދު މި ކެވުނީ އެންމެ ބާރަށްދުވާ، ނަމަވެސް، މަސް މީރު ކުރުމަހެވެ. އަޅުގަނޑުގެ އުފަން ރަށަށާއި، އެ ރަށު މީހުންނަށްވެސް ހުސައިންބޭ ފަރިތަކަން ވާހަކަތަކުން އެނގެއެވެ.\nކުރުމަސް ބާނަން ގެންގުޅޭ ގޮތް ހުސައިންބޭ ކިޔައިދިން ގޮތުން ހައިރާންކަން ގެނުވިއެވެ. 29 އަހަރު ވެފައިވާއިރުވެސް އެކަހަލަ ތަޖުރިބާއެއް ކޮށްލެވިފަ ނެތީމައެވެ. ފުޅަގިމަހަށް ފަރިކޮށް، އެންވަސްކޮށް ކުރުމަށް ފެނުން މައްޗަށް އަރުވައި، އެ މަހުގެ ބަނޑުގައި މުގުރުން ޖަހައި މަރާލަނީއެވެ. ނުވަތަ ދާވަނި އަޅުވައި މަސް ނަގަނީއެވެ. މިކަންތައް މިގޮތަށް ހަމަގައިމުވެސް ކުރެވޭނީ މަސްވެރިކަމުގެ ފަހުލަވާނަކަށެވެ. މިއަދު ހުސައިންބޭއަށް ބޭނުނީ ދެ މަހެވެ. ކުރުމަސް 800 ރުފިޔާއަށް ވިއްކެން އޮތް ނަމަވެސް ހުސައިންބޭ ނިންމީ މަހުގެ ރަހަ ދަރީންގެ އަރުތެރޭގައި ލެއްވުމަށެވެ. ދެވަނަ މަސް 600 ރުފިޔާއަށް ވިއްކާލިކަމަށް ހުސައިންބޭ ބުންޏެވެ.\nދެން އޮތީ ހުސައިންބޭގެ ބޭސްވެރިކަމުގެ ވާހަކަ ތަކެވެ. ބަލި ބުނުމުން ބޭސް ވަގުތުން ތައްޔާރުކޮށްލާނެ ކަމަށް ހުސައިންބޭ ބުންޏެވެ. ބޭސްހަދަން ބޭނުންކުރާ ހުރިހާ ބާވަތެއް ހުސައިންބޭ އަމިއްލައަށް ގެންގުޅެއެވެ. އެއްވެސް އަގެއް ކުރިން ކިޔުމަކާއި ނުލައި، ދަތުރު ޙަރަދާޢި، ކެއުމާއި ހުރުން ހަމަޖައްސައިދިނުމުން ތަފާތު ރަށްރަށަށް މަސްދުވަހުގެ ދިގު މުއްދަތަށް ހުސައިންބޭ ދަތުރުކޮށްފައިވާ ކަން އިގުނެވެ. ހުސައިންބޭ ޤަބޫލުކުރާ ގޮތުގައި، ބަލި ފަސޭހަ ވަމުން އަންނަ ކަމަށް ވަންޏާ ، ހުސައިންބޭއަށް ލާރި ބޭސްކުރާ މީހުން ގަދަކަމުންވެސް ދޭނެއެވެ. ޙިތާނު ކުރުމުގެ ސަނަދާއެކު އެ މަސައްކަތް ކުރި އިރު ކޮންމެވެސް ވަރަކަށް ޑަކްޓަރީ ބޭސް ބޭނުން ކުރިނަމަވެސް،ދިވެހި ބޭސް ތައް ބޭނުން ކުރެއެވެ. ޒަމާނަށް އައި ބަދަލަށް ހޭނުމަށް މިހާރު ހުސައިންބެ ދިވެހި ބޭސް ތައްޔާރުކޮށް ގެންގުޅެނީ ދެބުރިބެއްދި ކެޕްސޫލުގައެވެ. ގުޅާފައި ވާގޮތް ކިޔާދިނުމުން އަގެއް ގަނައި ރަށްރަށަށް ބޭސް ފޮނުވަނީއެވެ. ދަރީން ނުގަބޫލުކަމުން މިހާރު، ހުސައިންބޭ ބޭސްކޮށްދިނުމަށް ރަށްރަށަށް ދަތުރު ކޮށް ނަހަދައެވެ. މިހާރުވެސް 2000 ރުފިޔާ ވިއްކި ބޭހަށް ނުލިބި ހުރިކަމަށް ހުސައިންބޭ ހެމުން ހެމުން ބުންޏެވެ. ވާހަކައިގައި ތިބެގެން ކަމުން ގެންދިޔަ އިރު، މި ކަހަލަ ސުފުރާއެއްގައި ލަނދުކަމަށްވީ ނަމަވެސް، ތިންފަހަރު ބަތް އަޅައި ކެވުނެވެ. އަޅުގަނޑުގެ މި ބިޔަ ހަށިގަޑާއި އެއްވަރަށް ކާންވާނެނޫންތޯއެވެ؟.\nދުފާލަންވާނެކަމަށް ބުނެ، ހުސައިންބޭ އަޅުގަނޑުމެން ސިޓިން ރޫމުގައި ބައިތިއްބާ އިރުކޮޅަކުން އައީ ދުފާމަޑިސީލަ ހިފައިގެންނެވެ. ކުރުމަސް ބޭނުމަށް މޮޑިފައިކޮށްފައިވާ ހުސައިންބޭގެ ވަދު ދައްކާލިއެވެ. ބުޑުގައި ވައްތިމަރަ އާއި އެކު ބަންކެޓު (ވަކަ) އައްސައި ޒީނަތްތެރިކޮށްފައިވާ ވަދަށް އިތުރު ފުރިހަމަ ކަމެއް ގެނެސްދެނީ، އޭގެ ތެރެއަށް އަމުނާލެވިފައިވާ ބޯވަ އެވެ. ލެވިފައިވާ ބޮޑު ބުޅީގެ މަސް އަޅާގަންނަ ގޮތަށް ޑިޒައިން ކުރަންވާނެކަން ، ހުސައިންބޭ ތަކުރާރު ކޮށްލިއެވެ. އެއަށްފަހު، ހުސައިންބޭ އަތުން ބައިސްކަލު ހިފައިގެން، އަޅުގަނޑުމެން ދެމީހުން ހިނގަމުން ވާހަކަތައް ބަދަލުކުރަމުން، ބައެއް ފަހަރު، ހުސައިންބޭ ރަށްޓެހިންނާއި ދިމާވުމުން، މަޑު ޖައްސަމުން، އަނެއްކާވެސް، "އާސްތާނާ" އަށް އައީމެވެ. ރޭގަނޑުވެސް ކެއުމަށް އިންސާފުކޮށްލަން އަންނަންވާނެކަމަށް ބުނެ، ހުސައިންބޭ ބައިސްކަލަށް އަރައި، މުންޑު ހެޔޮވަރުކޮށްލައި، ފައިވާންޖޯޑަށް ފައިލައި، ގަޔަށް ބާރުލައި އެއްވެސް ހާސްކަމެއްނެތި ދުއްވާލާފައި އެހަރަދަނީއެވެ.\nހަވީރު "ގޮއިގަޑަށް" ދާންވާނެކަމަށް ބުނެ އެނދަން އަރައި އަރާމު ނިންޖެއް ހޯދުމަށް މަސައްކަތްކުރީމެވެ. ގެންގުޅޭ އައިފޯނާއި ކުޅެމުން ބައެއް ރަހުމަތްތެރިންނާއި، އާއިލާ ބޭފުޅުންނާއި ޗެޓު ކުރަން އޮއްވައި ނިދުނުކަން އިނގުނީ ރަހުމަތްތެރިޔާގެ މަޑުމައިތިރި އަޑުންނެވެ. ގައިގައި ކޮއްޓާލައިފައި ގަޑިން ކިހާވަރެއްތޯ އާއި ދަނޑަށް ދާން ތައްޔާރު ވެލަން ބުނެލިއެވެ. ތެދެކެވެ. ގަޑިން 1640 ވީއެވެ. އަވަސް އަވަސް ކޮށްލައި އަޞުރު ނަމާދު ކޮށްލައި ، ސީދާ އަމާޒު ހިފީ "ގޮއިގަޑަށް" ދިޔުމަށެވެ. ޖެއްސުމުގެ ރާގަކަށް، ގޮއިގަޑުން ދަޑެއް ނަގަންވާނެ ކަމަށް ރަހުމަތްތެރިޔާ ބުނެލިއެވެ. ގޮއިގަޑަށް ދިޔަ މަގުމަތީ ކަވާބު ރެސްޓޯރަންޓްއަށް ވަދެ ހަވީރު ސައި ބުއީމެވެ. ދެ ކަވާބާއި، މަޝްރޮށްޓަކާއި ރޯސް ޕާންފޮއްޗެއް ކޯކު އާއި އެއްކޮށް ކެއީމެވެ. ކަވާބު ރެސްޓޯރެންޓުގެ މާހައުލު ވަރަށް ހިތްގައިމުއެވެ. އަލަ ގަސްތަކުން ހިތުގެ ހާސްކަމަށް ނިމުން ގެނުވައެވެ.\nބަރާބަރު 13 މިނިޓް ހިގުމަށްފަހު ދަޑަށް ވަދެވުނީއެވެ. މޭވާއާއި ތަރުކާރީ ކެޑުމުގައި ދަޑުވެރިން އުޅޭތަން ފެނެއެވެ. ބާސްކެޓުގައި ބިނދެފައިވާ ފަޅޮލާއި ، ތޮރާ، އަދި އެހެނިހެން ބާވަތްތައް ހުށްޓެވެ. ކަކުން ފަތް ދަޑާއި، ކޮޕީ ފަތް ދަޑާއި، މިރުސް ދަޑާއި، ބަށި ދަޑާއި ، ބަރަބޯ ދަޑުތައް ހުރީ ރަނގަޅަށް ތައްޔާރު ވެފައެވެ. ބަރަކާތްތެރި ރަމަޟާން މަހުގެ ކެއުންތަކަށް އަހަރެމެންނަށް މީރު ރަހަ ގެނެސްދެވޭނެ ކަން ކަށަވަރެވެ.\nގަޑިއެއް ހާއިރު ދަޑުގައި ހޭދަކުރުމަށްފަހު، އިރު އޮއްސެން ކައިރި ވުމުން، ގެއާއި ދިމާލަން ހިގައި ގަތީމެވެ. ގެއަށް އައިސް މަޢުރިބު ނަމާދުކޮށްގެން ބޮޑު ވާހަކައިގައި ލެޕްޓޮޕާއި ކުޅުމާއި، ޓީވީ އިން ނޭޝަނަލް ޖިއޮގްރަފީ ބެލުމުގެ މަސައްކަތް ކުރިއަށް ދިޔައެވެ. މިހާރު ގަޑިން 2107 ވީއެވެ. ރޭގަޑުގެ ކެއުމަށް ދިޔައީ ސަން ރައިސް ކޯނާ އަށެވެ. ރެސްޓޯރަންޓުގެ ދެވަނަ ބުރީގައި ތިބެ އޯޑަރު ދިންއިރު، ޖެހިގެން އޮތް ބޯޅަދަޑު ރަގަޅަށް ފެނެއެވެ. ކުޅެމުންދާ ފުޓު ބޯޅަ މެޗެއް ބަލައިލަން ހިތްގައިމު ތަނެކެވެ. ޓޫކިލޯ (މުހުތާރު) އަދި ތޮއްޑޫ ނިޒާމު މެން އުފެދުނީ މި ދަނޑުން ކަމަށް ރަހުމަތްތެރިޔާވަނީ ހެނދުނު ކިޔައިދީފައެވެ.\nސިހިގެން ދިޔައީ "ބިރިޔާނީ" ތަށި ބޮޑުކަމުން ނެވެ. ނަމަވެސް، ކެވޭނެ ކަން އިގެއެވެ. ބިރިޔާނީއެއްގެ އަގު އުޅެނީ 70 ރުފިޔާއަށެވެ. ބިރިޔާނީ ކައި ނިމިގެން ގެއަށް އައި މަގުމަތީ އަވަށު ކުލަބުން ހިންގާ ފިހާރައަށް ވަދެ ކުޑަ ވިޔަފާރިއެއް ކޮށްލީމެވެ. ޕެސަން ފުރުޓު ބަސިލް ފުޅިއެއް ބޯލީމެވެ. ގެއަށް އައިސް، ކޮލެޖު މާކްސްތައް އެންޓަރު ކުރާނަމޭ ހިތައި ލެޕްޓޮޕް ނެގި ނަމަވެސް އެކަންވީ ބޭކާރެވެ. މީހާގެ ލޮލާއި ހަށިގަޑު އަރާމުކޮށްލަން އަޅުގަނޑުގެ ނަފުސައި އެދޭ ކަހަލައެވެ. ވަރުބަލި ކަމުގެ އިހްސާސެއް އެ ނަފުސަށް މިހާރު އެބަ ކުރުވައެވެ. ރަހުމަތްތެރިޔާ ނިދިފައި ވުމުން، ކަންޏެޔޮ ނަގައި ދެފައި ދޭތެރެއަށްލައި ބާރުކޮށްލައި އަރިއަށް އޮވެ ޝަހާދެއް ކިޔައި ހަދައި ނިދަން އެއްވެސް މަސައްކަތެއް ކުރާކަށް ނުޖެހުނެވެ.\nހޭލިވެއްޖެއެވެ. އަނެއްކާވެސް ރަހުމަތްތެރިޔާގެ އަޑަށެވެ. މާ ލަސްވެއްޖެއޭ ބުނެ އަޅުގަނޑު ތައްޔާރުވެލަން ބުނިއެވެ. އެ އިރު ރަހުމަތްތެރިޔާ ފެންވަރައި ހަދައި ތުވާލި އަނދެހުރެ ގައިގައި ލޯޝަން އުގުލަނީއެވެ. މި ފަހަރު ކަންނެތް ކަމާއެކު، އެދުންފައިބައި، ފެންވަރައި ހަދައި، ދެމީހުން ފަތިސް ނަމާދުކޮށް ދަބަސްތައް ނަގައި ބަދަރާއި ދިމާލަން ހިގައި ގަތީމެވެ. 620 ވީއިރު ބަދަރާއި ދަރުތު ކުރަންޖެހޭ 27 މީހުންގެ ޖާގައިގެ ލޯންޗު ލޮލަށް ފެނިއްޖެއެވެ. ފުރާ ގަޑިއަކީ 700 އެވެ. ވަގުތު އޮތުމުން، ކައިރި ހޮޓަލަކަށް ވަދެ އެއްޗެއް ކަޅެއް ޖަހައި ލޯންޗަށް އެރީމެވެ. އެބުރި މާލެ އައުމަށެވެ. ލޯންޗު ފުރީ 705 ގައެވެ. ބޯނެ ފެނާއި، ޖޫސް ޕެކެޓެއް ލޯންޗުން ލިބުނެވެ. ފުރިއިރު ވައިރޯޅިއެއްހާ މިންވަރުވެސް ނުވިނަމަވެސް، ދަތުރުގެ ވަކި ހިސާބަކުން، ލޯންޗަށް ރާޅު ޖެހިއެވެ. ކުޑަކޮށް ބޯއަބުރާ ގޮތް ވެފަ ހުރުމުން، ދޭތެރެ ދޭތެރެއިން ނިދި ޖެހެއެވެ. އުފާވެރިކަން ގެނުވީ ހުޅުމާލެ ބޭރުގައިވާ ކާގޯ ބޯޓުތައް ފެނުމުން ނެވެ. މާލެއާއި ކައިރިވިކަން އެގުމުންނެވެ. ނަމަވެސް، ލޯންޗު ފުރަތަމަ ގާތްކުރީ ހުޅުމާލެ ވައިގެބަދަރަށެވެ. ދަތުރުކުރި ފަތުރުވެރިން ތަކެއް ބޭލުމަށެވެ. އެއަށް ފަހު މާލެއަށެވެ. އިސްކަންދަރު ކޮށި ކައިރި ފާލަމަށެވެ. އާންމުކޮށް އެއްގަޑިއިރު ހޭދަވާ މި ފަތުރަށް 1 ގަޑިއިރާއި 30 މިނިޓު ހޭދަވިއެވެ. ވެހޭ ހިމަ ފޮދު ވާރޭ ތެރޭގައި ނުތެމި، ރަހުމަތް ތެރިޔާއެކު، އަޅުގަނޑުގެ އެޕާޓުމަންޓަށް ހިނގައި ގަތީމެވެ. ތޮއްޑޫ އަށް މި ކުރެވުނު ދަތުރުގެ ފޮނި ހަނދާންތަކާއި އެކުއެވެ. ބެހެއްޓެވި ގާތް ކަމާއި ލިބުނު މެހުމާނު ދާރީއަށްޓަކައި، ރަހުމަތްތެރިޔާއަށް އަޅުގަނޑުގެ އިހްލާޞްތެރި ޝުކުރާއި ހެޔޮ ބަސްތަކެވެ. މާތް ﷲ އަށް ޙަމުދު ކުރަމެވެ.


Maafushi Isalaahiyya Kaireegai Jinni Eh Ulhey Kamuge Nishaan Fenna Kamah Bunaa Video Eh! - Vaguthu\n6 މަސް ކުރިން ( ފެބުރުއަރީ 27, 2021 )\nކ.މާފުށީގައި ހުންނަ ތައުލީމާއި މަސައްކަތް އުނގަންނައިދޭ ކުޑަކުދިންގެ މަރުކަޒު (އިސްލާހިއްޔާ) ހުންނަ ސަރަހައްދަކީ މިހާރު ނާމާން ސަރަހައްދެއް ކަމަށް ބައެއް މީހުން ގަބޫލު ކުރެއެވެ. މީގެ އެތައް އަހަރެއް ކުރިން އެތަން ބޭނުން ކުރަމުން ދިޔައީ ކުދިންގެ އަހުލާގު ރަނގަޅުކޮށް، ބޭނުންތެރި ބަޔަކަށް ހެދުމަށެވެ. 1979 ވަނަ އަހަރުގެ ތެރޭގައި ހުޅުވި އެތަން އުވާލީ 2016 ވަނަ އަހަރު ތެރޭގައެވެ. އެ ސަރަހައްދު ފަހުން ދޫކޮށްފައި ވަނީ ގޯތި ދިނުމަށެވެ. މިހާރު އެ ސަރަހައްދުގައި ޕާކެއް އަޅަން ނިންމާފައި ވެއެވެ.\nއެ ސަރަހައްދު މިހާރު ނާމާންވެފައިވާ ކަމަށް އެރަށު ބައެއް މީހުން ވާހަކަދައްކާ ހަދާއިރު، އެއީ މަޖަލަކަށް ދައްކާ ވާހަކައެއް ކަމަށް ބުނާ މީހުންވެސް އެބަ އުޅެއެވެ.\nއެ ސަރަހައްދަކީ މިހާރު މަސްތުވާތަކެތި ބޭނުން ކުރާ މީހުން ގޮސް އުޅޭ ތަނެކެވެ.\nއެ ވާހަކަ ބައްވާމަ ހިނގާށެވެ. މި އުޅެނީ އެ ސަރަހައްދުގައި ޖިންނި އުޅޭ ކަމަށް ބުނެ މީހަކު ޓިކްޓޮކްގައި އާއްމު ކުރި ވީޑިއޯއަކަށް ސަމާލުކަން ލިބިގެންނެވެ.\n"މިއީ ހަމަ ހަގީގަތެއް، މާފުށީގެ އިސްލާހިއްޔާ ކޮޅު މިއީ، އަހަރެން މިހުރި ބިރުން، މިއީ ދަންވަރު ގަޑި". ޝިޔާޝަޒީން ނަމަކަށް ކިޔާ މީހަކު ޓިކްޓޮކްގައި އާއްމު ކުރި ވީޑިއޯއެއްގެ ކެޕްޝަންގައި ލިޔެފައި ވެއެވެ. މީގެ އެއް ދުވަސް ކުރިން އޭނާ އާއްމު ކުރި އެ ވީޑިއޯއަށް 27،000 އަށްވުރެ ގިނަ ވިއުސް ލިބިފައި ވެއެވެ.\nއެ ވީޑިއޯއިން ފެނިގެން ދަނީ ދަންވަރު ގަޑީގައި، ވައިރޯޅިއެއް ނުޖެހޭ އިރުވެސް އުނދޯއްޔެއް ހެއްލެމުންދާ މަންޒަރެވެެ. އެއް ވަރަކަށް އެ އުނދޯލި ހެއްލެމުންދާއިރު، ކައިރީގައި އިން އަނެއް އުނދޯލި ނުއެއް ހެއްލެއެވެ.\nއެ ވީޑިއޯއަސް މިހާތަނަށް 770 ލައިކްސް ލިބިފައިވާއިރު، 163 ކޮމެންޓްވެސް ލިބިފައި ވެއެވެ. އަދި 118 ޝެއާވެސް ލިބިފައި ވެއެވެ.\nthis is real at islaahiyaa kolhu in maafushi I'm soo scared and it's even in midnight 😬😶\n♬ Brawl stars - Brawl Stars\nއެ ވިީޑިއޯއަށް ކޮމެންޓް ކުރި ބައެއް މީހުން ވަނީ އެއީ ވައިގެ ސަބަބުން ވާކަމެއް ކަމަށް ބުނެފައެވެ. ނޫނީ އޭނާ އަމިއްލައަށް އޭތި ހެއްލާފައި އައިސް ވީޑިއޯ ނެގީ ކަމަށް ބުނި މީހުންވެސް ތިއްބެވެ. އަދި އޭނާ ރޭގަނޑު ގަޑީގައި އެތަނަށް ދިޔައީ ކީއްކުރަންތޯ ސުވާލު ކުރި މީހުންވެސް އެބަ އުޅެއެވެ.\nއެ ވީޑިއޯ މިގޮތަށް އާއްމު ކުރުމުން، އެރަށު މީހެއް ކައިރީގައި ބުނުމުން ދުވާލު ގަޑީގައި ހަމަ އެ އުނދޯލި ހެއްލޭ ވީޑީއޯއެއް "ވަގުތު"އަށް ވަނީ ލިބިފައެވެ. އެ ވީޑިއޯގައިވެސް އެ އުނދޯލި ހެއްލޭ މަންޒަރު ފެނެއެވެ.\nނާމާން އެތައް ކަމެއް ހިނގާ ހޮޓަލެއް، ތުއްތު ކުއްޖަކު ރޯ އަޑުވެސް އިވޭ!\nފެބުރުއަރީ 27, 2021 00:52\nއެތަނުން ފެންނަނީ ދިވެހި ފިރިހެނުން ނާ ފަތުރުވެރިން އަންހެނުން ދަންވަރު މާފޮޅުވާ ސަރަހަދެ ގެގޮތުއައި އެއުދޯލި އެހުރީ ކަން ވާރުގަނޑު ހަލާކުވެފަ ހުރީމަ އޭގަ ވައި އަޅަނީ ކޮންމެ ކަމެވެސް މީސްމީހުންގެ ހިތުގައި ބިރުވެރި ކަން އުފެދުން ނޫކަމެއް ނުކުރެ\nފެބުރުއަރީ 27, 2021 01:08\nދި ފޭކެ މަވެސް ކިޔެވޭ ދިތާގަ 1990\nފެބުރުއަރީ 27, 2021 01:46\nދެން ތިޔަށްވުރެން ގަޅިކަމެއް ކުރަން ނޭނގުނީތަ؟\nފެބުރުއަރީ 27, 2021 03:09\nފޭކެއްތީ. ކަންވާރު ގަނޑެއް ޖަހައިގެން އެކަކު ފިލާއިދެ. ދަމަނީ. ލައިކް ހޯދާންވެގެން ކުރާކަމެއް ތީ. އަދިއެބަ ބުނެއެއްނޮއް ދަންވަރުއޭ. ދަންވަރުގަ އޮންނަނީ އަލިކޮއްތަ.\nފެބުރުއަރީ 27, 2021 09:26\nޖިންނިޔަށް ވެސް އެނގުނީ އެ ހަލާކުވެފަ އިން އެއްޗަށް އަރާ އިނދެ ހެއްލަން ދޯ! 🤣🤣\nފެބުރުއަރީ 27, 2021 09:56\nދުވާލުގެ ވީދިއޯ އަލިކޮށްހުރީ ދަންވަރު ވީދިއޯ އަދިރި😊\nފިލާގަނޑުގަ ވައި އަޅާގޮތުން ވީ ކަމެއް ފިލާގަނޑް އިންނަނީ އަރިޔަސް އެހެން އެހެއްލެނި\nފެބުރުއަރީ 27, 2021 12:46\nހަމަ ހުސް ފޭކް ތީ..\nފެބުރުއަރީ 27, 2021 12:55\nދެން އެންމެނަށް ވެސް އއިނގެދޯ ތިޔަތަ ފިލަ އިނދެ ކަންވަރު ނުނި ރޯދި ބެނުން ކޮށްގެން އުނދޯލި ހަލުވަނި ތިޔަ މިހުންގެ ސަމަލުކަން ހޯދަން އުޅުނަސް ތިޔަ ބޮޑުވަރު\nފެބުރުއަރީ 27, 2021 15:57\nތީ ހާދަ މޮޔަ ޖިންނިއެކޭ ކައިރީގަ ރީއްޗަށް އެލުވާލާފަބޮޑު އުނދޯއްޔެއް އިންދަ ދެފައްކަނޑައިގެން ގޮއްސައިން ކުޑަކުޑަ އުނދޯއްޔަކަށް އަރައިގެން އެ ހެއްލަނީ..އަހަންނަކަށް ހިޔެއްނުވޭ އެހާ މޮޔަކަމެއް ޖިންނިއެއް ކޮށްފާނެ ހެނެއް....ގައިމު އޭނަޔަށްވެސް އަރާމު ވާނެއެއްނު ބޮޑު އުނދޯލީގަ ދެފައި ދަމާލައިގެން އޮންނަން


Vazeerakah Huri Iru2Faharehgge Mathin Thunbulhi Beylumah Edhunu - Inaz - Vaguthu\nވަޒީރުކަމުގައި މަގާމުގައި ހުންނެވިއިރު، ދެ ފަހަރެއްގެ މަތިން ތުނބުޅި ބޭލުމަށް އިސް މަޖިލީސް މެންބަރަކު އެދުނު ކަމަށް ކުރީގެ ފިނޭންސް މިނިސްޓަރު އަހުމަދު އިނާޒް ވިދާޅުވެއްޖެއެވެ.\nއޭނާ މިހެން ވިދާޅުވީ، ރާއްޖޭގެ ގައުމީ ފުޓްބޯޅަ ޓީމްގެ ކެޕްޓަން އަލީ އަޝްފާގު (ދަގަނޑޭ) އާއި އަކްރަމް އަބްދުލް ޢަނީ އަކީ ހަރުކަށީ ފިކުރުގެ ބައެއް ކަމަށް ސިފަކޮށް ސީރިއާ އަށް ޖިހާދަށް ދާން ތައްޔާރަށް ތިބި ބައެއް ކަމަށް ބުނެ އެމްޑީޕީގެ އެކްޓިވިސްޓް ސޫޒަން އިބްރާހިމްފުޅު މީސް މީޑިއާގައި އެ ކުޅުންތެރިންނަށް ފުރައްސާރަކުރުމާއި ގުޅުވައިގެން ކުރެއްވި ޓްވީޓެއްގައެވެ.\nއިނާޒް ވިދާޅުވީ، 2011 ވަނަ އަހަރު އޭނާ ވަޒީރުކަމުގައި ހުންނެވިއިރު، ދެ ފަހަރު ތުނބުޅި ބޭލުމަށް އިސް މަޖިލީސް މެންބަރަކު އެދުނު ކަމަށެވެ.\n2011 vananaharu alhugandu vazēru kamuga huri iru2faharu thunbulhi beylumah senior Majlis memberaku edhunu. Siyasē nivaluga thibi lādhēni mēhunnāi sunnathah loabi kurumuge namuga ulhuhvā baeh beyfulhun ves ehen mēhunah ihthirāmu kuran jehey. (3/4)\n— Ahmed ĺnaz (@ahmedinaz1) February 13, 2021\n"ސިޔާސީ ނިވަލުގައި ތިބި ލާދީނީ މީހުންނާއި ސުންނަތައް ލޯބި ކުރުމުގެ ނަމުގައި އުޅުއްވާ ބައެއް ބޭފުޅުންވެސް އެހެން މީހުންނަށް އިހްތިރާމް ކުރަން ޖެހޭ". އިނާޒްގެ ޓްވީޓްގައި ވެއެވެ.\nއޭނާ މިގޮތަށް ވިދާޅުވި ނަމަވެސް އެއީ ކޮން މެންބަރެއް ކަމަށް ހާމަކޮށްފައެއް ނުވެއެވެ.\nއޭނާ ކުރި ޓްވީޓްތަކެއްގައި އިތުރަށް ވިދާޅުވެފައި ވަނީ، ރާއްޖޭގެ އިސްލާމީ ވަންތަ ސަގާފަތް ދިރުވާ ހަރުދަނާ ވެދާނެތީ ރައްޔިތުން ދީނާ ދުރުކުރުމަށް ސިޔާސީ ބޮޑުންތަކެއް ރާވާ، ހިތްވަރުދޭ، ސިޔާސީ ނިވާފަތްގަޑުގައި މަސައްކަތް ކުރާތާ އަހަރުތަކެއް ވެއްޖެ ކަމަށެވެ. އަދި ބަނގުރާ އާއްމު ކުރުމަށްވެސް މަސައްކަތް ކުރި ކަމަށް އޭނާ ވިދާޅުުވިއެވެ.\n"މީހުންގެ އަބުރު ހާމަކަން ބޮޑުކޮށް އެކްޓިިވިސްޓުން/މަޖިލީސް މެންބަރުން ލައްވާ ސިޔާސީ ނަމުގައި ހުރިހާ ސިޔާސީ ޕާޓީ ތަކުންވެސް ނަގަމުން ދަނީ ތައުހީދަކީ ނިރުބަވެރިން ގަބޫލު ކުރާ ކަމެއް ކަމަށް ދައްކަން މަސައްކަތް ކުރޭ. ސުންނަތައް ލޯބި ކުރާ ނަމަ އެ މީހަކަށް ޖޯކު ޖަހާ".\nmēhunge aburu hāmakan bodu koh activistun/Majlis memberun lahvā siyasē namuga hurihā siyasē party thakunves nagālamun dhanē. Tawhēd akē terroristun gaboolu kurā kameh kamah dhahkan masahkaiy kurey, Sunnathah loabi kurā nama emeehakah joke jaha. (2/4) pic.twitter.com/AzegLpzT71\n"ހިޔާލު ތަފާތުވުމަކީ ނޫނީ ދީނަށް ގޮވާލުމަކީ އަނެކާގެ އަބުރު ނޫނީ އަނެކާ އަށް މާތްﷲ ދެއްވި ހުދޫދުގެ ތެރެއިންވާ މިނިވަން ކަމަށް އަރައިގަންނަންޖެހޭ ސަބަބެއް ނޫން. އިހުލާސްތެރި ހެޔޮ ބަދަލެއް ބޭނުންވޭ" އިނާޒު ވިދާޅުވިއެވެ.\nއޭނާ މިގޮތަށް ޓްވީޓް ކުރައްވާފައިވާއިރު، ފުޓުބޯޅަ ކުޅުންތެރިންނާއި ބެހޭގޮތުން ބައިބައިވުން އުފެދޭފަދަ ހަގީގަތާއި ހިލާފު ވާހަކަދައްކާ ފަރާތްތަކާމެދު ފިޔަވަޅު އަޅާނެ ކަމަށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ވަނީ ވިދާޅުވެފައެވެ.\nފެބުރުއަރީ 13, 2021 22:43\nއޯކޭ އެއްނު ކަލޭވެސް ދުވަނީ އެބައިގަނޑު ފަހަތުން މިނިސްޓަރުކަން ހޯދަން މިހާރު މިތިބަ ލާދީނީއްޔަތަށް ހިއްވަރުދޭ ސޭހުން އަލީޒާހިރު އިލްޔާސް ޒިޔާދުމެން ބުނަނެ ތިމަންނަމެނަކަށް މިސަރުކާރުތެރެއިން ނުފެނެއޭ ލާދީކަމެއް އެހިސާބުބް ނިމުނިީ ތިހަލަގެ ދުނިޔެޔާހެދި ދީން ވިއްކާ މަރުމޯލުން ސޭހުންނަށް ހެދިގެން ދެން ކޮންވާހަކައެއް އިމުރާނުވެސް އިލްޔާސްވެސް ޒައިދުވެސް ވަޒީފާ ގެއްލޭއިރަށް ދީންމަތިނ ްްްްހަނދާވެ ތިކަލަގެ ފަތުވާދޭނެ ކީއްވެ ކަލޭ އެއިރު ތިވާހަކަ ނުދެއްކީ މަގާމާހެދި ބޮޑުވަރުތީa\nފެބުރުއަރީ 14, 2021 01:15\nއެމްޑީޕީ އަކީ ކޮންކަހަލަ ބައެއްކަން އަހަރުންނަ އެގޭ. ބޭރުގެ ފަންޑުތަކުން ހަދު ކުރަމުންދާ ލާދީނީ ބައިގަނޑެ\nފެބުރުއަރީ 14, 2021 02:33\nދެންއެމްޑީޕީއައްދޭނީ ވޯޓްގެބަދަލުގަ ތުނބުޅީގަ ހުރިވައްތަރުގެއެއްޗެއް ވަގުންގެ ބައިގަނޑެއް ހުރިހާކަމެއްގަވެސް އަދިމިތިން ލީޑަރުން ވެސް އެބަބުނޭދޯ ގައުމާދީނައްޓަކާއޭ ސިޔާސީމައިދާނުން ބޭރުވާނެ ތިންއަހަރުތެރޭ މިގުރޫޕް ކޯލިޝަންގެ\nހެހެހެ މީ އަދި ކާކުތަ ދަލުބޭރުންޖެހިގެން މިއުޅެނީ ؟\nފެބުރުއަރީ 14, 2021 07:02\nފަހަރުގަ ވެދާނެ ތިޔަ ތުނބުޅީގައި ހުރި އިސްތަށިކޮޅު އެ2މެންބަރުން ބޭނުންވަނީ ކަމަށް! ތިބޭފުޅާގެ އެހެން ތަނަކުން އިސްތަށިކޮޅެއް ބޭނުން ތޯ އަހާލިނަމަ ދޯ؟\nފެބުރުއަރީ 14, 2021 10:00\nއެމީހަކު ތުބުޅި ބަހައްޓާނީ އެމީހެއްގެ ތުބުޅި ފަޅާމިންވަރަކުންމެވެ. އެކަމާ ޖޯކް ޖަހާނެ ކަމެއް ނެތެވެ.\nފެބުރުއަރީ 14, 2021 07:56\nއެމްޑީޕީއަށް ފަންޑު ކުރަނީ އިސްލާމް ދީނުގެ އެންމެ ބޮޑު ދުޝްމަނު ނުންތޯ ؟\nފެބުރުއަރީ 14, 2021 08:04\nތަވީދު އެޅުމަކީ އިސްލާމް ދީނުގައި އޮންނަ ކަމެއް ނޫން!!!\nފެބުރުއަރީ 14, 2021 08:23\nމިމީހުން ހިތުން މިމީހުން އެތިބީ މަޖްލިސްގައި ދީނީ އިލްމުވެރިން ލަ ދުގަންނަވާ ފަލީހަތް ކޮށްގެން. އެކަމަކު ކަންމިވީ ކިހިނެއްތޯ. އެމީހުންގެ މީހުންގެ ދޫތަކުން އެމީހުން ބޭޒާރުކޮށް އިތުރަށް އެޅުވޭ ނާށި ފައްޗަކަށް އެ ދުވަހު މަޖްލިސްގައި ދެއްކި ވާހަކަތައް މިވެގެންއައީ. އިވައްޓޭމެން މިޔުޒިކޭ ކިޔާ ޤުރުޢާން އަގުވެއްޓޭނެ ކަމަށް ވާހަކަ ދެއްކީ. މިއަދު އިވައްޓޭގެ ބެސްޓް ފްރެންޑް ސޫންތަ އަގައިން އިވައްޓޭމެން ކައި ހުސްވެ ނިވެން ދދަނީ. ފޫހިވެގެން ޓޮއިލޮޓް ކަރުދ ދާސް ރޯލުން ފުޓްބޯޅަ ކުޅުން މީހުންގެ ތެރެއިން މަހޭއަށް އެކަނި. އޭނަހުރި މަގާމުން މަޖްބޫރުން ވެސް އެއްޗެއް ބުނެވޭވަރުވީ ވެސް. އެންމެ ފަހުން ފިނޭންސް މިނިސްޓަރު މިބުނެ ދިނީ ލާ ދީނީ ލާގައުމީ ހުރި މިންވަރު\nފެބުރުއަރީ 14, 2021 08:24\nޢޭ ރު ތިވާހަކަ ނުދެއްކީ މުސާ ރަ ދެކެ ބި ރުން ތޯ...؟؟؟\nފެބުރުއަރީ 14, 2021 10:16\nމިއީ ވަރަށް ހެއްވާ ކަމެއް. މި ބައިގަނޑު ދީނަށް ފުރައްސާރަކުރިޔަސް ހެޔޮ. އިސްލާމް ދީނަށް އުޅޭ މީހުންނަށް ކޮން ނުހޮރުއްޕާނެއް ކުރާކަށްތަ؟ ހަޑިމުޑުދާރުގޮތަށް ތުނބުޅި ނުބާލާ ހާވާލައިގެން ތިބޭ މީހުންނަށް ރީއްޗަށް ތުނބުޅި ހަދައިގެން އިންސާނުން އުޅެންވީ ރީތި ސިފައަށް އުޅެން ނަސޭހަތް ދީބަލަ ނިކަން.


Adhives dhivehi dhe hajjveriyaku nufeney\nއަދިވެސް ދިވެހި ދެ ހައްޖުވެރިޔަކު ނުފެނޭ\nދިވެހި ހައްޖުވެރިންތަކެއް އަޅުކަމުގައި: ގެއްލުނު މީހާ މިހާރު ވަނީ ފެނިގައި -- ފޮޓޯ: ހައްޖު ކޯޕަރޭޝަން\nހައްޖުގެ މަތިވެރި އަޅުކަން ފުރިހަމަ ކުރުމަށް މި އަހަރު ރާއްޖެއިން ހައްޖަށް ދިޔަ މީހުން މުޒްދަލިފާ އިން މިނާއަށް ދިޔަ މަގުމަތީގައި އޭގެ ތެރެއިން ގިނަ ބަޔަކު ޖަމާއަތާ ވަކިވެ، ދުރު ހިސާބުތަކަށް ބެހުމުގެ ސަބަބުން ގެއްލިފައިވާ ދިވެހި ހައްޖުވެރިންގެ ތެރެއިން ދެ ހައްޖުވެރިޔަކު އަދިވެސް ނުފެންނަ ކަމަށް މައުލޫމާތު ލިބިއްޖެ އެވެ.\nޖަމާއަތާ ވަކިވެ އެކި ދިމާލަށް ބެހި މަގު އޮޅެން މެދުވެރިވި ސަބަބަކީ ދިވެހިން ދަތުރު ކުރުމަށް ހަމަޖައްސާފައިވާ ބަސް އައުން ލަސްވުމުން ބައެއް އެހެން ބަސްތަކަށް އަރައިގެން ދިޔުން ކަމަށާއި އެހާ ހިސާބުން މަގު އޮޅިގެން ވަރަށް ގިނަ މީހުން ޖަމާައަތްތަކަށް ގުޅަމުން ގެންދާ ކަމަށް މައުލޫމާތު ލިބިފައިވެ އެވެ. އެގޮތުން ގެއްލިފައިވަނީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ ބަޔެކެވެ. އޭގެ ތެރެއިން ގިނަ މީހުން މިހާރު ވަނީ ހޯދާފަ އެވެ.\nރާއްޖެޓީވީގެ ހަބަރު ގަޑިއަށް މައްކާގައި މި ވަގުތު ހުރި ނޫސްވެރިޔަކު ބުނީ ދެ މީހެއް ފިޔަވައި ގެއްލުނު އެހެން މީހުން ހޯދީފައިވާ ކަމުގެ މައުލޫމާތު ލިބިފައިވާ ކަމަށެވެ. ވީނުވީއެއް ނޭނގި ގެއްލުނު މީހުންގެ ތެރެއިން ފެނުނު އެންމެންގެ ހާލު ވެސް ރަނގަޅު ކަމަށެވެ.\nގެއްލި ނުފެނިވާ ދެ މީހުންގެ މައުލޫމާތު ހައްޖު ކޯޕަރޭޝަނުން ހާމަކޮށްފައެއް ނުވެ އެވެ. އަދި އެކަމާ ގުޅޭ ގޮތުން މިވަގުތު މައްކާގައި ހުންނެވި އެ ކޯޕަރޭޝަންގެ އެމްޑީ ޔާމީން އިދްރީސްއަށް ފޯނުން ގުޅޭ ގޮތެއް ނުވި އެވެ. ސައީދު ވިދާޅުވި ގޮތުގައި ހައްޖު ކޯޕަރޭޝަނުން ދަނީ ގެއްލިފަިއވާ ދެ މީހުން ހޯދުމަށް ކެނޑިނޭޅި މަސައްކަތް ކުރަމުންނެވެ.\nގެއްލުނު މީހުންގެ ތެރޭގައި ހިމެނޭ ގއ. ވިލިނގިލީ ދެމަފިރިންގެ ތެރެއިން އަންހެން މީހާ ފެނިފައިވަނީ މީރާގެ މަގުތަކުގައި ހިނގަނިކޮށް ކަމަށާއި ފިރިހެން މީހާ ފެނުނީ މިނާގެ ސިއްހީ މަރުކަޒެއްގައި އޮތްވާ ކަމަށް ސައީދު ވިދާޅުވި އެވެ. އަދި މިއަދު ފެނުނު އިތުރު މީހާ ފެނިފައިވަނީ ޚައިފު މިސްކިތުގައި އިންދާ ކަމަށެވެ. އިއްޔެއިން ފެށިގެން އޭނާ އިނީ އެ މިސްކިތުގައި ކަމަށްވެ އެވެ. ގެއްލުނު މީހެއްގެ އަތުގައި އޮތް ކާޑް ފެނިގެން އެހެން ގައުމެއްގެ މީހެއް އޭނާ ގެނެސްދީފައިވާ ކަމަށް ވެސް ސައީދު ވިދާޅުވެފައިވެ އެވެ.


Futsal gaumee team eh, coach neiy ekamaku beyru mubarathah\nއެފްއޭއެމުން ކުރިން ބޭއްވި ފުޓްސަލް މުބާރާތެއްގެ ތެރެއިން\nފުޓްސަލް ގައުމީ ޓީމެއް ނެތް، ކޯޗެއް ނެތް އެކަމަކު ބޭރު މުބާރާތަށް\n10 ޖެނުއަރީ 2022 - 11:50:01\nފުޓްސަލްގެ ގައުމީ ޓީމެއް، އަދި ގައުމީ ކޯޗެއްވެސް ނެތީސް، އޭއެފްސީ ފުޓްސަލް އޭޝިއަން ކަޕްގެ ކޮލިފައިންގައި ރާއްޖޭން ބައިވެރިވެއްޖެއެވެ.\nއޭއެފްސީ ފުޓްސަލް އޭޝިއަން ކަޕްގެ ކޮލިފައިންގެ ގުރުއަތު ނަގައި އޭއެފްސީން މެޗު ޝެޑިއުލް މިހާރު އާއްމުކޮށްފައިވާއިރު، ރާއްޖެ ހިމެނިފައިފަވީ ވަރުގަދަ ޓީމުތަކަކާ އެކުއެވެ. އެއީ އިރާން ތުރުކުމެނިސްތާން އަދި ކިރްގިސްތާން އެވެ. މެޗުތައް ކުޅޭނީ އޭޕްރީލް މަހުގެ ފުރަތަމަ ދުވަހުން ފެށިގެން ކިރްގިސްތާނުގައެވެ.\nމެޗުތަކާ ދެމެޗު ދެމަހެއްހާ ދުވަސް އޮތް އިރު، ރާއްޖޭގައި ފުޓްސަލް ގައުމީ ޓީމެއްނުވެސް ނެތެވެ. ކުރިންވެސް އެކަށީގެންވާ ގޮތެއްގައި ތައްޔާރުނުވެވި ފުޓްސަލް ޓީމެއް ރާއްޖޭގެ ގައުމީ ޓީމުގެ ގޮތުގައި ގޮސް ދަށް ނަތީޖާތަކަށް ހޯދާފައިވެއެވެ. އެއީ ދެހާސް ސަތާރަވަނަ އަހަރުއެވެ.\nގައުމީ ޓީމެއް އަދި ގައުމީ ކޯޗެއް ނެތީސް މުބާރާތުގައި ބައިވެރިވާން ނިންމި ނަމަވެސް ވަރަށް އަވަހަށް ގައުމީ ޓީމެއް އެކުލަވާލަން އެފްއޭއެމުން މަސައްކަތް ކުރަމުން އަންނަ ކަމަށްވަނީ މައުލޫމާތު ލިބިފައެވެ. ފުޓްސަލްއަކީ މިހާރު ރާއްޖޭގައި އެންމެ ގިނަ ބަޔަކު ކުޅޭ އެއް ކުޅިވަރެވެ.


Gaanoon Ge Dhigu Aiy Koba? - Vaguthu\nޤާނޫނުގެ ދިގު އަތް ކޮބާ؟\nކޮވިޑް-19 ދުނިޔެއަށާއި އަދި ރާއްޖެ އަށް ފެތުރިގެން ދާތީ ހުރިހާ މަސައްކަތެއް މިވަނީ މިބައްޔަށް އަމާޒުވެފައެވެ. ނަމަވެސް އެންމެންނަކީ އެއް ވިސްނުމަކަށް ތަބާވާ، އެއްކަމަކަށް އެއްބަސްވާ މީހުން ކަމަށް ނުވާތީ މިދަނޑިވަޅުގައި ވެސް ޤާނޫނާއި ޤަވައިދުތަކުގެ މުހިއްމުކަން ވަރަށް ބޮޑެވެ. ޙައްޤު ގެއްލެމުންދާ މީހުންގެ ޙައްޤުތައް ހިމާޔަތް ކުރުމުގައި ޤާނޫނުގެ ދިގުއަތް ކުށްވެރިންނާއި ހަމައަށް ފޯރަން އެބަޖެހެއެވެ. އެހެން ނޫންނަމަ ބަލީގެ އިތުރުން އިތުރު އެހެން މައްސަލަތަކުގައި ވެސް ގިނަ ބައެއްގެ ޙައްޤު ގެއްލިގެން ހިނގައިދާނެއެވެ.\nކޮވިޑް-19 އާއި ގުޅިގެން އެންމެ ބޮޑަށް މިހާރު ފާހަގަ ކުރެވޭ އެއް ކަމަކީ ބަލި ޖެހިފައި ތިބި މީހުން، ނުވަތަ ބަލި ޖެހިފައި ތިބި މީހުން ކަމަށް ބައެއް މީހުން ގަބޫލުކުރާ މީހުންގެ ޒާތީ މައުލޫމާތާއި އެމީހުންގެ ފޮޓޯ އާއްމުކޮށް، އެމީހުންގެ އަބުރަށް އަރައިގަތުމުގެ ހަޑިމުޑުދާރު އަމަލުތައް ހިންގުމެވެ.\nނުރައްކައުތެރި ބައްޔެއް ނުވަތަ ގައިންގަޔަށް އަރާ ބައްޔެއް ފެތުރުނަ ނުދިނުމަށް ޓަކައި ވަކި ފަރާތެއްގެ ނަން އާންމުކޮށް ހާމަކުރުމުގެ ބާރު ލިބިގެންވާ ހަމައެކަނި ފަރާތަކީ ޑިރެކްޓަރ ޖެނެރަލް އޮފް ޕަބްލިކް ހެލްތެވެ. ވަކި ހާލަތްތަކުގައި ނުރައްކައުތެރި ބައްޔެއް ނުވަތަ ގައިންގަޔަށް އަރާ ބައްޔެއް ފެތުރުނަ ނުދިނުމަށް ޓަކައި ވަކި ފަރާތެއްގެ ނަން، ހާމަކުރުމުގެ ބާރު ޑިރެކްޓަރ ޖެނެރަލް އޮފް ޕަބްލިކް ހެލްތަށް ވެސް ލިބިގެން ވަނީ އެކަން ނުކޮށް އާންމު ޞިއްޙަތު ރައްކައުތެރި ނުކުރެވޭނެ މިންވަރަށް އެކަމުގެ ނުރައްކާ ކުރިމަތިވެއްޖެ ހިނދެއްގައި، އެ މަޤްޞަދު ހާސިލުކުރެވޭ މިންވަރަށް އެކަންޏެވެ.\nނަމަވެސް މީސް މީޑިއާގެ ތަފާތު ޕްލެޓްފޯމްތަކުގައި މީހުންގެ ނަމާއި ފޮޓޯ އާއްމު ކުރަމުން ދާއިރު އެކަމަށް ސަމާލުކަންދޭ ދައުލަތުގެ މުއައްސަސާއެއް ނެތެވެ. ދެން މިފަދަ ކަމެއް ތަކުރާރުކޮށްފިނަމަ މައްސަލަ ފުލުހުންނަށް ހުށަހަޅާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވިދާޅުވާއިރު، މިހާރު އަބުރަށް ގެއްލުން ލިބިފައި ތިބި މީހުންގެ ޙައްޤު ކޮބައި ހެއްޔެވެ؟ އެމީހުންގެ ދިފާޢުގައި އެޗްޕީއޭ އަށް ފިޔަވަޅެއް ނޭޅެނީ ކީއްވެ ހެއްޔެވެ؟\nދެން އޮތީ ބިދޭސީންގެ މައްސަލައެވެ. ދުވަހަކު ހައްލުނުވި، އަދި ހައްލުވާން ވެސް ނެތް މައްސަލައަކަށް ބިދޭސީންގެ މައްސަލަ ވެގެން ދިޔައީ ހަމައެކަނި ދިވެހިންގެ ނުބައި ނުލަފާ ކަމުން އެކަންޏެއް ނޫނެވެ. ޤާނޫނު ހިންގަން ހަވާލުވެ ތިބި މީހުންނަށް އެކަން ނުވުން އެއީ ވެސް ބިދޭސީންގެ މައްސަލަ ބޮއްސުންލައިގެން ދިޔަ އެއް ސަބަބެވެ.\nމީހަކަށް މަޖުބޫރުކަމެއް ކުރިމަތިކުރުވުމަށް، ނުވަތަ މީހަކަށް އޮޅުވާލުމަށް، ނުވަތަ ބިދޭސީ މަސައްކަތްތެރިއަކަށް ވީތީ ނުވަތަ އެހެންވެސް ސަބަބަކަށްޓަކައި މީހަކަށް ކުރިމަތިވެފައިވާ ނިކަމެތިކަމެއްގެ ބޭނުން ނަހަމަގޮތުގައި ހިފުން، ނުވަތަ މީހަކަށް މަކަރުހެދުން މިއީ މިހާރުވެސް ޤާނޫނުގައި ކަނޑައެޅި ބަޔާންވެފައި ހުރި ބޮޑެތި ކުށްތަކެވެ. ނަމަވެސް މިއިން ކުށެއް ކޮށްގެން އެޅޭނެ ފިޔަވަޅެއް ނެތެވެ.\nދެން އޮތީ ކޮވިޑް-19 އާއި ގުޅިގެން ކަނޑައެޅިގެން ދޮގު ވާހަކަ ފަތުރާ ފަރާތްތަކަށް ކަމާބެހޭ އިދާރާތަކުން "ހާއްސަ ހިމާޔަތެއް" ދީފައި އޮންނަކަމުގެ އިހްސާސް ކުރެވޭތީ އެވާހަކަ ދައްކާލުމެވެ. އާއްމުންގެ މެދުގައި ބިރުވެރިކަން އުފެދޭ ގޮތައް ވާހަކަ ދެއްކުން އެއީ ކޮންމެވެސް ފިޔަވަޅެއް އެކަމަށް އެޅެން ޖެހޭނެ، ކޮންމެވެސް ޤާނޫނީ ހައްލެއް ގެނެވެން ޖެހޭނެ މައްސަލައެކެވެ.\nނޫސްވެރިންނަށް ދީފައި އޮތް އިމެއްނެތް މިނިވަންކަމުގެ ބޭނުން ހިފައިގެން ކޮންމެ މީހަކު މީސް މީޑިއާގައި ހިތައް އެރި ހުރިހާ ވާހަކައެއް ދައްކަމުން ގެންދާއިރު، އޭނާ އަށް ހިމާޔަތާއި ރައްކާތެރިކަމެއް ދީގެން އެކަން ތަކުރާރުކުރަން ފުރުސަތު ދިނުމަކީ އެހެން އެތައް ރައްޔިތުންނަކަށް އެކަމުގެ ސަބަބުން ނަފްސާނީ ގެއްލުންތަކެއް ވެސް ލިބިގެން ދާނެ ކަމަކަށް ވެދާނެއެވެ.\nކޮވިޑް-19 އާއި ގުޅިގެން ގައުމަށް ދިމާވެފައިވާ ހާލަތުގައި ހުރިހާ އަމާޒެއް ކޮވިޑް-19 އަށް ހުރި ނަމަވެސް އެހެން އެއްވެސް ކަމެއް އަތުން ދޫވެގެން ނުދާނެކަމުގެ ޔަގީންކަން ދެއްވި ކޮމިޝަނަރ އޮފް ޕޮލިސް މުހައްމަދު ހަމީދު ކޮބައި ހެއްޔެވެ؟ ބަލި މީހުންގެ އަބުރާއި އިއްޒަތް މީސް މީޑިއާގައި ވެއްޔާ މޮޑެވިގެން ދާއިރު ފުލުހުންނަށް ޤާނޫނުން މަތިކޮށްފައި އޮތް ޒިންމާ އަދާކުރުމުގައި ފުލުހުންނަށް އެންމެ އެކަށީގެންވާ ގޮތެއްގައި މަސައްކަތް ކުރެވެމުން އެބަދޭ ހެއްޔެވެ؟ އެތައް ބިދޭސީންނެއް ހާލުގައި ޖައްސާ، އެމީހުންގެ މުޅި ދިރިއުޅުން ނަގާލިއިރު، އަދި ނަގާލަމުން ދާއިރު ފުލުހުންނަށް ކުރެވުނީ ކޮން ކަމެއް ހެއްޔެވެ؟\nފޮތް ވިދާޅުވުމުގައި ގިނަ ވަގުތުތަކެއް ހޭދަކުރައްވާ އަޅުގަނޑުމެންގެ ޕްރޮސެކިއުޓަރ ޖެނެރަލް ކޮބައިތޯ އެވެ؟ ރާއްޖޭގެ ހުރިހާ ޤާނޫނަކަށް އެންމެ ފަރިތަ ބޭފުޅާ މިކަންކަމަށް އެހައި ފަރިތަ ނޫނީ ކީއްވެ ބާވައެވެ. ކުރެއްދޫ ރިސޯޓްގައި ހުރި ފަތުރުވެރިޔަކު ފުރުމުން ތެޅިގަތް ބާރުމިނުގައި އެހެން މައްސަލަތަކަށް އިސްކަން ނުދެއްވަނީ ކީއްވެ ހެއްޔެވެ؟ ނިކަމެއްޗެއްގެ އަބުރު ކަތިލެވިގެން ދާއިރު އެމަންޒަރު ޕީޖީ އަށް ފެނިވަޑައި ނުގަންނަވަނީ ކީއްވެހެއްޔެވެ؟ އެތައް ބިދޭސީންނެއްގެ ހާލު ކޮންމެ ދުވަހަކު އެންމެން ދައްކަމުން ދާއިރު ވެސް ބިދޭސީންގެ އަޑު ޕީޖީ އާއި ހަމައަށް ނުފޯރަނީ ކީއްވެ ހެއްޔެވެ؟\nބޭނުން ވަނީ ނޫސްވެރިންގެ ބައްދަލުވުންތަކެއް ނޫނެވެ. ބޭނުން ވަނީ ރީތި ބަޔާންތަކެއް ވެސް ނޫނެވެ. ބޭނުން ވަނީ ކުށްވެރިންނަށް ޤާނޫނުގައި ކަނޑައަޅާފައި އޮތް އަދަބެއް ދިނުމެވެ. ޤާނޫނުތައް ހަދަނީ އެބޭނުމުގައެވެ. ޤާނޫނު ތަންފީޒު ކުރަން ކެރިވަޑައިނުގަންނަވާނަމަ ފެއަށް ޖެހިވަޑައިގެން ގޭގައި މަޑުކޮށްލުން ރަނގަޅު ވާނެއެވެ. ނުވަތަ ހުރިހާ ޤާނޫނުތަކެއް އުވާލުމަށް ފަހު ރައްޔިތުންގެ މަޖިލިސް ވެސް އުވާލަން ވީއެވެ. އޭރުން ޔަގީނުންވެސް ދައުލަތުގެ ޚަރަދު ބޮޑުތަނުން ކުޑަވާނެއެވެ.\nއޭޕްރީލް 20, 2020 09:44\nކޮން ގާނޫނީ ދިގުއަތެއް؟ ބެރެުން އައިސް މާލެތެރެޔަށް ދޫކޮށްލިމީހުން ކޮބާހޭ؟ އެކަން ވެރިފައިކުރަން ޖަވާބުދޭނީ ކާކުހޭ؟ މުއްދަތު ހަމަނުކޮށް ފުރުވާލިމީހުން ކޮބާހޭ؟ މިކަމާ އަޅާނުލާ ދެން ކޮންހާ އެހެންވާހަކައެއް ދައްކާކަށް؟\nއޭޕްރީލް 20, 2020 09:45\nހީވެސް ނުކުރެވޭހާ ފަސޭހަކަމާއެކު ގައިން ގަޔަށް އަރަމުންދާ ނުރައްކާތެރި ބައްޔެއް ބާރަށް ފެތުރެމުންދާ ވަގުތެއްގައި އެ ބައްޔެއްޖެހިފައިވާ މީހަކު ނުވަތަ މީހުންނަކީ ކޮބައިކަން އެނގުމަކީ ޖަމާއަތުގެ ދެންތިބި އެންމެންގެ ހައްގުގައި އެމީހުންގެ ސަލާމަތާއި ރައްކާތެރިކަމަށްޓަކައި ޖަމާއަތަށް ލިބިދޭންޖެހޭ ހައްގެއް ކަމަށް ވެސް ދައުވާކުރެވިދާނެ. ގާނޫނުގައި ލިޔުނުހާ އެއްޗަކީ ދުވަހަކު ބަދަލުވުމެއްނެތި ހުރިހާ ހާލަތެއްގައި އެއްގޮތަކަށް އޮންނަންޖެހޭ އެއްޗަކަށް ނުވާތީތާ އިސްލާހުކުރަނީ. ބަލިޖެހިފައިވާ މީހުންގެ ތެރެއިން ބަޔަކަށް ފަރުވާ ނުދީ ދޫކޮށްލަންވެސް ޖެހިދާނެ ކަމަށާއި އެކަމަކު އެއީ އެތިކަލް ކަމެއްނޫން ކަމަށް ވާހަކަދައްކާއިރު ބަލިޖެހުނުމީހުންނާ ކޮންޓެކްޓްވީ މީހުންނަށް އެކަން ރިޕޯޓްކުރުމުގެ މުހިންމުކަމަށްޓަކައި ބަލިޖެހުނުމީހުންނަކީ ކޮބައިކަން އެނގޭނެ ގޮތެއް އޮތުމަކީ އެކަމަށް ގާނޫނުގެ ތެރެއިން ފަރުވާއެއް ހޯދައިދޭންޖެހިފައިވާ ކަމެކޭ މީހަކު ބުނެފިއްޔާ އެކަމަށް ތާއީދުކުރާމީހުން މާމަދުވާނެއެކޭ ހީއެއްނުވެއެވެ.\nއޭޕްރީލް 20, 2020 09:48\nސްޕްރީމް ކޯޓުގެ ޣޮނޑިއެއްގަ މިހާރު އިންނާނެ ޤާނޫނުގެ އެ ދިގު އަތް.\nއޭޕްރީލް 20, 2020 09:51\nއޭޕްރީލް 20, 2020 10:10\nނޫހުގައި ލިޔެފައިވާ ލިއުންކޮޅު ވަރައްރީތި!\nޏަމަވެސް ވިސްނަންވީ ވަކިބަޔަކު ދިފާއު ވާން މަސައްކަތްކޮށް އަނެތްބައެއްގެ ބޮލުގަ ޒިންމާ އަޅުވާއިރު ގިނަނޫސްތަކާ މީސްމީޑިޔާގައި ޒިންމާދާރުކަމެއްނެތި މިފަދަ ޢަމަލުތައް ހިންގަނީ\nބަސްމަގު ރީތިކުރުމުގެކުރިން ޢަމަލުން މިކަން ދައްކަން ހުރިހާ ފަރުދުންނަށް ނަސޭހަތްތެރިވަން...\nއޭޕްރީލް 20, 2020 10:24\nޤާނޫނު ތަކަށް ބަލަނީ މަދު މީހެއް. ޤާނޫނަކަށް ޤަވައިދަކަށް ބޯލަނބާ ބައެއް އެބަ އުޅޭތަ؟ އެއީ ދިގުއަތް އާސް ހިފަހައްޓާނެތިން ކުރަންޖެހޭ ކަމަކަށް ވީމަ ދެން ނުވާނެ ރަނގަޅެއް؟ ދިވެހިން ދިވެހިންގެ ގޮތުގައި. ދެރަކަމުގެ ކޮޅެއް ނެތް.\nއޭޕްރީލް 20, 2020 10:25\nވ ފުރިހަލަ ލިޔުމެއް މި ސަރުކާރު ފެއިލް ވެ ނިމިއްޖެ އިސްލާމްދީނަށް ފުރައްސާރަކުރާ އިރު އަޅާނުލާ އެކަމަށް އިތުރަށް ހިތްވަރުދޭ ބަޔަކު ދެން އެހެން އެއްވެސް ކަމެއް ރަނގަޅަކަށް ނުކުރާނެ އަބުރުގެ ޤާނޫން އުވާލީ މި މީހުން ގެ ލާރިގަނޑު މަޖިލީހަށް ބުރުއްސައިގެން ދެން ވެރިކަން ލިބި ހުރިހާ ބާރެއް ލިބުނީމަވެސް ކަންތައްތައް ގޯހުން ގޯހަށް\nއޭޕްރީލް 20, 2020 10:41\nނަން ބުނުމުން ނޭގޭ ކިތަންމެ ބަޔަކަށް ފޮޓޯ ފެނުމުން އެގޭނެ ކޮންޓެކްޓް ދެނެގަތުމަށްޓަކާ ފޮޓޯ އާއްމު ކުރުމަކީ ވަރަށް ބޭނުންޚަމެއް ކޮވިޑް ހާދިސާ ހިގާފަޢޮތް ގޮތަށް ބަލާއިރު އެންމެ މީހެއްގެ އަމަލުގެ ސަބަބުން ދިވެހި ހުރިހާ ރައްޔިތުންގެ ހައްގު މިވަނީ ގެއްލިފާ ދަވްލަތަށް މިވަނި ތަކްލީފްތަޖާއެކު ގިނަޙަރަދު ކުރަންޖެހިފާ ހުރިހާ ރައްތުންގެ ހައްގު ނަގާލާފަ އެންމެ މީގެއްގެ ހައްގު ދިފާއު ކުރަން ޖެހޭވާހަކަ އަކީ ގަބޫލު ކުރެވޭ ކަމެއްނޫން\nއޭޕްރީލް 20, 2020 11:20\nގާނޫނު ހަދާ މީހުން ކޮބާ؟ ރައްޔިތުންގެ ހައްގުގައި ވީހާލެއްގައިވެ ގުރުބާނީވަނިއްޔޭ ގޮވާ އަޑުއިވޭ. ރައްޔިތުން ހާލުގައި ޖެހުނު ދުވަހު އެންމެ ޑެލިވަރީއެއް ކޮށްލާފައި ފޮޓޯއެއް ލާން ނުކެރުނުތާނގައި ރައްޔިތުންނަށް ހިތްވަރެއް ދޭން ނުކުންނަން ކެރުނު މީހަކުވެސް ނެތް.\nއޭޕްރީލް 20, 2020 12:32\nނުދަންނަ ކަމެއް ދަންނަ ކަމެއް ނޯންނަ ހުރިހާ ކަމެއް ދަންނަ ސޮރަށްވެސް ނުކުމެ ފޮޓޯއެއް ނަގާލަންވެސް ނުކެރުނު ދޯ. ތިޔައީ ތެދެއް.\nއޭޕްރީލް 20, 2020 11:28\nގާނޫނަށް ބޯލެބުން ދަށް މުޖުތަމައުއެއްގާ މިކަހަލަ ބައްޔެއް ފެތުރޭނަމަ އެކަން ކޮންޓްރޯލް ކުރެވޭނީ އޮޓޮކްރެޓިވް ވެރިޔަކަށް! މިހާރު އެހެރީކީ އެކަހަލަ ވެރިޔެއް ނޫން ކަމަށް ވަނީ! ޥީމާ ދެން މިވަމުންދަނީ ވާނެ ގޮތް! 2018 ވަނަ އަހަރު ދުނިޔެަށް ފެތުރުނު ސްޕޭނިޝް ފުލޫ ޖެހި އެތަށްމިލިޔަން ބަޔަކު މަރުވި އެކަމުގާ ދެއަހަރެއްހާދުވަހު އުޅެންޖެހުނު!މިކަމުގައި އަދި ކުރިއެއްމެދެއް ނޭގެ! ކުރިމަތި މިލަނީ ދަތި ދުވަސް ތަކަކާކަންދަނެ ރަގަޅު ފިޔަވަޅުތަކެއް ދެންވެސް އަޅަން ނުވޭބާ\nއޭޕްރީލް 20, 2020 11:36\nތިޔަ ވަލުއީ ގާނޫނަށް ވުރެ ކީރިތި ޤުރުއާން ބާރު ގަދަ ވެފައި އަތް ދިގުވާނެ ގައިމުވެސް\nއެއީ ކަލޭގެ އަތްތަ؟\nއޭޕްރީލް 20, 2020 11:50\nއިލާހީ ޤަނޫނަށް ތަބާނުވީމަ އެވާހަކަ މޮޅެތި އިބާރާތުން ލިޔުނަސް ނުވާނެ.. މި ހުރިހާކަމެއްގެ ފެށުމަކީ ރަސޫލާގެ ސުންނަތަށް ތަބާނުވުން.. ސުންނަތުގިއިވާ ގޮތަށް ފުރިހަމަ އަށް ބޯލެނބިނަމަ މިއަދު މިމަންޒަރު ނުފެނުން ގާތީ.. ނިކަން މިކަމާ ބެހޭގޮތުން މައުލޫމާތު ކޮޅެއްހޯދާ ރީތި އިބާރާތުން ލިޔެލާބަ ކެރެންޏާ.\nއޭޕްރީލް 20, 2020 12:02\nގާނޫނުގެ ދިގުއަތެއް އެމްޑީޕީގެ ހުރިހާ ބައިގަނޑަކައް ނޯންނާނެ ގާނޫނު އާއި ޚިލާފު ދިގުއަތް رئيس عبدالله يامين عبد القيوم ގަޔަށް ގާނޫނު އާއި ޚިލާފަށް އެއޮތީ ފޯރުވާފަ\nއޭޕްރީލް 20, 2020 12:23\nއޭޕްރީލް 20, 2020 13:10\nއެޖެންޑާ-19 އިން އެ އަތް ބުރިކޮއްލައިފިއެންނު. 19 ގެ ނަމްބަރުދީފަ އޮތް ސުމްޕާ ބިރުވެރި ކޯފާ އެއްދެން ފޮނުއްވީ. މިހާރު އެއްކަލަ މޮޅު އެޖެންޑާ-19 ކިޔައިގެން މޑޕ މީހުންގަޑު ގޮވާނަގާ އަޑުކެންޑިއްޖެ.\nއޭޕްރީލް 20, 2020 13:12\nކޮބާތޯ މިބަލި މީހުންނަށް ޖައްސާނެކަމަށް ހަރުއަޑުން ގޮވިމީހާ އޭނާއަށް ތިބުނާ ޤާނޫނުގެ ދިގުއަތް ފޯރާވަރު އަދިވެސް ނުވަނީތޯ؟\nއޭޕްރީލް 20, 2020 13:21\nޤާނޫނުގެ ދިގުއަތް ނުފޯރާނެ ޕާޓީގެ ޕާޓޭންނާއި ހަމައަށް. އެމީހުން ގިނައިން އުޅެނީ މަގުތަށް މަތީގައި. ދެންވެސް ގިނައިން އުޅެނީ ޕާޓީގެ މުޒާހަރާތަ ކުގައި އުޅޭ ހަރުގެއިން ކައިބޮއިގެން އުޅޭ ޕާޓީ ކުދިން. އެމީހުނާ ހަމައަށް އަތް ނުފޯރާނެ. މިހާލަތަށް ދިޔައީވެސް އެހެންވެ.\nއޭޕްރީލް 21, 2020 05:59\nޤާނޫނުގަ އެބައޮތްތަ ދިގު އަތެއް؟ ކާކު ދެއްކި ވާހަކަޔެއް، ކަލެޔާ މަށާ ފަދަ އާދައިގެ ނިކަމެތި އިންސާނުން ކޮޅެެއް ހަދާ ގަނޫނެއް. ފިސާރި އަމިއްލަ އެދުން ބޮޑު ވާނެ. އަޅެ ނިކަން ރަސޫލާޔަށް ފުރައްސާރަ ކުރި ކަލޭގެޔާ ހަމަޔަށް ފޯރާތޯ ބަލާބަ. ޙަހަހާ ނުފޯރާނެ. އެހެންޏާ އެމީހުން އަމިއްލަޔަށް އެކަކު އަނެކަކު ގަޔަށް ބޮލަށް އަރަމުން ހަދާ އްޗެެއް. ދެން އަމިއްލަ ބޮލުގަ އޭތިނ ޖެހުނަކަ ނުދޭނެ ނުން ، ކިތައްމެ ނުބައި ކަމެއް ކޮށްފަވެސް.\nއޭޕްރީލް 21, 2020 06:08\nއިސްލާމީ ގާނޫނުގަ ކނޑައެޅިގެން އެބައޮތް، ތަނެއްގަ ބައްޔެއް ފެތުރޭނަމަ އެރަށަކަށް އެރުން މަނާ އަދި އެ ރަށުގެ އަހުލުން ނުކުތުން ވެސް މަނާ. ޑިމޮކްރަސީ ދީނުގަ ކިހިނެއްތަ އޮންނަނީ.


Cigarette Boan Huri Foareegai Sanjey Maru Nuvee Hama Kiriya - Vaguthu\nސިނގިރެޓް ބޯން ހުރި ފޯރީގައި ސަންޖޭ މަރުނުވީ ހަމަކިރިޔާ\nބޮލީވުޑްގެ ތަރިންގެ ތެރެއިން ސަންޖޭ ދަތް އަކީ އޭނާގެ ދިރިއުޅުމުގެ ވައްޓަފާޅީގައި ނުރަނގަޅު އާދަތައް ހުރިކަން އާއްމުންނަށް ވެސް ފާޅުކޮށް އެނގޭ އެކަކެވެ. އެގޮތުން ޒުވާން ދުވަސްވަރު އޭނާ ޖަލަށް ދާން ޖެހުމާއި، މަސްތުވަތަކެތީގެ ޝިކާރައަކަށް ވެ މުޅި ފިލްމީ ކެރިއާ ނުރައްކަލަށް ހުށަހެޅުމަށް މެދުވެރިވިއެވެ.\nއެހުރިހާ ކަމަކާއި އެކު ވެސް ސަންޖޭ އަކީ މުޅި އިންޑިއާ ދެނެފަރިތަ މީހުން އެ ތަރިއެއް ދެކެ ލޯބިވާ ފަންނާނެކެވެ. ސަންޖޭ އަކީ އޭނާ އަށް ދިމާވާ ނުރަނގަޅު ކަންކަމުގެ ވާހަކަ އިންޓަރވިއުތަކުގައި އެހެން މީހުންނާއި ހިއްސާކޮށް އެ ކަންކަމުން އެހެން މީހުންނަށް އިބްރަތްތައް ފޯރުކޮށްދޭން މަސައްކަތް ކުރާ ފަންނާނެކެވެ.\nއެގޮތަށް ސިނގެރެޓް ބުއިމަށް ދެވިހިފުމަކީ ކިހާ ނުރައްކާތެރިކަމެއްކަން ހާމަކޮށްދިނުމަށް އޭނާ ވަނީ އެއްފަހަރ އިންޓަރވިއުއެއްގައި ފުރާނަ އަށް ނުރައްކާ ވުމުން ވެސް އޭނާ އަށް ސިނގިރެޓާއި ދުރު ނުވެވުނު ކަމަށާއި އެއީ އޭނާ ފަހުރުވެރިވާ ކަމެއް ނޫން ކަމަށް ބުނެފައެވެ. އޭނާ ބުނީ އެއްފަހަރު ހިނގި ހާދިސާއެއްގައި ސިނގިރެޓް ބޯން އުޅެގެން އޭނާ މަރު ނުވީ ކިރިޔާ ކަމަށެވެ.\nއިންޑިއާގެ މީޑިއާއެއްގައި ވާހަކަދައްކަމުން އޭނާ ބުނީ އޭނާ އަކި ނޭވާ ހިއްލުމުގެ އުނދަނގޫ ދިމާވާ މީހެއް ކަމަށެވެ. އެހެންކަމުން ސިނގިރެޓަކީ އޭނާގެ ފުރާނައިގެ ދުޝްމިނެއް ކަމަށް އޭނާ ސިފަކުރެއެވެ.\n" އަހަރުމެން ތިބީ ޝޫޓިންއަކަށް ގޮސް ވަރަށް އުސް ތަނެއްގައި. އެތާ އޮކްސިޖަން ދަށްވީމަ ދޮރު ނުހުޅުވަން ބުނީ. އެކަމަކު ނުހުރެވިގެން ދޮރުހުޅުވާލާފައި ފެށީ ސިނގިރެޓް ބޯން. އިރުކޮޅަކުން ނޭވާ ހާސްވެގެން ވަރަށް އުނދަނގޫވާން ފެށި. އެހާ އުސްތަނަކަށް ވެފައި ހޮސްޕިޓަލެއް ކައިރީ ނެތް. އެތަނުން އޮކްސިޖަން ގެނައި އިރު ކިރިޔާ މަރު ނުވެ ހުރީ. ޑޮކްޓަރު ވަރަށް ހަޅޭއް ލެވި. އެވަރަށް ދެވި ނުހިފާށޭ އަހަރެންގެ ނަސޭހަތަކީ." އޭނާ ބުންޏެވެ.\nސަންޖޭދަތް ކެންސަރު ބަލިން ރަނގަޅުވެއްޖެ\nބޭސްފަރުވާގެ ފުރަތަމަ މަރުހަލާއަށްފަހު ސަންޖޭ ދަތު ޝޫޓިންއަށް\nސަންޖޭ ދަތަށް ކެންސަރު ޖެހިއްޖެ


Shangrilla Hulhuveynee Maraamaathukurumah Fahu6Mas Fahun: Dr.Mausoom - Vaguthu\nއައްޑޫ ސިޓީގައި ހިންގަންގަމުންދާ ރިސޯޓެއް ކަމަށްވާ ޝަންގްރިއްލާ ވިލިނގިލި ރިސޯޓް އެންޑް ސްޕާ މޯލްޑިވްސް މަރާމާތުކުރުމަށް ފަހު ހުޅުވޭނީ ހަ މަސް ފަހުން ކަމަށް ޓޫރިޒަމް މިނިސްޓަރު ޑރ.އަބްދުﷲ މައުސޫމް ވިދާޅުވެއްޖެ އެވެ.\nރޭ ރާއްޖެ ޓީވީގެ ޕްރޮގްރާމެއްގައި ވާހަކަދައްކަވަމުން މިނިސްޓަރ މައުސޫމް ވިދާޅުވީ އެތަނުގެ ވެރިފަރާތުން އެތަން ހުޅުވަން ބޭނުން ވަނީ މަރާމާތުކުރުމަށް ފަހު ކަމަށް ބުނެފައެވެ. އެ ރިސޯޓް ހުޅުވޭނީ މަރާމާތުކުރަން ފަށާތާ ހަ މަސް ދުވަސް ފަހުން ކަމަށް އަންދާޒާ ކުރެވޭ ކަމަށް ވެސް ޑރ. މައުސޫމް ވިދާޅުވިއެވެ.\nއައްޑޫސިޓީގެ ކެނަރީފް އާއި ޝަންގްރިއްލާ ދެ ފަހަރަށް ބަޔަކާއި ހަވާލުކޮށްފައި ވާއިރު ޕްލޭން ބީ އަކީ ކެނަރީފް އަވަހަށް ހުޅުވުން ކަމަށް ވާއިރު އެތަންވެސް ހުޅުވާނެ ތާރީހެއް އަދި ނޭނގޭ ކަމަށް މިނިސްޓަރު ވިދާޅުވިއެވެ. މަރާމާތުގެ ބޭނުމަށް ރިސޯޓުތައް ބަންދުކޮށްފައި ދެ އަހަރު ބޭއްވުމުގެ ފުރުސަތު ޓޫރިޒަމްގެ ގަވާއިދުގެ ދަށުން ލިބިދީފައިވެއެވެ. އެހެންނަމަވެސް އެގޮތަށް ރިސޯޓް ބަންދުކޮށްފައި ބޭއްވުމުން ބޮޑެތި ގެއްލުންތަކެއް ލިބޭ ކަން ފާހަގަކުރައްވާ އެ ގަވާއިދު ބަދަލުކުރައްވަން ތާއީދުކުރައްވާ ކަމަށް މިނިސްޓަރ ވަނީ ވިދާޅުވެފައެވެ.\nއައްޑޫގެ ދެ ރިސޯޓު ކަމަށްވާ ޝަންގްރިއްލާ އާއި ކެނަރީފް ބަންދުކޮށްފައި ވާއިރު ދެ ރިސޯޓު ނުހުޅުވި ލަސްވަމުންދާތީ މީގެ ކުރިން އައްޑޫގައި ފާހަގަކުރަން ހަމަޖެއްސި ޓޫރިޒަމް ދުވަސް ވެސް މިހާރު ކުލަގަދަކޮށް ފާހަގަނުކުރާ ގޮތަށް ވަނީ ހަމަޖައްސާފައެވެ.\nބަންދުކޮށްފައިވާ އައްޑޫ ސިޓީގެ ދެ ރިސޯޓު ކަމަށްވާ ޝަންގްރިއްލާ އާއި ކެނެރީފް ރިސޯޓު އަވަހަށް ހުޅުވާނެ ކަމުގެ އިޝާރާތެއް މިދިޔަ ޖުލައި މަހު އޭރުގެ ކައުންސިލުންވަނީ ދެއްވާފައެވެ. ކޮވިޑާއި ގުޅިގެން ޝަންގްރިއްލާ ރިސޯޓު މުއްދަތެއް ނެތް ގޮތަށް ބަންދުކުރަން ނިންމިއިރު، އައްޑޫގައި ހިންގަމުން އަންނަ ކެނަރީފް ރިސޯޓު ވަނީ ދެ އަހަރަށް ބަންދުކޮށްފައެވެ.\nމި ދެ ރިސޯޓަކީ ވެސް އައްޑޫގެ ގިނަ އަދަދެއްގެ މުވައްޒަފުން މަސައްކަތް ކުރަމުން އައި ތަންތަނެވެ. ޝަންގްރިއްލާ އާއި ކެނެރީފް ބަންދުކޮށްފައި އޮތުމުން 500 އަށް ވުރެ ގިނަ ޒުވާނުންގެ ވަޒީފާ ވަނީ ގެއްލިފައެވެ. އަދި އެ ދެ ރިސޯޓު ބަންދު ކުރުމުގެ ގެއްލުމުގެ އަސަރު މުޅި އައްޑޫ އަށް ދަނީ ކުރަމުންނެވެ.\nކޮންމެވެސް ބަހަނާއެއް ދައްކައިގެން ތިކަން ލަސްކުރެވޭތޯ ބަލާތި!


Athletico balive Laliga ge vaadhaverikan bodu vejje - vNews.mv\nއެތްލެޓިކޯ އާއި ސެވިއާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nއެތްލެޓިކޯ ބަލިވެ ލަލީގާގެ ވާދަވެރިކަން ބޮޑުވެއްޖެ\nއައްފާން މުހައްމަދު 05 April 2021, 03:34\nސްޕެނިޝް ލަލީގާގައި، ސެވިއާ އަތުން ލީގު ތާވަލުގެ އެއްވަނައިގައި އޮތް އެތްލެޓިކޯ މެޑްރިޑް ބަލިވެ، ލީގު ޓައިޓަލްގެ ވާދަވެރިކަން ބޮޑުވެއްޖެއެވެ.\nސެވިއާގެ ދަނޑުގައި ކުޅުނު މިމެޗު، ވާދަވެރި ކުޅުމަކަށްފަހު ސެވިއާ އިން ކާމިޔާބުކުރީ 0-1 ގެ ނަތީޖާއަކުންނެވެ.\nމެޗުގައި ދެޓީމުގެ ފަރާތުންވެސް ލަނޑުޖަހާނެ ގިނަ ހަމާތަކެއް އުފައްދާފައިވާއިރު، މެޗުގެ ޕޮސެޝަން ޑޮމިނޭޓް ކުރީ ސެވިއާއިންނެވެ. މެޗުގައި ފެނިގެންދިޔަ ހަމައެކަނި ލަނޑު، މެޗުގެ 70 ވަނަ މިނެޓުގައި ސެވިއާއަށް ކާމިޔާބުކޮށްދިނީ މާކޮސް އަކޫނާ އެވެ. މިއީ ޖިސުސް ނަވާސްގެ އެހީތެރިކަމާއިއެކު އަކޫނާ ކާމިޔާބުކުރި ލަނޑެކެވެ.\nމީގެއިތުރުންވެސް ފުރަތަމަ ހާފުގެ އަށްވަނަ މިނެޓުގައިވެސް ޕެނަލްޓީ އަކުން ސެވިއާއަށް ވަނީ ލަނޑެއް ޖެހުމަށް ރަނުގެ ފުރުސަތެއް ލިބިފައެވެ. އެހެންނަމަވެސް ލޫކަސް އޮކަމްޕޮސް ފޮނުވާލި ޕެނަލްޓީ، އެތްލެޓިކޯގެ ކީޕަރު، ޖާން އޮބްލަކް ވަނީ ހުށިޔާރުކަމާއިއެކު ދިފާއުކޮށްފައެވެ.\nމެޗުން ބަލިވެ އެތްލެޓިކޯ މެޑްރިޑް އާއި ދެވަނައިގައި އޮތް ރެއާލް މެޑްރިޑާއި ދެމެދު އޮތީ އެންމެ ތިން ޕޮއިންޓުގެ ފަރަގެކެވެ. އަދި ހޯމަ ދުވަހުގެރޭ ބާސެލޯނާ އިން ރެއާލް ވަލަޑޮލިޑް އާއި ދެކޮޅަށްކުޅޭ މެޗުން މޮޅުވެއްޖެނަމަ، ބާސާ އާއި އެތްލެޓިކޯ އާއި ދެމެދުއޮތް ފަރަގު، އެންމެ ޕޮއިންޓަކަށް ކުޑަވާނެއެވެ. އެތްލެޓިކޯ މެޑްރިޑުން 29 މެޗުން 66 ޕޮއިންޓް ހޯދާފައިވާއިރު ބާސާއަށް އެއްމެޗު މަދުން ކުޅެ، 62 ޕޮއިންޓް ލިބިފައިވެއެވެ. އެތްލެޓިކޯ އަތުން މޮޅުވި ސެވިއާއަށް 29 މެޗުން ލިބެނީ 58 ޕޮއިންޓެވެ. ލީގުގައި ކޮންމެ ޓީމެއްވެސް ކުޅޭނީ 38 މެޗެވެ.\nވެލެންސިއާ އާއި ކާޑިޒް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން ނަސްލީ ތަފާތުކުރުމުގެ މައްސަލައަކާއި ގުޅިގެން ބޮޑެތި މައްސަލަތަކަކާއި ކުރިމަތިވި ވެލެންސިއާ އާއި ކާޑިޒް ބައްދަލުކުރި މެޗު، 1-2 އިން ކާމިޔާބުކުރީ ކާޑިޒް އެވެ. މެޗު ހޫނުވެ ވެލެންސިއާ ދަނޑުން ފޭބީ، ފުރަތަމަ ހާފުގައި ކާޑިޒްގެ ހުއާން ކާލާ، ވެލެންސިއާގެ ޑިއަހަބީ އާއި ނަސްލީ ގޮތުން ދިމާކުރިކަމަށް ބުނެއެވެ. އަދި ފަހުން ވެލެންސިއާ މެޗު ފުރިހަމަކުރަން ނިންމީ، ކުލަބުގެ އަގު ހިފެހެއްޓުމުގެ ގޮތުން ކަމަށާއި، ނަސްލީ ތަފާތުކުރުން އެއްވެސް ގޮތަކަށް ބަލައިނުގަނެވޭނެކަމަށް އެކުލަބުގެ ރަސްމީ ޓުވިޓާ ހޭންޑަލް އިން ކުރި ޓުވީޓެއްގައި ހާމަކޮށްފައި ވެއެވެ.\nމެޗުގެ ފުރަތަމަ ލަނޑު ފުރަތަމަ ހާފުގެ 14 ވަނަ މިނެޓުގައި ކާޑިޒް އަށް ކާމިޔާބުކޮށްދިނީވެސް ނަސްލީގޮތުން އެހެން ކުޅުންތެރިއަކަށް ދިމާކުރިކަމަށް ތުހުމަތުކުރެވުނު ހުއާން ކާލާ އެވެ. އެހެންނަމަވެސް އޭގެ ފަސް މިނެޓުފަހުން ކެވިން ގަމެއިރޯ ވަނީ ވެލެންސިއާ އަށް ނަތީޖާ ހަމަހަމަ ކޮށްދީފައެވެ. މެޗުން ކާޑިޒް މޮޅުވި ލަނޑު، މެޗުގެ 88 ވަނަ މިނެޓުގައި ކާމިޔާބުކޮށްދިނީ މާކޮސް މައުރޯ އެވެ.\nމެޗުން މޮޅުވެ ލިބުނު ތިން ޕޮއިންޓާއެކު ކާޑިޒް އޮތީ ޕޮއިންޓް ތާވަލުގެ 13 ވަނައިގައި، ކުޅުނު 29 މެޗުން 32 ޕޮއިންޓު ހޯދައިގެންނެވެ. ކާޑިޒް އަތުން ބަލިވި ވެލެންސިއާ އޮތީ ތާވަލުގެ 12 ވަނައިގައި 29 މެޗުން އެއް ޕޮއިންޓް އިތުރުަށް ހޯދައިގެންނެވެ.\nލީގުގައި މިރޭ 00:00 ގައި، ބާސެލޯނާ އާއި ރެއާލް ވަލަޑޮލިޑް ބައްދަލުކުރާމެޗު ކުޅޭނެއެވެ.\nއެތްލެޓިކޯ މެޑްރިޑް ސެވިއާ ސްޕެނިޝް ލަލީގާ ކުޅިވަރު


Saudi coalitionun Yemen ah hamalaa dheefi\nސައުދީ ކޯލިޝަނުން ޔަމަނަށް ހަމަލާދީފި\nހޫތީ ޖަމާއަތުގެ ހަނގުރާމަވެރިން: ހޫތީންނާ ދެކޮޅަށް ހަނގުރާމަކުރާ ކޯލިޝަނުން ވަނީ ޔަމަނަށް ހަމަލާދީފައި\nޔަމަނުގެ ހޫތީ ހަނގުރާމަވެރިންނާ ދެކޮޅަށް ހަނގުރާމަ ކުރަން ސައުދީއަރަބިޔާއިން އިސްވެ އޮވެ އެކުލައިލާފައިވާ ކޯލިޝަނުގައި ހިމެނޭ ގައުމަކުން ޔަމަނަށް ދިން ވައިގެ ހަމަލާއެއްގައި އެ ގައުމުގެ ފަސް މީހަކު މަރުވެއްޖެ ކަމަށް ހޫތީ ޖަމާއަތުން ބުނެފި އެވެ.\nހަމަލާގެ މައުލޫމާތު އާންމު ކުރަމުން ހޫތީން ބުނީ، ސައުދީ ކޯލިޝަނުން ދިން ވައިގެ ހަމަލާ އަމާޒު ކޮށްފައި ވަނީ މިސްކިތަކަށް ކަމަށެވެ. އަދި މަރުވެފައި ވަނީ އެވަގުތު މިސްކިތުގައި ތިބި ބައެއް ކަމަށެވެ. އަދި އެވަގުތު މިސްކިތުގައި ތިބި ދެ ކުއްޖަކު ގެއްލިގެން ހޯދަމުންދާ ކަމަށް ވެސް ހޫތީން ބުނެފައި ވެއެވެ. އަދި މަރުވެފައިވަނީ އެއް އާއިލާއެއްގެ ބައެއް ކަމަށާއި ގެއްލިގެން ހޯދަމުންދާ ދެ ކުއްޖަކީ ވެސް މަރުވި އާއިލާގެ މެމްބަރުން ކަމަށް ވެސް ބުންޏެވެ.\nކޯލިޝަންގައި ހިމެނޭ ގައުމަކުން ޔަމަނަށް ހަމަލާދީފައިވާކަން ސައުދީން އަދި ކަށަވަރުކޮށް ނުދެ އެވެ. ޔަމަނަށް އެ ކޯލިޝަނުން ހަމަލާ ދިނީ ހޫތީން ސައުދީއަށް ދެމުންގެންދިޔަ ހުރިހާ ހަމަލާތަކެއް ހުއްޓާލައި ސުލްހައިގެ އަތް ސައުދީއަށް ދިއްކޮށްފައި ވަނިކޮށެވެ. ސައުދީއާއެކު ސުލްހަވާން ހޫތީން ނިންމިއިރު، އެ ޖަމާއަތުން ބުނީ، ސައުދީން ނުވަތަ ސައުދީ ކޯލިޝަނުގައި ހިމެނޭ ގައުމަކުން ޔަމަނަށް ހަމަލާ ދީފިނަމަ އަލުން ސައުދީއާއެކު ހަނގުރާމަ ފަށާނެ ކަމަށެވެ.\nޔަމަނަށް ހަމަލާދީ މިވަނީ، ސައުދީއަށް ހަމަލާދިނުން ހުއްޓާލިކަން ހޫތީން އާންމު ކުރިތާ އެއް ދުވަސްވެފައި ވަނިކޮށެވެ. ހަމަލާގެ ބަދަލު ހިފާނެ ކަމުގެ އިންޒާރު އަދި ހޫތީން ދީފައެއް ނުވެއެވެ.


ދަރިފުޅަށް ބުލީ ކުރާކަން ދެނެގަންނާނީ ކިހިނެތް؟ – Haftha\nTue,7July, 2020, 11:13 pm\nދަރިފުޅަށް ބުލީ ކުރާކަން ދެނެގަންނާނީ ކިހިނެތް؟\nރާއްޖޭގައި ވެސް މިހާރު ބުލީގެ ޝިކާރަ އަކަށްވާ ކުދިން ވަރަށް ވެސް ގިނަ އެވެ. ސުކޫލް ދައުރުގައި ބުލީ ނުވަތަ މަލާމާތްކޮށް ޖެއްސުން ކުރާ ކުދިންނާއި ދިމާވެ އެވެ. އަދި ކޮންމެ ކުއްޖަކީ ސުކޫލުގައި ދިމާވާ ކަންކަން ބެލެނިވެރިންނަށް ކިޔައިދޭން ކެރޭ ކުދިންނެއް ނޫނެވެ.\nނަމަވެސް އެކުދިންގެ މިޒާޖަށް އަންނަ ތަފާތު ބަދަލު ތަކަކުން އެކުދިންނަށް ބުލީ ކުރާކަން، ނުވަތަ ކަމަކާއި ވިސްނާކަން ދެނެ ގަނެވޭނެ އެވެ.\nއެގޮތުން ފާހަގަވާނެ އެއް ކަމަކީ ކުރިން ސުކޫލަށް ދާ ހިތުން އުޅޭ ކުއްޖެއް ކުއްލިއަކަށް ސުކޫލަށްދާ ހިތް ނުވުމެވެ. ހެނދުނު ހޭލާއިރު ބޮލުގައި ނުވަތަ ބަނޑުގަ ރިހޭ ކަމަށް ބުނެ ސުކޫލަށް ނުދާން އެފަދަ ކުދިން ގަދަ ހަދައެވެ.\nގިނަ ފަހަރަށް މިގޮތަށް ކުދިން އުޅެން ފެށުމުން ބެލެނިވެރިންނަށް އެކަމާ ރުޅިއައިސް އެއްޗެހި ކިޔޭ ގޮތްވެ އެވެ. އޭގެ ބަދަލުގައި ކުއްޖާއާއި މަޑުމައިތިރި ކަމާއިއެކު ރީތިކޮށް ވާހަކަ ދައްކާ ކަންތައް އޮޅުން ފިލުވާށެވެ.\nދަރިފުޅު ކުއްލިއަކަށް ކިޔެވުމަށް ދަށްވާން ފެށުމަކީ، ބުލީގެ ޝިކާރައަކަށް ވުން ނުވަތަ ކަމަކާއި ވިސްނާކަމުގެ ނިޝާނެކެވެ.\nއެގޮތުން ގޭގައި އާންމުކޮށް ފޮތް ކިޔާ އުޅޭ ކުއްޖެއް ވެސް ސުކޫލުގައި ދިމާވާ ކަމެއްގެ ސަބަބުން ސުކޫލުގެ މާހައުލުގައި، ފިލާވަޅަށް ސަމާލުކަން ނުދެވި ދަށްވާން ފަށައެވެ. މިފަދަ ކަންކަން ޓީޗަރު ގާތު އަހާ އޮޅުން ފިލުވުމަކީ ކުރަންވާނެ ކަމެކެވެ.\nމިކަންކަމުގެ އިތުރުން ކުރިން ކުޅިވަރު ކުޅުމަށް ފޯރި ހުންނަ ކުއްޖަކު، ކުޅިވަރާއި ދުރުވެ އަބަދު ގޭގައި އޮތުމަކީ ވެސް ބައެއް ފަހަރު ކުއްޖާއަށް ބުލީ ކުރާ ކަމުގެ ނިޝާނެކެވެ. އަދި ފަލަކޮށް ތިބޭކުދިން ކެއުމާއި ކުޅިވަރާއި ދުރުވުމަކީ ބެލެނިވެރިން ވިސްނަން ޖެހޭނެ ކަމެކެވެ.\nނަމަވެސް މީގެ ޝިކާރައަކަށް ވަނީ ހަމައެކަނި ފަލަކުދިންނެއް ނޫނެވެ. ހިކިކޮށް ތިބޭ ކުދިންނަށް މަލާމާތް ކުރަން ފެށުމުން، އެ ކުދިން ކުރިން ނުކާވަރަށްވުރެ ގިނައިން ކާން މަސައްކަތް ކުރުމަކީވެސް ބުލީ ކުރުމުން ދިމާވާ ބަދަލަކަށް ވެދާނެއެވެ.\nމި ސިފަތަށް ދަރިފުޅުގެ ފަރާތުން ފާހަގަވާނަމަ، އެކުދިންނާއި ވާހަކަ ދައްކާށެވެ. އަދި އެކަމުގެ ހަގީގަތް ބަލާ، ޓީޗަރުންނާއި އެކަންކަން ހިއްސާކުރާށެވެ. ކުޑައިރުން ފެށިގެން ކުއްޖާގެ ވާހަކަ އަޑު އަހާ އެކަންކަމަށް ހިތްވަރުދޭށެވެ. އޭރުން ކުއްޖާ ބޮޑުވަމުން އަންނަ ވަރަކަށްވެސް، ބެލެނިވެރިންނަށް ކަންކަން ހިއްސާކުރާނެއެވެ.


Bangladesh aai dhekolhah Raajje in3match eh kulheny - vNews.mv\nސެންޓްރަލް ޒޯން ވޮލީބޯޅަ މުބާރާތުގައި ރާއްޖެ އާއި ބަންގްލަދޭޝް ބައްދަލުކުރި މެޗުގެ ތެރެއިން- ފޮޓޯ:- ރާއްޖެ. އެމްވީ\nބަންގްލަދޭޝް އާއި ދެކޮޅަށް ރާއްޖެއިން3މެޗެއް ކުޅެނީ\nއައްފާން މުހައްމަދު 13 January 2022, 17:10\nއަވަށްޓެރި ބަންގްލަދޭޝް އާއި ދެކޮޅަށް ރާއްޖޭގެ ގައުމީ ވޮލީ ޓީމުން އެކުވެރިކަމުގެ މެޗުތަކެއް ކުޅެން ތާވަލުކޮށްފިއެވެ.\nމި މެޗުތަކަކީ ރާއްޖޭގެ ކުޅިވަރާބެހޭ ވަޒީރު އަހްމަދު މަހްލޫފް، ބަންގްލަދޭޝް އަށް ކުރެއްވި ދަތުރުފުޅުގެ ތެރެއިން އެގައުމުގެ ވޮލީބޯޅަ ފެޑެރޭޝަންގެ ރައީސް އާއިއެކު ކުރެއްވި މަޝްވަރާތަކަށްފަހު ކުޅެން ހަމަޖެހުނު މެޗުތަކެކެވެ.\nބަންގްލަދޭޝް ވޮލީބޯޅަ ފެޑެރޭޝަންގެ ރައީސް އާއިއެކު ރާއްޖޭގެ ކުޅިވަރާބެހޭ ވަޒީރު- ފޮޓޯ:- މިނިސްޓަރ މަހްލޫފް\nއެގޮތުން ރާއްޖެއިން ބަންގްލަދޭޝް ގައުމީ ޓީމާއި ދެކޮޅަށް ތިން މެޗެއް ކުޅުމަށް ތާވަލުކޮށްފައިވެއެވެ. އަދި މި މެޗުތައް ކުޅޭނީ އަންނަ ފެބްރުއަރީ މަހުގެ6އާއި 12 ވަނަ ދުވަހާއި ދެމެދުގައެވެ. މި މެޗުތައް ކުޅޭނީ ރާއްޖޭގައެވެ.\nބައިނަލްއަގްވާމީ މެޗުތަކެއް ރާއްޖޭގެ ގައުމީ ޓީމުތަކަށް ހޯދައިދިނުމަށް ރާއްޖޭގެ ކުޅިވަރާ ބެހޭ ވަޒީރު ގިނަ މަސައްކަތްޕުޅުތަކެއް ކުރައްވަމުން އަންނައިރު، ދާދިފަހުން ރާއްޖެއިން ވަނީ ލަންކާގެ ގައުމީ ޓީމާއި ދެކޮޅަށް ތިން މެޗު އަދި އިންޑިއާގެ ހައިދަރްއާބާދު ސްޕައިކާސް އާއި ދެކޮޅަށްވެސް އެކުވެރިކަމުގެ ތިން މެޗެއް ކުޅެފައެވެ.\nމި މެޗުތަކުގެ ތެރެއިން ލަންކާ ޓީމާއި ދެކޮޅަށް ކުޅުނު ތިން މެޗުންވެސް ރާއްޖެ ބަލިވެފައިވާއިރު އިންޑިއާގެ ހައިދަރްއާބާދު ސްޕައިކާސް އާއި ދެކޮޅަށްކުޅުނު ތިން މެޗުންވެސް ވަނީ މޮޅުވެފައެވެ.\nމިމެޗުތަކަށްފަހު ރާއްޖެ ޓީމުން ދެން ކުޅެފައިވަނީ ހުސްވި ޑިސެމްބަރު މަހު ބަންގްލަދޭޝްގައި ކުރިއަށްދިޔަ ސެންޓްރަލް ޒޯން ވޮލީބޯޅަ މުބާރާތުގައެވެ.\nޑިސެމްބަރު މަހު ބަންގްލަދޭޝްގައި ކުރިޔަށްދިޔަ ސެންޓްރަލް ޒޯން ވޮލީބޯޅަ މުބާރާތުގައި ރާއްޖޭގެ އަންހެން އަދި ފިރިހެން ވޮލީބޯޅަ ޓީމުން ވަނީ ބަންގްލަދޭޝްއާ ދެކޮޅަށް ކުޅެފައެވެ. ބަންގްލަދޭޝްއާ ބައްދަލުކުރި މެޗުން އަންހެން ވޮލީޓީމު ބަލިވީ 3-2 ސެޓުންނެވެ. އަދި ފިރިހެން ވޮލީ ޓީމުން ބަލިވީ ސީދާ ތިން ސެޓުންނެވެ.\nމިއަހަރުގެ ސެންޓްރަލް އޭޝިއަން ވޮލީބޯލް ޗެލެންޖް ކަޕްގެ އަންހެން އަދި ފިރިހެން މުބާރާތްވެސް ހޯސްޓު ކުރުން ރާއްޖެއިން ކާމިޔާބު ކޮށްފައިވާއިރު މީގެކުރިން 2017 ވަނަ އަހަރުވެސް ރާއްޖެއިން ވަނީ ސެންޓްރަލް ޒޯނުގެ އަންހެން އަދި ފިރިހެން މުބާރާތްވެސް ހޯސްޓުކޮށްފައެވެ. ރާއްޖެއަށް 2020 ވަނަ އަހަރުވެސް މި މުބާރާތް ހޯސްޓު ކުރުމުގެ ފުރުސަތު ލިބުނު ނަމަވެސް ކޮވިޑް-19 ގެ ސަބަބުން މުބާރާތް ބޭއްވޭ ގޮތެއްނުވިއެވެ.\nބައިނަލްއަގްވާމީ މުބާރާތަކަށް ރާއްޖެއިން ބޮޑު އުންމީދެއް ގެންގުޅޭއިރު ސަރަހައްދީ ގަދަ ބާރުތަކުގެ ގޮތުގައި ބެލެވޭ ޓީމުތަކާއެކު މެޗުތައް ކުޅުމަކީ ރާއްޖެ ޓީމަށް މުބާރާތަށް ތައްޔާރުވުމަށް ލިބޭ ބޮޑު ކުރިއެރުމަކަށްވާނެއެވެ.


India Ge Seaplane Ge Hidhumaiy Fashan Dhiya Maldivian Ge Crew In Raajje Ah - Vaguthu\nއިންޑިއާގައި ސީ ޕްލޭން ހިދުމަތް ފެށުމަށް އެ ގައުމަށް ދިޔަ ކްރޫ މެމްބަރުން. --- ފޮޓޯ: މޯލްޑިވިއަން\nއިންޑިއާގެ ސީޕްލޭން ހިދުމަތް ފެށުމަށްޓަކައި އެހީތެރިކަން ފޯރުކޮށް ދިނުމަށް ދިޔަ މޯލްޑިވިއަންގެ ކްރޫން އެނބުރި ރާއްޖެ އަށް މިއަދު އަތުވެއްޖެއެވެ.\nމޯލްޑިވިއަނުން ކުރި ޓުވީޓެއްގައި ވިދާޅުވީ ސްޕައިސް ޖެޓުން އެގައުމުގައި ސީޕްލޭންގެ ހިދުމަތް ފެށުމަށް އެހީތެރިކަން ފޯރުކޮށްދިނުމަށް އިންޑިއާ އަށް ދިޔަ މޯލްޑިވިއަންގެ ދިވެހި ކްރޫ މެމްބަރުން މިއަދު ރާއްޖެ އައިސްފައިވާ ކަމަށެވެ. މޯލްޑިވިއަނުން ވަނީ އެ ކްރޫންނަށް މަރުހަބާ ދަންނަވައިފައެވެ.\nCrew returns home to base. after assisting #Spicejet to establish Seaplane service in India. #NationalAirline #MaldivianSeaplane pic.twitter.com/Imj1RSrqNQ\n— Maldivian (@MaldivianAero) November 29, 2020\nރާއްޖޭގެ އެހީތެރިކަމާއެކު އިންޑިއާގައި އަލަށް ފެށި ސީ ޕްލޭންގެ ހިދުމަތް ފައްޓަވައި ދެއްވީ އިންޑިއާގެ ބޮޑު ވަޒީރު ނަރެންދުރަ މޯދީއެވެ. އިންޑިއާގެ ކެވެދިއާ އާއި އަހްމެދަބާދް އަދި ގުޖްރާތާއި ދެމެދުގައި ސީޕްލޭންގެ ހިދުމަތް ސްޕައިސް ޖެޓުން ފޯރުކޮށްދޭ ހިދުމަތެކެވެ.\nމި މަޝްރޫއުގައި އިންޑިއާ އިން ފުރަތަމަ ބޭނުން ކުރުމަށް ހަމަޖެހިފައި ވަނީ މޯލްޑިވިއަންގެ ޑީއެޗްސީ-6 މަރުކާގެ ސީޕްލޭން އެކެވެ. އިންޑިއާގައި މި މަޝްރޫއު ފަށާފައި ވަނީ، އެ ގައުމުން ފާހަގަކުރާ "ސަރްދާރް ވައްލާބްބާހީ ޕަޓޭލް" އަހަރީ ދުވަހާއި ދިމާކޮށެވެ.\nމި ތިން އަވަށުގެ ދެމެދުގައި ދުވާލަކު އަށް ސީޕްލޭން ބޭއްވުމަށް ވަނީ ހަމަޖެހިފައެވެ. މިއިން ކޮންމެ ދަތުރެއްގައިވެސް ޖާގަ ލިބޭނީ 14 ދަތުރުވެރިންނަށެވެ.\nމި ދަތުރުތައް ކުރާ ފަރާތްތަކަށް ދޫކުރާ ޓިކެޓުގެ އަގަކީ 4،800 އިންޑިއާ ރުޕީސްއެވެ.\nނޮވެމްބަރު 29, 2020 20:32\nއެހެންވީމަ ބޯޓު ބާއްވާފަ ހުސްއަތާދޯ އެއައީ.\nނޮވެމްބަރު 29, 2020 22:03\nކޯސްޓްގާޑު ހިލޭ މަރާމާތުކޮށްދިނީމަ ހަދިޔާއަކަށް ބޯޓްދިނީ\nނޮވެމްބަރު 30, 2020 07:07\nވެރިކަންދިފާ އުކުރެވޭނީ އެޅިހާބަތަކަށް ރިހަ ހެޔޮވަރުވެގެން މިހާރުމި އޮތީ ތުންމަޅި އަޅުވާފަ ވާގަނޑަށްވާންވިވަރަކަށް ޖެހޭނީބޯގުދުކުރަން ނޫނީ ސޯޓުބޭލިދާނެ!\nނޮވެމްބަރު 30, 2020 07:10\nމިހާބައިވަރު ހުނަރުވެރިން ތިބި ގައުމެއްގައި އިންޑިއާއިން ރާއްޖެއަށް "ހަދިޔާ" ކުރި ހެލިކޮޕްޓަރ ދުއްވަން އިނގޭވަރު ބަޔަކޔނެތް ؟


Kulhudhuffushi Online - January mahu Import Duty ge gothugai 276 Million Ruffiya libifaivey: Customs\nޚަދީޖާ އާދަމް - 11 މަސް ކުރިން - 14 ފެބްރުއަރީ 2018\nފާއިތުވި ޖެނުއަރީ މަހު ރާއްޖެއަށް އިމްޕޯޓު ކުރެވުނު މުދަލުގެ ސީއައިއެފް އަގު 2017 ވަނަ އަހަރުގެ ޖެނުއަރީ މަހާ އަޅާބަލާއިރު 17 އިންސައްތަ އިތުރުވެފައިވާކަމަށާއި އިމްޕޯޓު ޑިއުޓީއާއި އެހެނިހެން ފީ ގެ ގޮތުގައި ކަސްޓަމްސަށް ލިބުނު އާމްދަނީ 2017 ވަނަ އަހަރުގެ ޖެނުއަރީ މަހާއި އަޅާބަލާއިރު ހުސްވި ޖެނުއަރީ މަހު %23 އިތުރުވެފައިވާކަމަށް ކަސްޓަމްސް އިން ބުނެފިއެވެ.\nއެއިދާރާއިން ނެރުނު ޖެނުއަރީ މަހުގެ ތަފާސް ހިސާބުގައި ބުނެފައިވަނީ މިއަހަރުގެ ޖެނުއަރީ މަހު އިމްޕޯޓު ޑިއުޓީއާއި އެހެނިހެން ފީގެ ގޮތުގައި ދައުލަތަށް 276 މިލިއަން ރުފިޔާ ލިބިފައިވާއިރު 2017 ވަނަ އަހަރުގެ ޖެނުއަރީ މަަހު ލިބިފައިވަނީ 224 މިލިއަން ރުފިޔާ ކަމަށެެވެ.\nމިދިޔަ އަހަރުގެ ޖެނުއަރީ މަހު ދިވެހިރާއްޖެއަށް 3.2 ބިލިއަން ރުފިޔާގެ މުދާ އިމްޕޯޓްކޮށްފައިވާއިރު މިއަހަރުގެ ޖެނުއަރީމަހު މިޢަދަދުވަނީ 3.8 ބިލިއަން ރުފިޔާއަށް އިތުރުވެފައެވެ. އިމްޕޯޓްކުރި މުދަލުގެ އަގުގެގޮތުން 20 އިންސައްތަ ޔޫ.އޭ.އީ އިމްޕޯޓްކޮށްފައިވާއިރު، ޗައިނާ %19 އަދި އިންޑިއާއިން %12 މުދާ ވަނީ އެތެރެކޮށްފައިވެއެވެ.\nދިވެހިރާއްޖެއިން މައިގަނޑުގޮތެއްގައި އެކްސްޕޯޓްކުރަނީ މަހުގެ ބާވަތްތައްކަމަށްވާއިރު މިދިޔަ ޖެނުއަރީ މަހު އެކްސްޕޯޓްކުރި މުދަލުގެ %41 ތައިލެންޑަށް އެކްސްޕޯޓްކޮށްފައިވާއިރު، 10 އިންސައްތަ އެކްސްޕޯޓްކޮށްފައިވަނީ އެމެރިކާ އަށެވެ. އަދި ޖަރުމަން ވިލާތަށާއި އިނގިރޭސިވިލާތަށް 8 އިންސައްތަ އެކްސްޕޯޓްކޮށްފައިވާއިރު، ފަރަންސޭސިވިލާތަށް7އިންސައްތަ އެކްސްޕޯޓްކޮށްފައިވެއެވެ.\nފާއިތުވި ޖެނުއަރީ މަހު ދިވެހިރާއްޖެއިން އެކްސްޕޯޓު ކުރެވުނު މިންވަރު ވަނީ 2017 ޑިސެމްބަރމަހާ އަޅާބަލާއިރު6އިންސައްތަ އިތުރުވެފައިވެއެވެ. 2017 ވަނަ އަހަރުގެ ޑިސެމްބަރމަހު 445 މިލިއަން ރުފިޔާގެ މުދާ ރާއްޖެއިން އެކްސްޕޯޓްކޮށްފައިވާއިރު، 2018 ވަނައަހަރުގެ ޖެނުއަރީމަހު އެކްސްޕޯޓްކުރި މުދަލުގެ މިންވަރުވަނީ 474 މިލިއަން ރުފިޔާ އަށް އިތުރުވެފައެވެ.\nރާއްޖެއައި ބަންގްލަދޭޝް ފިރިހެނެއްގެ އަތުން3ކިލޯގެ މަސްތުވާތަކެތި އަތުލައިގެންފި\nއޮކްޓޯބަރ މަހު ކަސްޓަމްސް އިން އެކްސްޕޯޓް ކުރި މިންވަރު 37 އިންސަތަ ދަށަ\nސިނގިރޭޓްތަކެއް ގަވާއިދާ ހިލާފަށް އެތެރެކޮށްފައިވާކަމަށް ތުހުމަތު ކުރެވޭ މައްސަލައެއް ބަލަނީ


Inaamaa gulhey bahusah Minister rahdhu dheefi\nކުޅިވަރުގައި ކާމިޔާބު ހޯދާ ފަރާތްތަކަށް ކަނޑައަޅާ ފައިސާގެ އިނާމާ ގުޅޭ ގޮތުން ބަހުސް ކުރުމަކީ ކުޅިވަރު އެހެން ހަރުފަތަކަށް ގެންދެވިއްޖެ ކަމުގެ ހެއްކެއް ކަމަށް ސްޕޯޓްސް މިނިސްޓަރު އަހްމަދު މަހްލޫފު ވިދާޅުވެއްޖެ އެވެ.\nއޭނާ މިހެން ވިދާޅުވީ ވޯލްޑް ކަޕް ކޮލިފައިންގައި ޗައިނާއާ ދެކޮޅަށް ރާއްޖެ ކުޅުނު މެޗުން ޕޮއިންޓެއް ހޯދި ނަމަވެސް ގައުމީ ޓީމުގެ ކޮންމެ މެންބަރަކަށް 100،000 ރުފިޔާ ދޭނެ ކަމަށް ވިދާޅުވުމުން އެކަމަށް އާންމުންގެ ތެރެއިން ބައެއް މީހުން ފާޑުކިޔާފައި ވަނިކޮށެވެ. ޗައިނާ މެޗުން ރާއްޖެ ބަލިވުމުން ސޯޝަލް މީޑިއާގައި އާންމުން ވަނީ ޗައިނާގެ ގައުމީ ޓީމުން، ރާއްޖޭގެ ބަޖެޓުން މިލިއަން ރުފިޔާ ސަލާމަތްކޮށްދީފައިވާ ކަމަށް ބުނެފަ އެވެ.\nއާންމުންގެ އެ ވާހަކަތަކާއި ގުޅިގެން މަހުލޫފު ވިދާޅުވީ ހުރިހާ ޚިޔާލުތަކެއް އަދި ފާޑުކިޔުންތަކެއް ވެސް ބަލައިގަންނަ ކަމަށެވެ. އަދި ކުޅިވަރުގައި ކާމިޔާބު ހޯދާ ފަރާތްތަކަށް ކަނޑައަޅާ ފައިސާގެ އިނާމާ ގުޅޭ ގޮތުން ބަހުސް ކުރުމަކީ ކުޅިވަރު އެހެން ހަރުފަތަކަށް ގެންދެވިއްޖެ ކަމުގެ ހެއްކެއް ކަމަށެވެ.\nކުޅިވަރުގައި ކާމިޔާބު ހޯދާ ފަރާތްތަކަށް، ބޮޑެތި އަދަދުތަކުން ފައިސާ ދިނުމަކީ ގިނަ ގައުމުތަކުގައި ކުރާ ކަމެކެވެ. މީގެ ކުރިން ބައެއް ކުޅިވަރު މުބާރާތްތަކުން ފަޚުރުވެރި ކާމިޔާބީ ހޯދުމުން ދިވެހި ޓީމުތަކަށް ވެސް ފައިސާގެ އިނާމު ދީފައި ވެއެވެ.\nޖުލައި މަހު ބޭއްވި އިންޑިއަން އޯޝަން އައިލެންޑް ގޭމްސްގައި، ރާއްޖެއަށް ތިން ރަން މެޑަލް ހޯދައިދިން، ޓީޓީގެ ޒުވާން ތަރި ފާތިމަތު ދީމާ އަލީއަށް ބައި މިލިއަން ރުފިޔާ ދޭން ސަރުކާރުން ވަނީ ނިންމާފަ އެވެ.\nއެފްއޭއެމް ޒުވާނުން އަހުމަދު މަހްލޫފު


Muslimaku maraalumaa guligen India ge city thakugai muzaaharaa kuranee | Mihaaru\nއަހުމަދުއާބާދު ސިޓީގައި މުޒާހަރާ ކުރަނީ. --ފޮޓޯ: ރޮއިޓާސް\nމުސްލިމަކު މަރާލުމާ ގުޅިގެން އިންޑިއާގެ ސިޓީތަކުގައި މުޒާހަރާ ކުރަނީ\n27 ޖޫން 2019 - 16:056comments\nނިއު ދިއްލީ (ޖޫން 27) - މުސްލިމަކަށް އަނިޔާކޮށް މަރާލުމާ ގުޅިގެން އިންޑިއާގެ އެކި ސިޓީތަކުގައި އިއްޔެ އިން ފެށިގެން މުޒާހަރާތައް ކުރަން ފަށައިފި އެވެ.\nއިންޑިއާގެ ޖަރުކަންދު ސްޓޭޓުގައި އުމުރުން 24 އަހަރުގެ ތަބްރޭޒް އަންސާރީ މަރާލީ ހިންދޫ ކަލާނގެއަށް ސަނާ ކިޔަން ދެކޮޅު ހެދުމުންނެވެ. އެންމެ ފަހުން އޭނާ އަށް އަނިޔާކޮށް މަޖްބޫރުކޮށްގެން ވަނީ އޭނާ ލައްވައި ހިންދޫ ކަލާނގެއަށް ތައުރީފްކޮށްފަ އެވެ. އޭނާ މަރާލީ ގެއަކުން ސައިކަލެއް ވަގަށް ނެގި ކަމަށް ބުނެ އެވެ.\nހޭޝްޓެގް #ޖަސްޓިސްފޯތަބްރޭޒް އަދި #އިންޑިއާއެގެއިންސްޓްލިންޗްޓެރާގެ ނަމުގައި ކުރިއަށް ގެންދާ މުޒާހަރާތައް އިންޑިއާގެ 50 ސިޓީގައި ކުރިއަށް ގެންދަން ވަނީ ނިންމައިފަ އެވެ.\nއިދިކޮޅު ރާހުލް ގާނދީ ވިދާޅުވީ މުސްލިމަކަށް އަނިޔާކޮށް މަރާލުމަކީ "އިންސާނިއްޔަތަށް ދިން ހަމަލާއެއް" ކަމަށެވެ.\nކޮލްކަތާ ސިޓީގައި މުޒާހަރާ ކުރަނީ. --ފޮޓޯ: ރޮއިޓާސް\nޕާލަމެންޓް ހައުސްއާ ކައިރީގައި ވަނީ ޔުނިވާސިޓީ ދަރިވަރުންނާއި އެކްޓިވިސްޓުން މުޒާހަރާ ކޮށްފަ އެވެ. ބާރަތިޔާ ޖަނަތާ ޕާޓީ (ބީޖޭޕީ) އާއި ބޮޑު ވަޒީރު ނަރަންދުރަ މޯދީއާ ދެކޮޅަށް ވަނީ އަޑު އުފުލައިފަ އެވެ. އަދި މުސްލިމުންނާ ދެކޮޅަށް ކުރާ އަނިޔާތައް ހުއްޓުވުމަށް ވަނީ ގޮވާލައިފަ އެވެ.\nއަންސާރީގެ އަންހެނުން ޝަހިސްތާ ޕަރްވީން ބީބީސީ އަށް ބުނީ ކަރަންޓް ހޮޅިދަނޑިއެއްގައި އަންސާރީ ބަނދެފައި އެއްރޭ ވަންދެން ބަހައްޓައި އަނިޔާ ކުރި ކަމަށެވެ. އަދި ފުލުހުންނަށް ހަވާލުކުރީ އަނެއް ދުވަހު ކަމަށް އޭނާ ބުންޏެވެ. ހޮސްޕިޓަލަށް ގެންދިޔައީ ހަތަރު ދުވަސް ފަހުން ކަމަށް ވެސް އޭނާ ބުންޏެވެ. ޕަރްވީން ބުނީ އަންސާރީ އަށް އަނިޔާކުރީ ހިންދޫ ކަލާނގެ އަށް ތައުރީފްކޮށް ވާހަކަ ދައްކަން ދެކޮޅު ހެދުމުން ކަމަށެވެ.\nއިންޑިއާގެ އިދިކޮޅު ޕާޓީތަކުން ތުހުމަތު ކުރަނީ ދީނީ ހަމަނުޖެހުންތައް ހުއްޓުވުމަށް މޯދީ އެއްވެސް މަސައްކަތެއް ނުކުރައްވާ ކަމަށެވެ. އަދި ބީޖޭޕީ 2014 ވަނަ އަހަރު ވެރިކަމަށް އައި ފަހުން މުސްލިމުންނަށް ކުރާ އަނިޔާތައް އިތުރުވެފައިވާ ކަމަށް ތުހުމަތުކޮށްފައިވެ އެވެ. އެ ޕާޓީ ވަނީ ނިމިގެން ދިޔަ އިންތިޚާބު ބޮޑު ތަފާތަކުން ކާމިޔާބުކޮށް މިދިޔަ މަހު ވެރިކަމާ އަލުން ހަވާލުވެފަ އެވެ.\nއަންސާރީގެ މަރާ ގުޅިގެން ފުލުހުން ވަނީ 11 މީހަކު ހައްޔަރުކޮށްފަ އެވެ.


Muslimun Ge Byaku Jamaaathugai Namaadhu Kurumah Fuluhun Huras Alhaifi - Vaguthu\nމުސްލިމުންގެ ބަޔަކު ޖަމާޢަތުގައި ނަމާދު ކުރުމަށް ފުލުހުން ހުރަސްއަޅައިފި\nއިންޑިޔާގެ ވެރަރަށް ކަމަށްވާ ޑެއްލީގެ ގުގުގަރަމްގައި މުސްލިމް ޖަމާއަތެއް ޖަމާއަތް ހަދައިގެން ހުކުރު ނަމާދު ކުރުމަށް ހުރަސް އަޅައިފިއެވެ.\nއިންޑިޔާގެ ނޫސްތަކުން ރިޕޯޓްކޮށްފައިވާ ގޮތުގައި ހުރަސްއަޅާފައިވަނީ އިއްޔެ އެޤައުމުގައި ހުކުރު ނަމާދު ކުރަން އުޅުނު ޖަމާއަތަކަށެވެ. ނަމާދު ކުރަން އުޅުނު މުސްލިމުންގެ ތެރެއިން މީހަކު އިންޑިޔާގެ ނޫހަކަށް ބުނެފައިވަނީ އެމީހުން ނަމާދު ކުރަން އުޅުނީ ނަމާދު ކުރުމަށް ނަގާފައި އޮތް ބިމެއް ގައި ކަމަށެވެ. ނަމަވެސް އެމީހުން ނަމާދު ކުރުމަށް އެހިސާބުގައި އުޅޭ ބައެއް މީހުން ހުރަސް އަޅާފައިވާ ކަމަށެވެ.\nހުރަސް އެޅުމުން އެހެން ސަރަހައްދަކަށް ނަމާދު ކުރުމަށް ދިޔަކަމަށާއި ނަމަވެސް އެސަރަހައްދުންވެސް ފަހާލި ކަމަށް ނޫސްތަކުން ބުނެފައިވެއެވެ. މިސަހައްދުން އެމީހުން ފަހާލާފައިވަނީ ފުލުހުން ކަމަށާއި ފުލުހުން ބުނެފައިވަނީ މީހެއްގެ ބިމެއްގައި މިފަދަ އަޅުކަމެއް ނުކުރެވޭނެ ކަމަށް ފުލުހުން ބުނެފައިވާކަމަށް އިންޑިޔާގެ ނޫސްތަކުން މައުލޫމާތުދެއެވެ. ނަމަވެސް ކުރިން ނަމާދު ކުރަން ނަގާފައިވާ ބިމުގައި ތިބި ހިންދޫ ދީނުގެ މީހުން އެތަނުން ދުރަށް ލުމަށް އެދުމުން އަޅާނުލި ކަމަށްވެސް މުސްލިމުންގެ ޖަމާޢަތާއި ހަވާލާދީ އިންޑިޔާގެ ނޫހުގައި ބުނެފައިވެއެވެ.\nއިންޑިޔާގައި ނަމާދު ކުރާ ބޮޑެތި ޖަމާއަތް ތަކަށް ޖެއްސުން ކުރުމަކީ އާއްމު ކަމެކެވެ. މިގޮތުން މިމަސްތެރޭގައިވެސް މިފަދަ އެތައް މައްސަލައެއްވަނީ ފެންމަތި ވެފައެވެ.\nޖުލައި 1, 2018 08:19\nމުސްލިމުން ކެތްތެރިވާށެވެ. އެންމެ ބޮޑުބިމުން ޙިމާޔަތް ލިބޭނެކަން ޔަޤީނެވެ. މަޙްޝަރު ބިމުގައި މުސްލިމުނ ް ފައްސައެއް ނުލެވޭނެއެވެ. އެކަމަކު މިއަދު މުސްލިމުން ފައްސާލިމީހުން ހަމައެކަނި ފައްސާލެވޭނީކީ ނޫނެވެ. ފައްސާލެވި ފުން ބިރުވެރި އަލިފާނުގެ ތެރެއަށް ނަރަކައަށް ވައްޓާލެވޭނީއެވެ. އެދުވަހުން މުސްލިމުތަކުން ކުރާނެ އުފާ ހިތްމައްޗަށް ގެންނަންވެސް ނޭނގެއެވެ. ލޮބުވެތި މުސްލިމުން ކެތްތެރިވެ އަޅުކަމުގައި ދެމިހުންނަމާތޯއެވެ.\nޖުލައި 2, 2018 16:49\nالحمد لله ??? ان شاء الله..


Chuhtty heydha kurumah rahttehinnaa eku Kriti Rahjjeygai - One Online\nޗުއްޓީ ހޭދަކުރުމަށް ރައްޓެހިންނާއެކު ކްރިތީ ރާއްޖޭގައި\nބަތަލާ ކްރިތީ ސާނޮންއަށް މިއަަހަރުގެ ފެށުން ދިޔައީ ވަރަށް ކާމިޔާބުކޮށެވެ. ކާތިކް އާރްޔަން އާއެކު ކުޅުނު ފިލްމު "ލުކާ ޗުޕީ" އަށް ވަނީ ބޮކްސް އޮފީހުގައި ބޮޑު ތަރުހީބެއް ލިބިގެން ގޮސްފައެވެ.\nކްރިތީ މިހާރު ހުރީ ރައްޓެހިންނާއެކު ޗުއްޓީ ހޭދަކުރުމަށް ރާއްޖޭގަ އެވެ.\nރާއްޖޭގައި އުޅޭކަން ކްރިތީ ހިއްސާކުރީ އޭނާގެ އިންސްޓަގްރާމުގައެވެ. ރައްޓެހިންނާއެކު ރާއްޖޭގެ ބީޗުގައި ނަގާފައިވާ ފޮޓޯ ހިއްސާކުރަމުން އޭގެ ކެޕްޝަނުގައި އޭނާ ލިޔެފައިވަނީ "ވައިބިން ވިތް މައި ޓްރައިބް" އެވެ.\nމީގެ އިތުރުން އޭނާ ވަނީ ރިސޯޓުގައި ބައިސްކަލު ދުއްވާ ފޮޓޯއެއް ވެސް ހިއްސާކޮށްފައެވެ. ކްރިތީ އަކީ ދަތުރު ކުރުމަށް ފޯރި ހުންނަ ތަރިއެކެވެ. އޭނާގެ އިންސްޓަގްރާމުގައިވެސް ގިނައީ ޗުއްޓީ ދަތުރުތަކުގެ ފޮޓޯ ތަކެވެ. މިދިޔަ މަހުވެސް ކްރިތީ ވަނީ ޓާކީއަށް ގޮސް ޗުއްޓީ ހޭދަކޮށްފައެވެ.\nއިންސްޓަގްރާމު ޕޯސްޓުގެ އިތުރުން އިންސްޓާ ސްޓޯރީގައިވެސް ކްރިތީ އަންނަނީ ރާއްޖޭގައި ހޭދަކުރާ ވަގުތުތައް ހިއްސާކުރަމުންނެވެ. ރާއްްޖޭގެ ރީތި ކަމާއި ރާއްޖޭގައި ނަގާ މަޖާތައް ކްރިތީ އަންނަނީ އޭނާގެ ފޭނުންނަށް ހިއްސާކުރަމުންނެވެ.\nރޭގެ ފުލްމޫންގެ ފޮޓޯއެއްވެސް ކްރީތީ ވަނީ ހިއްސާކޮށްފައެވެ.\nކްރިތީގެ ފޮޓޯ ކެޕްޝަން ތަކުން ފެންނަ ގޮތުގައި އޭނާ ޗުއްޓީ ހޭދަކުރަމުން އަންނަނީ ނިޔާމަ ރިސޯޓުގައެވެ.\nކްރިތީ މިދުވަސްވަރު ތައްޔާރު ވަމުން އަންނަނީ ފިލްމު އަރްޖުން ޕަޓިއާލާގެ ޕްރޮމޯޝަނުގެ މަސައްކަތަށެވެ. އެ ފިލްމުގައި ދިލްޖިތް ދޮސާންޖް އަދި ވަރުން ޝަރްމާވެސް ލީޑް ރޯލުން ފެނިގެންދާނެއެވެ.\nފިލްމުގައި ކްރިތީ ކުޅެނީ ކްރައިމް ޖާނަލިސްޓެއްގެ ރޯލެވެ. ފިލްމު ރިލީސް ކުރަނީ ޖުލައި 19 ގައެވެ.\nގުޅޭ ޓެގު ދިވެހި ރާއްޖެ ބޮލީވުޑް


Mi Membarun Fennanee Kon Kulaehhgai?\nމި މެމްބަރުން ފެންނަނީ ކޮން ކުލައެއްގައި؟\nއެންމެ ސަޅިވާނީ "ގުޑް މޯނިން މޯލްޑިވްސް" އޭ ކިޔާފައި ފަށައިގަތީމަ އެވެ. މިވާ ގޮތް އެނގިލައްވާތޯ އެވެ؟ މިއީ އެއްގޮތަކަށް ވެސް ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފުގެ ޓްވީޓެއް ނޫނެވެ.\nއެކަމަކު މިއީ އެ ބޭފުޅާގެ "ސޯޝަލް މީޑިއާގެ ސްޓައިލެވެ." މަހްލޫފު ނުވަތަ މަޝްހޫރު ނަމުން ނަމަ އެމްޕީ މަހޭ އަކީ ސޯޝަލް މީޑިއާގައި ވަރަށް ވެސް ލޯބި ދިރިއުޅުއްވުމެއް އުޅުއްވާ ބޭފުޅެކެވެ.\nނިކަން ބައްލަވާށެވެ. އެ ބޭފުޅާގެ މި ދިރިއުޅުއްވުން ފެށިގެން ނިމިގެން ދަނީ "ގުޑްމޯނިން" އަކާއި ސެލެބްރިޓީއަކާ އެކު ނަގައި ޕޯސްޓްކޮށްލާ ސެލްފީއަކުންނެވެ.\nމިސާލަކަށް އެ ބޭފުޅާގެ ދުވަސް، ތިރީގައި މި އަންނަ ގޮތަށް ފެށިދާނެ އެވެ.\n"އިންސާނާގެ ދިރިއުޅުމުގައި، ކެތްތެރިވާން އެނގުމަކީ ވަރަށް މުހިންމު ކަމެއް. އެއީ ކުރިމަތިވާ ގޮންޖެހުންތަކުން އަރައިގަތުމަށް އެހީވާ ކަމެއް. ކަންކަމާ ކުރިމަތިލާން ނުކެރޭ، ކެތްތެރިކަން ނުހުންނަ މީހާ އެންމެ ކުދި ކަންތަކުން ވެސް ރުޅިއަތުވެދާނެ. ދެން ފެންނާނީ އޯވަރިއެކްޓްކުރެވޭ މަންޒަރު. ގުޑް މޯނިން."\nމިއީ، އިހަކަށް ދުވަހު އަލުން ސިޔާސީ ފޯރިގަނޑެއް އަރައިގަތުމުގެ ކުރިން ސިޔާސީ ހަޔާތުގެ ދުވަސްތައް މަހްލޫފު ގުނުއްވަމުން ގެންދެވި ގޮތެވެ. ފަހަރެއްގައި، އާ ދުވަހަކަށް އަރާ އިރާ އެކު އަމިއްލަ ތަޖުރިބާ އިން ފިލާވަޅު ނަންގަވައި ދެއްވަނީ ކަމަށް ވެސް ވެދާނެ އެވެ.\nކޮންމެއަކަސް މިކަހަލަ "ގުޑް މޯނިން" އަކަށް ފަހު ދެން އަންނާނީ ސެލްފީ އެކެވެ. ސެލެބްރިޓީ ސެލްފީ ސިލްސިލާގެ އެޕިސޯޑެކެވެ. އެއްބަސްވާން ޖެހެނީ، މަހޭގެ ސެލްފީ ކަލެކްޝަން ވަރަށް ވެސް ވަރުގަދަ ކަމެވެ. މި ކަލެކްޝަންގެ ކުރިމަތީގައި، ސެލްފީ އަށް މަޝްހޫރު ސިޔާސީ އަނެއް މޫނު ކަމުގައިވާ މެމްބަރު އަހުމަދު ނިހާން ވެސް ޖެހޭނީ "ސައިޒު" ވާންކަން ޔަގީނެވެ.\nސަބަބަކީ މޫސާގެ ފާނުގެ ގައުމުގެ މީހުން އަޅުވެތިކޮށްގެން އުޅުނު މިސްރުގެ އެންމެ މަޝްހޫރު ފިރުއަޢުނު، ރޭމްސީޒް ދެ ވަނައާ އެކު ވެސް މަހޭ ސެލްފީއެއް ކަނޑާލާފައިވާތީ އެވެ. އެވެސް އަދި ފޮޓޯ ނެގުން މަނާކޮށްފައި އޮތް މިއުޒިއަމެއްގެ ތެރޭގަ އެވެ.\nމަހޭ ސަލާމަތްވިކަން ނަސީބެވެ!\nކޮންމެއަކަސް މި އައީ ހާސަރުގަނޑެއް ނޫނެވެ. މިއީ ފާއިތުވި ދުވަސްތަކުގައި އަޅުގަނޑުމެންގެ މި މެމްބަރުގެ "ސިޔާސީ ވައި" ފިލުއްވަމުން ގެންދެވި ގޮތުގެ ތައާރަފެކެވެ.\nދެން މި އަންނަނީ މިއަދު، ގައުމުގެ "ބޮޑު ފަޅިއާ އެއް ވަރަކަށް" ކެކެމުން އަންނަ މަހްލޫފުގެ ވާހަކަ އެވެ. ކުލަ އޮޅުނު މަޝްހޫރު "ދަ ޑްރެސް" އާ މި ވާހަކަ ގުޅޭ ހިސާބަކީ ވެސް މިއީ އެވެ.\nމަހޭގެ "އަސުރު މާ ކުލައިގެ" ގަމީސް ބާލައިފަ އެވެ. ނުވަތަ އެ ބޭފުޅާގެ ޕާޓީ ނުކުމެ އެ ގަމީސް ވީދާލީ އެވެ. އެހެންވީމަ ޕާޓީގެ ސަރުކާރަށް ފާޑުވިދާޅުވަމުން ސަމާސާ ރާގެއްގައި މަހޭ ވިދާޅުވަނީ "އައި ނޯ ވަޓް ޔާމީން ޑިޑް ލާސްޓް ސަމާ" އޭ އެވެ.\nދެން އަޅުގަނޑުމެން ބުނަންވީ ކީކޭތޯ އެވެ. މިދިޔަ އަހަރުގެ ހޫނު މަހުން ފެށިގެން މަހޭގެ ސިޔާސީ ހަޔާތުގެ ހޫނުކަން ކެނޑިފައިވާ ވާހަކަ ތޯ އެވެ؟ ނުވަތަ، އިއްޒަތްތެރި މެމްބަރު، މިހާރު ހުންނެވީ ކޮން ކުލައެއްގައި ތޯ އޭ، ތޯ އެވެ؟\nޕީޕީއެމުން ނަގައި އެއްލައިލުމުން މަހްލޫފު އަދި ހަމަ އެ ހުންނެވީ އެވެ. ވީޓީވީ އާއި ރާއްޖެ ޓީވީއޭ ކިޔުނު ދެ ޕޯޑިއަމަކަށް އަރާ ވަޑައިގެން "އައި ނޯ ވަޓް ޔޫ ޑިޑް ލާސްޓް ސަމާ" ގެ އެޕިސޯޑްތައް ޖައްސަވަމުން އެހެރަ ގެންދަވަނީ އެވެ.\nމި މަންޒަރުގައި ބައެއް މީހުންނަށް މަހޭ ފެންނަނީ ރަން ރީނދޫ ކުލައިގަ އެވެ. އަނެއް ބަޔަކަށް އޭނާ ފެންނަނީ ޖުމްހޫރީ ޕާޓީގެ ގަދަ ރަތްކުލައިގަ އެވެ.\nއެކަމަކު މަހޭ، އަދި ހަމަ އެ ހުންނެވީ އެވެ. "ގުޑް މޯނިންއަކާއި" ، "ސެލެބްރިޓީ ސެލްފީ" އެއްގެ އިތުރުން ސިޔާސީ ހަޔާތަށް އިތުރުކޮށްފައި ވަނީ ދެ ޓީވީ ސްޓޭޝަނެއްގެ ޕޯޑިއަމެވެ.\nދެން މި އަންނަނީ ނޮޅިވަރަމް ދާއިރާގެ މަޖިލިސް މެމްބަރު، ހުސެއިން އަރީފްގެ ފިލްމެވެ. އެންމެފަހުން ފެނިވަޑައިގަތީ، ސިޔާސީ ކުށްވެރިއެއްގެ ކަޅާއި ހުދުގެ ފޮޓޯއެއް ހިއްޕަވައިގެން "ބޮޑު ފަޅީ" ގެ މުޒާހަރާގެ ތެރެއިން، ހުދު ކުލައިގަ އެވެ.\nނަމަވެސް މި ބޭފުޅާގެ އަސްލު ކުލަ ވެސް އެންމެނަށް ފެންނަ ވަރެއް އަދި ނުވެ އެވެ.\nމަޖިލީހުގެ ގޮނޑި ކާމިޔާބުކުރެއްވީ ޖުމްހޫރީ ރަތް ޓިކެޓްގަ އެވެ. ދެން ފެނިވަޑައިގެން ދިޔައީ، ހަމަ ހުދު ކުލައިގައި ހުންނަވައިގެން ޕީޕީއެމަށް އިނގިލީގެ ނިޝާން ޖެއްސެވި މަންޒަރެވެ.\nދެން މި ފެނިވަޑައިގަތީ ހުދު ހެދުމުގައި ބޮޑު މުޒާހަރާގައި ބައިވެރިވެ ވަޑައިގެން އަމިއްލަފުޅަށް ޕީޕީއެމް އިން ވަކިވެ ވަޑައިގެންނެވި މަންޒަރެވެ. އަޑުއަރާފައި ވަނީ އެނބުރި ޖުމްހޫރީ ޕާޓީއާ ގުޅިވަޑައިގަތުމަށް ތައްޔާރުވެ ވަޑައިގަންނަވަމުން ގެންދަވާ ކަމަށެވެ. އެ ބޭފުޅާ ވިދާޅުވަނީ ޕާޓީއަކާ ގުޅިވަޑައިގަތުމުގެ ހިޔާލެއް މި ވަގުތު ނެތް ކަމަށެވެ.\nއެމްޑީޕީގެ ކުރީގެ ގަދަފަދަ، ރީކޯ މޫސަ ވެސް ވިދާޅުވަނީ ހަމަ މިހެންނެވެ.\nނަމަވެސް މިއީ ހައްތަހާ ވެސް، މި ދުވަސްކޮޅުގެ ސިޔާސީ ވާރޭގައި ތެމި، ސިޔާސީ ކުލައިން ފޯވެ، ކުލަ އޮޅިފައިވާ ފަރާތްތަކެވެ. އެހެންވީމަ މިއަދުގެ ރިއާސީ ބަޔާން އިއްވާ މަޖިލީހަށް ސަމާލުކަން ހުއްޓާށެވެ.\nކުލަ އޮޅިވަޑައިގެންފައި ތިއްބެވި ފަރާތްތަކުގެ ހަގީގީ ކުލަތައް މިއަދު ފެންނާނެ އެވެ. ގުޑް މޯނިން އެވެ.


128 kulhuntherinnaa eku Tennis Championship fashaifi - One Online\nއެސްޓީއޯ ނިޕޯން ޕެއިންޓް ޓެނިސް ޗެމްޕިއަންޝިޕް ފެށުން -- ފޮޓޯ/ ޓެނިސް އެސޯސިއޭޝަން\n128 ކުޅުންތެރިންނާއެކު ޓެނިސް ޗެމްޕިއަންޝިޕް ފަށައިފި\nޓެނިސް އެސޯސިއޭޝަން އޮފް މޯލްޑިވްސް އިން އިންތިޒާމްކޮށްގެން ބާއްވާ 49 ވަނަ އެސްޓީއޯ ނިޕޯން ޕެއިންޓް ޓެނިސް ޗެމްޕިއަންޝިޕް ފަށައިފިއެވެ.\nމޯލްޑިވްސް ނޭޝަނަލް ޓެނިސް ސެންޓަރުގައި ކުރިއަށްދާ އެ މުބާރާތް ފެށީ އިއްޔެވެ. އެ މުބާރާތް ފެށުމުގެ ގޮތުން ރޭ ބޭއްވި ރަސްމިއްޔާތު ޝަރަފްވެރިކޮށްދެއްވީ އެސްޓީއޯގެ ހާއްސަ މަންދޫބެއްގެ ގޮތުގައި ބައިވެރިވެވަޑައިގެންނެވި މަރިޔަމް ޕަރްވީނެވެ.\nއިއްޔެއިން ފެށިގެން މިމަހުގެ 22 ވަނަ ދުވަހުގެ ނިޔަލަށް ކުރިއަށްގެންދާ އެ މުބާރާތަކީ މިހާތަނަށް އެންމެ ގިނަ ކުޅުންތެރިން ބައިވެރިވާ މުބާރާތެވެ. އެ މުބާރާތުގައި ޖުމްލަ 128 ކުޅުންތެރިން ފެނިގެންދާނެއެވެ. އެއީ އަންހެން 68 ކުޅުންތެރިންނާއި ފިރިހެން 60 ކުޅުންތެރިންނެވެ.\nއިއްޔެ ކުޅުނު މެޗުތަކަށް ބަލައިލާ އިރު، ފިރިހެނުންގެ 45 އަހަރުން މަތީގެ ޑަބަލްސް އިވެންޓުގައި ހަސަން ޝާމްއާއި އަހްމަދު އަލަމްގެ ޕެއާ އަތުން ޔޫސުފް ރިޒާއާއި އަހްމަދު ކަލީމްގެ ޕެއާ ވަނީ މޮޅުވެފައެވެ. ވިމެންސް އޯޕަން ސިންގަލްސް އިވެންޓުގައި އަޔާނީ މޫސާ ކަލީމް އަތުން ޔުމްނާ ޝަފީގު ވަނީ މޮޅުވެފައެވެ.\nފިރިހެނުންގެ އަށް އަހަރު ދަށުގެ ސިންގަލްސް އިވެންޓުން އަލާން އަހްމަދު ސާލިހު މޮޅުވި އިރު، އަންހެނުންގެ އަށް އަހަރުން ދަށުގެ އިވެންޓުން އައިޝަތު ލިވިއާ ޚަތީރް ވަނީ މޮޅުވެފައެވެ.\nއެ މުބާރާޓުގެ މެއިން ސްޕޮންސަރަކީ ސްޓޭޓް ޓްރޭޑިން އޯގަނައިޒޭޝަން (އެސްޓީއޯ)އެވެ.\nގުޅޭ ޓެގު ޓެނިސް ޗެމްޕިއަންޝިޕް


Kashmir gai dhimaavegen ulhenee dhaakhilee massala eh | Mihaaru\nއިންޑިއާ ސިފައިން ޖައްމޫގައި ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nރާއްޖޭން ދެކެނީ ކަޝްމީރުގައި ދިމާވެގެން އުޅެނީ ދާޚިލީ މައްސަލައެއް ކަމަށް\n07 އޯގަސްޓް 2019 - 15:28 19 comments\nއިންޑިއާގެ ގާނޫނުއަސާސީގައި ކަޝްމީރަށް ބާރުތަކެއް ދިނުމާ ބެހޭ ގޮތުން އޮންނަ 370 ވަނަ މާއްދާ އިސްލާހުކޮށް މިހާރު ކަނޑައަޅާފައިވަނީ ޖައްމޫ އާއި ކަޝްމީރަކީ ދެ ޔުނިއަން ޓެރިޓަރީސްގެ ގޮތުގަަ އެވެ. މިހެން ހެދުމުން ކަޝްމީރުގެ ލަދަޚް ވެގެން ދާނީ ގާނޫނުހަދާ މަޖިލީހެއް ނެތް ޔުނިއަން ޓެރިޓަރީއަކަށެވެ. އަދި ޖައްމޫ އާއި ކަޝްމީރު ވާނީ ގާނޫނުހަދާ މަޖިލީހެއް އޮންނަ ޔުނިއަން ޓެރަރިޓަރީއަކަށެވެ.\n"ރާއްޖޭން ދެކެނީ މިނިވަން ކޮންމެ ގައުމަކަށް ވެސް އެ ގައުމެއްގެ ގާނޫނުތަކަށް ގެންނަންޖެހޭ އިސްލާހުތައް ގެނައުމުގެ ހައްގު އޮންނާނެ ކަމަށެވެ." މި ބަދަލާ ބެހޭ ގޮތުން ފޮރިން މިނިސްޓްރީން ނެރުނު ބަޔާނުގައި ބުންޏެވެ.\nގާނޫނުއަސާސީގައި މީގެ 70 އަހަރު ކުރިން ފެށިގެން އޮންނަ ގޮތުން، ކަޝްމީރަށް ވަކި ގާނޫނުއަސާސީއަކާއި ދިދައެއް އަދި ވަކި ގާނޫނުތަކެއް ހެދުމުގެ އިހްތިޔާރު އޮވެ އެވެ. ނަމަވެސް ޚާރިޖީ ގުޅުންތަކާއި ދިފާއީ ކަންކަމާއި މުއާސަލާތީ ހިދުމަތް ފަދަ ކަންކަން އޮންނަނީ މައި ސަރުކާރުގެ ކޮންޓްރޯލްގަ އެވެ. މި ބާރުތަކުގެ ސަބަބުން ކަޝްމީރުގެ ދާއިމީ ރަށްވެހިކަން ދިނުމާއި މުދާ މިލްކު ކުރުމުގައި ގޮތް ކަނޑައެޅުމުގެ ބާރު ކަޝްމީރަށް އޮވެ އެވެ. އަދި އިންޑިއާގެ އެހެން ސްޓޭޓްތަކުގެ މީހުންނަށް ކަޝްމީރުން ބިން ގަނެ ކަޝްމީރުގައި ވަޒަންވެރިވުން މަނަލެވެ.\nގާނޫނުއަސާސީ އަށް ގެނައި އިސްލާހާ ގުޅިގެން ހަމަނުޖެހުން ހިނގާފާނެތީ އިންޑިއާ ސިފައިން ކަޝްމީރުގައި ވަނީ ސަލާމަތީ ފިޔަވަޅުތައް ވަރުގަދަކޮށްފަ އެވެ.\nއިތުރު ލިޔުންތައް އިންޑިއާ ޕާކިސްތާން ކަޝްމީރު ރާއްޖެ-އިންޑިއާ ރާއްޖެ-ޕާކިސްތާން


މީރާ ބުނަނީ އެންމެންވެސް މީހުންގެ ވާހަކަ ދައްކާނެ ކަމަށް | Fuvahmulahcity\nމީރާ ބުނަނީ އެންމެންވެސް މީހުންގެ ވާހަކަ ދައްކާނެ ކަމަށް\n3 އަހަރު ކުރިން June 1, 2018 Mohamed Ninaaz0ޚިޔާލު\nމެއި މަހު އައިސްޓީވީން ދައްކަން ފަށާފައިވާ އާ ޝޯވތަކުގެ ތެރެއިން މިދިޔަ ބުދަ ދުވަހުގެރޭ މީހުންގެ ވާހަކައިގެ އެޕިސޯޑްގެ ގެސްޓެއްގެ ގޮތުގައި ފެނިގެން ދިޔައީ މަޝްހޫރު ލަވަކިޔުންތެރިޔާ މީރާ މުހައްމަދު މާޖިދުއެވެ.\nމީރާ ވަނީ މި ޕްރޮގްރާމްގައި އޭނާގެ ކުރީގެ ލޯބިވެރިޔާ އަދި މިހާރުގެ ގާތް ރަހުމަތްތެރިއެއްކަމަށްވާ ޖުމާހްގެ ވާހަކައިގެ އިތުރުން، މިހާރު ފިލްމީ ދާއިރާގައި އެންމެ ވިދަމުން އަންނަ ބަތަލާ މަރިޔަމް އައްޒަގެ ވާހަކަވެސް ދައްކާފައެވެ.\nމީރާ ވަނީ އައްޒައަކީ ވަަރަށް މޮޅު އެކްޓްރެސްއެއްކަމަށާއި، އަދި އޭނާ އައްޒަގެ އެކްޓިންގއަށް ޕާސަނަލީ ތައުރީފްކޮށްފައިވާނެކަމަށް މީރާ ވަނީ ބުނެފައެވެ. އަދި މި ދެ ފަންނާނުންގެ ދެމެދުގައި މިހާރު އެއްވެސް މައްސަލައެއް ނެތްކަމަށް މީރާ ވަނީ ބުނެފައެވެ.\nމި ދެ ފަންނާނުންގެ އިތުރުން، ލަވަކިޔުމުގެ ދާއިރާގައި ގިނަބައެއްގެ ލޯބި ހޯދާފައިވާ ޝައްމޫން،، ރިޒޫ އަދި ލަމް އާއި ބެހޭގޮތުންވެސް މީރާ ވަނީ މި ޕްރޮގްރާމް ތެރެއިން ވާހަކަދައްކާފައެވެ.\nމީގެ އިތުރުން ޝޯވގެ ތެރެއިން މީރާ ވަނީ ފަލަވެގެން މީހުން ކިޔާ އެއްޗެއްސާއި ގުޅޭގޮތުން އޭނާ ދެކޭގޮތް ޝޯވގެ ހޯސްޓާއި ހިއްސާކޮށްފައެވެ.\nޝޯވއާއި ގުޅޭގޮތުން މީރާ ބުނީ، އެ ޝޯވ އޭނާއަށް ވަަރަށް ބޮޑަށް ކަމުދާ ކަމަށެވެ. އެގޮތުން ޝޯވގެ ހޯސްޓް ޝަހޫ، ހޯސްޓް ކުރާ ގޮތާއި، ޝޯވގެ ކޮންސެޕްޓްވެސް އޭނާއަށް ވަރަށް ކަމުދިޔަކަމަށް މީރާ ވަނީ ބުނެފައެވެ.\n“މިއީ ޝޯވއަކާއި ބަލާފައި ވަރަށް ސިމްޕަލް އަދި ވަރަށް ކްރިއޭޓީވް އަދި މަޖާ އައިޑީޔާތައް ހިމެނޭ ޝޯވއެއް، އަދި އާޓިސްޓް ބޭނުން ގޮތަކަށް ވާހަކަދައްކާލަން ވަރަށް ބޮޑަށް ޝޯވގެ ތެރެއިން ފަހިވެގެން ދިޔަ”. މީރާ ބުންޏެވެ.\nމިރޭ 11:00 ޖަހާއިރު އައިސް ޓީވީ އިން މި ޝޯވގެ ރިޕީޓް ދައްކާނެއެވެ. އަދި މި ހަފްތާގައި އައިސް ޓީވީން ގެނެސްދިން ގިނަ ޝޯވތަކެއްގެ ރިޕީޓް މިރޭ ދައްކާނެއެވެ. އެގޮތުން ބިޓުވީން ލައިންސްގެ ރިޕީޓް ޝޯވއެއްގެ މިރޭ 20:30 ގައި ދައްކާއިރު، 90ސް ޝޯވގެ ރިޕީޓް މިރޭ 10:00 ޖަހާއިރު ދައްކާނެއެވެ. އަދި މީހުންގެ ވާހަކައަށްފަހު މިރޭ 12:00 ޖަހާއިރު ލޯބިން ޝޯވގެ ޒަކިއްޓެ އާއި ޝަމްވީލްގެ ޝޯވގެ ރިޕީޓް ދައްކާއިރު، މިރޭ 1:00 ގައި ދައްކާނީ ނުޒޫއާއެކު ގެނެސްދިން ޕްލޭ ލިސްޓެވެ.\n← ވަރުބަލިކަން އިޙްސާސް ވާނަމަ ރޯދަ ވިއްލައިގެން ކާންވީ މޭބިސް ކަދުރު\nހަމައެކަނި ސައެއް ނޫން، ޑްރޯން އިން ކޮންމެ ކާއެއްޗެއްވެސް ގެނެސްދޭނެ →